
Din nou pe frontul invizibil 

Conferinţa de Pace de la Paris, care a avut loc 
în anul 1919, a consfințit prin tratate încheierea 
primului război mondial, nu însă şi a războiului 
invizibil. Perioada postbelică s-a caracterizat prin 
desfăşurarea unor lupte permanente pe arena 
spionajului. Documentele scoase la iveală în 
această perioadă au dezvăluit acţiuni de spionaj ce 
se desfăşuraseră în timpul războiului, au explicat 
căderi de fronturi, înfrângeri misterioase, au 
risipit legende şi au făcut să se ridice vălul care 
acoperea pe unii dintre eroii războiului invizibil. 
Spionajul era prezent în presă şi în literatură, 
continuând să-şi desfăşoare forţele în bătălia 
tainică ce nu a încetat nici atunci când zăngănitul 
armelor amuţise. Frontul nevăzut nu a ocolit nici 
teritoriul patriei noastre. Ce dimensiuni a atins 
războiul secret în România? Cum s-a desfăşurat el 
în perioada dintre cele două războaie mondiale? 
lată câteva întrebări ale căror răspunsuri ne-am 
propus să le descifrăm în paginile ce urmează. 

Încă din primii ani ai perioadei postbelice 
România a păşit pe arena internaţională animată 


de dorinţa sinceră de a contribui la menţinerea 
securităţii în Europa, în conformitate cu 
prevederile tratatului de la Versailles care 
garanta, printre altele, existenţa şi integritatea 
statului român. 

La 28 iunie 1919 România a devenit membră 
a Ligii Naţiunilor, organizaţie în care, câţiva ani 
mai târziu, marele diplomat român Nicolae 
Titulescu avea să joace un rol important în 
încercările întreprinse de a salva omenirea de la o 
nouă conflagrație mondială. Până în momentul 
căderii Franţei, în iunie 1940, în politica externă a 
țarii noastre s-a conturat tendinţa de orientare 
spre Franţa şi Anglia, precum şi de întreţinere a 
unor relaţii politice apropiate - facilitate mai ales 
de interesele comune - eu Cehoslovacia şi 
Iugoslavia, cu care România a format o alianţă 
cunoscută sub numele... de Mica înţelegere sau 
Mica Antantă. Un tratat de alianţă defensiv a fost 
încheiat şi cu Polonia în anul 1921. Mai târziu a 
luat fiinţă un alt organism regional de securitate 
colectivă, Antanta Balcanică, în care au intrat - 
alături de ţara noastră - Grecia, lugoslavia şi 
Turcia. 

Având o industrie slab dezvoltată, dar un 
teritoriu bogat în resurse naturale, România a 
devenit în această perioadă ţinta expansiunii 
imperialiste. Numeroase monopoluri străine au 
încercat să-şi plaseze capitalurile în economia ţării 
noastre, să acapareze la preţuri derizorii resursele 
naturale, îndeosebi petrolul, să-şi intensifice 
influenţa asupra acestui teritoriu atât de bogat. În 
acţiunile sale, imperialismul străin a făcut de cele 


mai multe ori apel la arme specifice spionajului. 
Imediat după război în ţara noastră au apărut 
numeroşi emisari care frecventau cele mai diverse 
cercuri, având de îndeplinit misiuni dubioase. La 
adăpostul afacerilor cu care se ocupau de ochii 
lumii, aceşti emisari desfăşurau o intensă 
activitate de culegere de informaţii ce lezau, în 
foarte multe cazuri, interesele ţării noastre. 

În afară de cele câteva obiective - 
zăcămintele de petrol şi cerealele, precum şi 
Dunărea, ca arteră principală de navigaţie 
internaţională - care au făcut ca în perioada 
interbelică să se  încrucişeze pe pământul 
românesc  „spadele” spionajului străin, ţara 
noastră a fost confruntată cu unele realităţi ce 
aveau să constituie o frână în calea dezvoltării 
sale sociale. Printre acestea se numărau apariţia 
unor curente extremiste de dreapta, încurajate de 
anumite cercuri burgheze, falsificarea în ţară a 
monedelor româneşti sau străine, reflectată în 
planul economiei naționale prin serioase 
perturbații. 

Imediat după primul război mondial, căutând 
căi şi pretexte pentru a-şi asigura penetraţia în 
România, marile puteri occidentale s-au amestecat 
în mod grosolan în treburile noastre interne. 
Acţiunile acestor puteri au fost facilitate şi 
datorită încheierii de către cercurile burgheze 
autohtone a unor tratate dezavantajoase, chiar 
înrobitoare pentru ţara noastră, în care se stipulau 
numeroase obligaţii de ordin politic şi financiar. 
Totodată, marile puteri occidentale şi-au rezervat 
şi anumite avantaje de ordin economic: prin 


manevre de culise a fost facilitată penetraţia 
capitalului străin în economia ţării noastre, fiind 
acaparate tot mai multe întreprinderi, bogăţiile 
solului şi ale subsolului. În afară de aceasta, 
obligaţiile financiare ce fuseseră impuse după 
încheierea ostilităților, precum şi datoriile 
rezultate ca urmare a  contractării unor 
împrumuturi, la care se adaugă interesul 
companiilor străine de a ţine ţara la cheremul lor, 
au constituit o frână în calea dezvoltării industriei 
autohtone. Nici chiar suveranii nu au fost ocoliţi 
de reprezentanţii capitalului străin, care au ştiut 
să-i cointereseze în afaceri sau să le forţeze mâna. 
Este suficient să amintim că în anul 1924, când 
Ferdinand intenţiona să viziteze o serie de ţări din 
Europa Occidentală, reprezentanţii capitalului din 
aceste ţări au cerut să fie achitate în prealabil 
sumele pe care România le datora băncilor lor. Aşa 
au procedat, de exemplu, creditorii din Italia şi din 
Belgia. Sunt concludente în acest sens rândurile 
pe care le însera în paginile sale ziarul 
Socialismul: „Dacă daţi banii, puteţi trimite pe 
regele vostru să ne facă vizită. Nu daţi, atunci ne 
lipsim de el”.1 

An de an capitalul francez, englez, belgian 
etc. au acaparat poziţii tot mai importante în 
economia românească, pătrunzând pe calea 
creditelor, a investiţiilor industriale, dar mai ales 
pe calea împrumuturilor de stat. Creditorii străini 
cereau ca aceste sume să fie garantate, să fie 
folosite în scopuri care îi avantajau, să li se acorde 
dreptul de a controla finanţele statului nostru etc. 
Experții străini ce soseau în ţară odată cu 


acordarea împrumuturilor se amestecau în 
treburile noastre interne, îşi permiteau să dea 
indicaţii şi „sfaturi” a căror aplicare contravenea 
intereselor naţionale. 

Capitalul străin nu ar fi pătruns însă cu atâta 
uşurinţă în economia românească dacă printre 
experţii ce ne-au înviidat ţara nu s-ar fi aflat şi 
diferiţi agenţi ai serviciilor de spionaj, care vizau 
în activitatea lor în primul rând pe membrii 
familiei regale, pe miniştri şi pe conducătorii unor 
partide politice. 

Cel mai tipic dintre emisarii străini care a 
desfăşurat acţiuni de spionaj în România în 
această perioadă a fost colonelul canadian Boyle. 
Aventurier cu multă experienţă, el s-a strecurat cu 
dibăcie în cele mai înalte cercuri de afaceri din 
ţara noastră, reuşind să-şi culeagă informaţiile şi 
să-şi rezolve problemele chiar în patul reginei 
Maria. Manifestând un interes deosebit pentru 
petrol, pentru industrie în general, dar şi pentru 
alte treburi mai mărunte, şi acţionând în numele 
reginei, Boyle a ajuns să dea ordine, fără cea mai 
mică jenă, miniştrilor şi prefecţilor. Dar amestecul 
său grosolan în treburile noastre interne a 
determinat în cele din urmă expulzarea sa din 
ţară.  Spionul şi afaceristul Boyle, scria 
Argetoianu, „a plecat cu coada între picioare şi n-a 
mai călcat în România”. 2. 

Printre cei care au găsit audienţă şi sprijin 
din partea reginei a fost şi englezul Consenz- 
Hardy, debarcat „la Bucureşti în 1919 cu ceva 
franci, câţi trebuiau ca să arunce praf în ochii 
oamenilor, şi cu scrisori de recomandaţii pentru 


toată lumea. D-l consenz-Hardy se interesa în 
particular de exploatarea subsolului românesc...”: 
t El acţiona în numele firmei Bewick, Moreing & 
Co. din Londra. Câştigând-o pe regină de partea 
sa şi intrând astfel în posesia unor importante 
informaţii cu privire la starea economică a ţării, el 
urmărea să înfiinţeze o societate, controlată de 
firma engleză menţionată, care să se ocupe cu 
exploatarea pădurilor, a minelor de aur, de 
bauxită, a gazului metan etc. 

Regina Maria reprezenta în ţară şi interesele 
bancherului grec Jean Chrissoveloni. Pe lângă 
legăturile directe 

— Pe tărâmul afacerilor sau al culegerii 
informaţiilor - acesta beneficia de serviciile unui 
reprezentant permanent la Bucureşti, în persoana 
Simonei  Lahovary, prietenă din copilărie şi 
confidentă a reginei Maria. 

Un alt emisar străin, Brumond Wolf, a găsit 
sprijin şi  „înţelegere” la principele Nicolae. 
Consenz-Hardy şi Brumond Wolf au fost 
caracterizați de Argetoianu ca fiind 

„Doi mari cnevaliers d'industrie, doi mari 
şmecheri, cu alură într-adevăr impresionantă ”.4 

Dar spionajul străin nu şi-a desfăşurat 
activitatea numai printre reprezentanţii cercurilor 
sus-puse şi nu s-a limitat doar la satisfacerea unor 
interese pur economice. Dunărea, ca principală 
arteră de navigaţie internaţională, s-a aflat în 
permanenţă în atenţia puterilor străine. În anul 
1921, prin intrarea în vigoare a „Statutului 
definitiv al Dunării”, Anglia, Franţa şi Italia, deşi 
neriverane, au devenit membre ale organismelor 


care reglementau navigația pe marele fluviu. Ele 
şi-au asigurat astfel posibilitatea de a exercita un 
control efectiv asupra întregului curs al Dunării şi 
de a desfăşura. În porturi, pe lângă activitatea 
oficială, o intensă activitate de spionaj. 

Un interes deosebit au suscitat pentru 
reprezentanţii spionajului străin stadiul de 
pregătire al armatei, dotarea cu armament a 
acesteia, poziția politicienilor români în diferite 
probleme internaţionale care continuau să 
frământe Europa după primul război mondial. 

Spionajul străin a reuşit, prin urmare, să-şi 
întindă treptat tentaculele în aproape toate 
sectoarele de activitate din ţara noastră. Ce 
atitudine au adoptat în această situație organele 
contrainformative române? Ar fi fost firesc să fi 
luat măsuri pentru zădărnicirea acţiunilor de 


spionaj, să fi intensificat activitatea 
contrainformativă. Dar, în mod paradoxal, în anii 
postbelici activitatea informativă şi 


contrainformativă a cunoscut o stare de latenţă. 

Restrângându-şi activitatea la domeniul 
militar, organele contrainformative române au 
neglijat îndeosebi spionajul economic, pentru a 
cărui contracarare nu exista nici pregătirea 
necesară şi nici convingerea că acesta ar fi putut 
juca un rol nefast în viaţa ţării noastre. 

În această perioadă în Occident se acorda o 
atenţie deosebită activității de pregătire 
informativă şi contrainformativă. Au văzut lumina 
tiparului câteva lucrări în care erau prezentate 
numeroase acţiuni de spionaj din anii războiului, a 
fost dezvăluit rolul pe care l-au jucat unii agenţi ai 


spionajului. Statul major general al armatei 
franceze a tipărit mai multe lucrări de spionaj în 
colecţia „Luciette”, iar în Anglia au fost publicate 
memoriile colonelului Lawrence din serviciul de 
informaţii britanic. 

Colonelul Roder şi von Nicolai, conducători ai 
unor servicii de informaţii străine, au publicat, de 
asemenea, lucrări în care erau descrise momente 
interesante ale activităţii de spionaj, iar mai târziu 
Max Ronge, fostul şef al contraspionajului Austro- 
Ungariei, a dat în vileag unele acţiuni secrete din 
timpul primului război mondial. 

Din dorinţa de a oferi cititorilor să-i materiale 
senzaţionale, dar şi în scopul pregătirii populaţiei 
pe linie contrainformativă, presa din România a 
rezervat un spaţiu larg literaturii consacrate 
spionajului şi contraspionajului. 

Odată cu trecerea timpului a crescut şi 
importanţa acordată activităţii de informaţii şi 
contrainformaţii. Astfel, în şcolile de jandarmi au 
fost organizate cursuri de informaţii, a căror 
programă analitică cuprindea următoarele 
capitole: „Despre spionaj; Spionii; Modul cum se 
împart şi modul cum acţionează pe teritoriul 
nostru; Organizațiile de spionaj ale ţărilor 
înconjurătoare; Propaganda subversivă; 
Criptografie; Contrainformaţii; Secte religioase şi 
propaganda lor; Cum trebuie organizat serviciul 
de informaţii la un post (de jandarmi - n.a.); 
Alegerea informatorilor etc. M 5 

In anul 1927 Marele Stat Major a elaborat noi 
instrucţii, cu caracter provizoriu, privind 
activitatea de informaţii. 


Nu putem trece cu vederea contribuţia pe 
care a adus-o în acest domeniu maiorul Chiriţă 
Atanase, autorul unui curs de informaţii, precum 
şi al broşurii Tactica informaţiilor în micile unităţi, 
editată la Sibiu. Ultima lucrare se referea la 
randamentul informaţiilor, la organizarea 
activităţii de informaţii în cadrul regimentelor şi al 
marilor  comandamente. lată, de pildă, cum 
considera autorul că trebuie organizată activitatea 
de informaţii la marile comandamente: un birou 2 
- după modelul francez - un centru înaintat de 
informaţii, un centru de informaţii şi organe 
speciale de informaţii. Potrivit aceluiaşi autor, 
ofiţerul însărcinat să desfăşoare activităţi de 
informaţii trebuia să facă dovada următoarelor 
calităţi: „conştiinciozitate, hotărâre şi caracter, 
judecată rapidă, sigură şi clară într-un spirit critic 
şi obiectiv. Mai cere ofițerului de informaţii să fie 
metodic, cu răbdare şi calm, pasionat după 
informaţii noi, dotat cu imaginaţie şi plin de 
curiozitate şi, în acelaşi timp, un bun psiholog, 
discret şi nerăutăcios”. e în anul 1928 a fost editat 
un curs de informaţii intitulat Poliţia de siguranţă 
- Serviciul de injormaţii şi contrainjormaţii. 
Autorii acestui curs - generalul Miron Şerb, 
comandantul şcolilor de jandarmi, locotenent- 
colonelul Mihai lon, maiorul Belloiu Gheorghe şi 
maiorul Constantinescu Alexandru - prezentau 
modul de organizare al serviciului de informaţii, 
de culegere a informaţiilor, procedeele folosite 
pentru controlul populaţiei şi al străinilor, 
calităţile pe care trebuiau să le posede agenţii, 
modul de acţiune al spionilor şi complicilor lor, 


precum şi câteva date despre unele servicii de 
spionaj străine. Cele 11 capitole ale cursului 
cuprindeau şi noţiuni de contrainformaţii, de 
criptografie, de transmitere a informaţiilor etc. 

Un rol important în pregătirea informativă şi 
contrainformativă a populaţiei l-a avut lucrarea 
Pericolul spionajului, cu subtitlul Ce trebuie să 
ştie şi de ce trebuie să se ferească orice bun 
român. 7 Această lucrare cuprindea câteva date 
biografice ale unor spioni celebri ce şi-au 
desfăşurat activitatea după primul război mondial, 
sublinia pericolul deosebit pe care îl prezentau 
diverse secte religioase, conținea unele 
considerații privind activitatea de informații şi 
contrainformaţii. Autorii erau de părere că „la noi 
poliţia generală a statului are atribuţii de poliţie 
administrativă, judiciară şi de poliţie de siguranţă 
sau informaţii” şi, în această ultimă calitate, îi 
revine misiunea de a culege, a instrumenta şi a 
aduce la cunoştinţa forurilor superioare toate 
informaţiile privitoare la fapte ce contravin ordinii 
publice şi siguranţei statului. În continuare se 
sublinia că poliţia de siguranţă, ca organ 
informativ, al statului burghezo-moşieresc, trebuia 
să fie călăuzită de următoarea deviză: „să ştie tot, 
să fie pretutindeni, dar să nu apară niciodată”. 8 

În afara preocupărilor de a pregăti populaţia 
pentru activitatea de informaţii şi 
contrainformaţii, nu lipsite de importanţă au fost 
încercările de a organiza şi lărgi cercetarea în 
acest domeniu, de a forma cadre proprii care să 
poată face faţă ofensivei spionajului internaţional. 
Astfel, numeroşi specialişti au fost trimişi la studii 


în străinătate sau au activat în cadrul unor servicii 
secrete ale unor ţări prietene, printre care se 
numărau Franţa, Cehoslovacia, Iugoslavia etc., iar 
în şcolile militare din ţară au fost organizate 
cursuri speciale de informaţii. Specialiştii români 
manifestau un interes deosebit pentru însuşirea 
procedeelor folosite în activitatea de spionaj şi 
contraspionaj, pentru cunoaşterea diverselor 
cifruri şi sisteme de scriere, pentru folosirea 
aparaturii destinate acestui scop. Unul dintre 
specialiştii români, chimistul Ion I. Rādulescu, 
profesor la Şcoala de poliție ştiinţifică, a catalogat 
peste 70 de sisteme de scriere cu cerneluri 
simpatice, clasificându-le în funcție de procedeul 
folosit pentru obținerea lor: cu ajutorul grăsimilor, 
prin înțepătură, prin filigranare, cu ajutorul apei, 
laptelui, salivei, urinei etc., sau cu ajutorul 
reactivilor chimici. 9 

Perioada postbelică era caracterizat şi prin 
căutări de ordin organizatoric. În anul 1919, în 
cadrul Biroului 2 de pe lângă Marele Stat Major a 
fost înființat Serviciul secret al armatei, încadrat 
în exclusivitate cu personal militar. Până în anul 
1924 activitatea desfăşurată de acest serviciu s-a 
limitat la problemele apărării, fiind neglijate 
celelalte domenii. Serviciul secret s-a bucurat de 
simpatia şi de sprijinul forurilor conducătoare ale 
ţării; însuşi regele Ferdinand se interesa de 
activitatea desfăşurată de acesta, dar rezultatele 
nu au fost pe măsura aşteptărilor. Considerăm că 
una din cauzele principale ale situației 
nesatisfăcătoare în care s-a aflat serviciul secret 
creat pentru a servi interesele cercurilor 


conducătoare ale României burghezo-moşiereşti 
din perioada interbelică a constat în lipsa unor 
cadre special pregătite pentru a desfăşura o 
activitate atât de anevoioasă, în care se cere 
inteligenţă, perspicacitate, iscusinţă, operativitate 
etc. 

Un reviriment în activitatea Serviciului secret 
român s-a produs începând din anul 1925, când 
acesta a fost reorganizat pe noi baze, iar în 
fruntea sa a fost numit Mihail Moruzov. 

Cine eşti dumneata, domnule Moruzov? 

Este destul de dificil să răspundem la această 
întrebare, deoarece omul pe care intenţionăm să-l 
definim a acţionat întotdeauna din umbră în 
domeniul tainic al informaţiilor şi 
contrainformaţiilor, iar legile nescrise ce 
guvernează din cele mai vechi timpuri munca în 
acest domeniu nu permit să fie lăsate niciun fel de 
urme sau mărturii. Tocmai de aceea Mihail 
Moruzov s-a străduit să lase cât mai puţine urme, 
ba mai mult, a avut grijă să distrugă, înainte de a 
dispărea, tot ce exista scris: cea mai mare parte a 
arhivelor Serviciului secret. 

În rândurile următoare vom încerca să 
reconstituim activitatea de informaţii şi 
contrainformaţii desfăşurată în ţara noastră în 
perioada în care Mihail Moruzov s-a aflat la 
conducerea Serviciului secret român. 

Colaboratorii apropiaţi ai lui Mihail Moruzov 
nu au fost unanimi în aprecierile făcute la adresa 
acestuia: unii i-au exagerat deficienţele, alţii l-au 
aşezat în rândul unor oameni excepţionali. Deşi 
nu-l agrea pe Moruzov, Eugen Cristescu care i-a 


urmat la conducerea Serviciului secret nu a ezitat 
să aprecieze, în memoriile sale, calităţile 
deosebite ale acestuia în domeniul muncii 
informative. Dar există şi alte păreri. 

În perioada dintre cele două războaie 
mondiale Mihail Moruzov - omul din umbră, cumi 
se mai spunea - a ocupat un loc deosebit de 
important în viaţa politică a ţării. Se spunea că n- 
ar fi fost străin nici de demiterea unor guverne, de 
schimbarea unor miniştri sau de promovarea unor 
oameni politici. Cert este însă că, ori de câte ori 
aveau loc asemenea evenimente, Moruzov îi făcea 
pe toţi să înţeleagă că el fusese factorul hotărâtor 
şi că de el depindeau multe lucruri. 

În anul 1924, în urma constatării unor 
deficienţe în activitatea de informaţii şi 
contrainformaţii, precum şi a asaltului la care ţara 
noastră fusese supusă din partea spionajului 
străin, s-a procedat la reorganizarea Serviciului 
secret, ca organ de informare aflat la dispoziţia 
Marelui Stat Major, dar încadrat cu personal civil. 

În anul următor, la recomandarea militarilor, 
îndeosebi a generalului Dragu, în fruntea acestui 
serviciu a fost numit Mihail Moruzov. 

În referatul prezentat de Marele Stat Major al 
armatei în vederea numirii sale în această funcţie 
se menţionau următoarele: „D-l M. Moruzov este 
un specialist recunoscut în materie de informaţii, 
pe care a dovedit-o în timpul campaniei, fiind 
decorat cu ord. Coroana României, pentru modul 
cum şi-a îndeplinit greul său serviciu în perioada 
războiului şi mai ales s-a distins în ziua de 17 
ianuarie 1918, salvând viaţa a doi ofiţeri superiori 


români şi a unui ofiţer francez... Acest funcţionar 
a avut cea mai mare activitate la M.S. Major, în 
timp de pace şi în campanie, aducând reale 
servicii oştirei”. 

În favoarea numirii lui Moruzov în fruntea 
Serviciului secret a pledat activitatea desfăşurată 
de acesta în primul război mondial, când s-a 
remarcat prin iscusinţa şi felul în care culegea 
informaţiile, când a făcut dovada unor calităţi de 
organizator şi a unui curaj deosebit. Acţionând cu 
multă fantezie, el a reuşit să se strecoare printre 
agenţii spionajului Puterilor Centrale, de la care a 
procurat informaţii utile. 

În anul 1917, când armata română se afla în 
curs de refacere, au fost luate măsuri şi pentru 
reorganizarea organelor informative, pentru 
înființarea unor servicii „care să se ocupe cu 
adunarea ştirilor de care se resimțea o nevoie 
imperioasă şi să combată spionajul străin”. Printre 
aceste măsuri s-a numărat şi înfiinţarea, în Delta 
Dunării, a Serviciului special de siguranţă al 
Deltei, aflat la dispo ziţia Marelui Cartier General. 
Sarcina de a organiza şi a conduce acest serviciu 
i-a revenit lui Mihail Moruzov, căruia i s-au 
acordat puteri depline şi libertate de acţiune, 1 n 
iarna anului 1917 - 1918 Moruzov s-a avântat în 
tabăra inamicului, pentru a stabili ce intenţii 
aveau trupele germane, bulgare şi turceşti, 
staționate pe frontul din Dobrogea. Asemenea 
informaţii ar fi prezentat o deosebită importanţă 
pentru Marele Cartier General, în măsura în care 
ar fi fost exacte. Dar Serviciul special de siguranţă 
nu dispunea încă de agenţi cu largi posibilităţi de 


acţiune, ceea ce l-a determinat pe Moruzov să 
găsească o cale îndrăzneață şi plină de riscuri 
pentru a smulge informaţiile necesare chiar de la 
agenţii spionajului german din zonă. In acest scop, 
invocând un pretext verosimil - luarea unor 
măsuri comune în vederea uşurării situaţiei 
prizonierilor de război şi a facilitării reciproce a 
repatrierii refugiaților - el a căutat să intre în 
contact direct cu şeful serviciului de spionaj al 
Puterilor Centrale din zona Dobrogei. 

În spatele acestui pretext se ascundea însă 
adevăratul scop al misiunii riscante încredințate 
agentului Fomino, cunoscător al limbilor bulgară 
şi germană, care, la 23 decembrie 1917, îmbrăcat 
în uniformă de ofiţer al armatei române, a trecut 
Dunărea, pe teritoriul ocupat de trupele germano- 
turco-bulgare. Ca urmare a acestei acţiuni 
îndrăzneţe, întreprinsă cu asentimentul 
comandorului Coandă, agentul Fomino a reuşit să 
fixeze o întâlnire pe teren neutru între Moruzov şi 
şeful serviciului de spionaj al Puterilor Centrale 
din această zonă. 

Sfârşit de decembrie. O zi de adevărată iarnă, 
cu ger aspru şi vânt pătrunzător care biciuia fără 
cruţare. Două bărci se avântau din direcţii opuse, 
una spre alta, apropiindu-se de mijlocul fluviului. 
Dacă pe mal mai puteai găsi vreun adăpost, aici, la 
o palmă de apele învolburate, crivățul sufla 
năprasnic, neîntâlnind în calea sa niciun obstacol. 
Bărcile - simple jucării aflate în voia vântului - îşi 
croiau cu greu drum printre valuri. Treptat- 
treptat, cu preţul unor eforturi supraomeneşti, 
vâslaşii se apropiau tot mai mult de mijlocul apei. 


Într-o barcă se afla Mihail Moruzov, şeful 
Serviciului special de siguranţă al Deltei, 
împreună cu agenţii săi, iar în cealaltă, von 
Rieger, şeful spionajului german din zona 
Dobrogei,  Balef, ofiţer bulgar însărcinat cu 
probleme de informaţii, şi Hans Helling, subşef al 
serviciului de spionaj al Puterilor Centrale din 
această zonă. Pe malul drept se întindeau poziţiile 
forţelor armate ale Puterilor Centrale, pe malul 
stâng se afla armata română - două tabere 
vrăjmaşe. lar aici, la mijlocul Dunării, în zona 
neutră, focul încetase, conform unei înţelegeri 
prealabile. De o parte şi de alta, de pe maluri, 
privirile erau aţintite asupra bărcilor, urmărindu-i 
cu înfrigurare pe temerarii porniţi să înfrunte 
natura dezlănţuită. Din cauza timpului nefavorabil 
tratativele păreau sortite eşecului. Se făceau 
invitaţii pentru a se trece pe un mal sau pe 
celălalt. Moruzov nu era un simplu agent; de 
aceea capturarea sa de către spionajul Puterilor 
Centrale 

— Dacă ar fi acceptat să treacă pe malul 
ocupat de trupele acestora - ar fi însemnat un 
mare succes pentru inamic. Putea oare Moruzov 
să aibă încredere în cuvântul lui Rieger? Dându-şi 
seama de importanţa pasului pe care intenţiona 
să-l facă, Moruzov a jucat ultima carte: a trecut pe 
malul opus al Dunării, în Dobrogea. El a păşit cu 
emoție pe meleagurile unde copilărise şi care se 
aflau acum sub stăpânire străină. La Tulcea, în 
tabăra duşmanului, Moruzov a început tratativele 
cu reprezentanţii spionajului Puterilor Centrale. 
Intrarea în contact direct cu spionajul german şi 


cu cel bulgar a reprezentat pentru acest om, plin 
de inteligenţă şi dotat cu calităţi deosebite, 
asigurarea unei importante surse de informaţii, pe 
care a ştiut să o exploateze cu multă abilitate. 
Discuţiile purtate în problema prizonierilor i-au 
permis să tragă o serie de concluzii cu privire la 
situaţia din teritoriul vremelnic ocupat de duşman, 
iar vizitarea oraşului Tulcea şi a împrejurimilor i-a 
oferit posibilitatea să observe dispozitivul pe care 
inamicul îl adoptase în acest sector. In timpul 
vizitei, sesizând faptul că tabăra adversă ducea 
lipsă de alimente, Moruzov a obţinut, în schimbul 
a trei pachete de ceai şi al câtorva kilograme de 
caşcaval, mai multe numere din ziarele „Lumina” 
şi „Gazeta Bucureştiului”, editate de propaganda 
Puterilor Centrale, din a căror lectură a putut 
desprinde numeroase informaţii utile. 

Riscul pe care Moruzov şi-l asumase în acea 
zi friguroasă de sfârşit de decembrie n-a fost 
inutil. Cunoscându-şi adversarii, el a reuşit să 
infiltreze în rândurile acestora câţiva agenţi - 
procedeu ce avea să devină, începând din această 
perioadă, o practică curentă a şefului Serviciului 
secret român. De altfel, în anul 1917, fratele său, 
Afanase Moruzov, „s-a lăsat recrutat” de căpitanul 
Alexandr Escholtz, reprezentant al 
contraspionajului țarist din această zonă, reuşind 
să culeagă numeroase informaţii ce interesau 
armata română, iar un alt frate, pictorul Ioan 
Moruzov, a fost „recrutat”, ceva mai târziu, de 
către spionajul bulgar. 

Printre succesele remarcabile repurtate de 
Moruzov s-a numărat şi acela de a-l fi determinat 


pe Hans Helling să-i furnizeze informaţiile 
necesare. Metodele folosite de Moruzov pentru a-l 
atrage de partea sa pe subşeful Serviciului de 
spionaj al Puterilor Centrale în zona Dobrogei nu 
au fost date în vileag; ele constituie una din 
numeroasele taine care au fost duse în mormânt. 
Relaţiile stabilite în această perioadă cu ofiţerul 
german vor fi de lungă durată, colaborarea dintre 
Cei doi continuând până la moartea lui Moruzov. 
Rezultate remarcabile au fost obţinute şi ca 
urmare a înfiinţării unei vaste reţele alcătuite din 
oameni capabili ce fuseseră selectaţi cu grijă, 
îndeosebi dintre localnici, care au luat înfăţişarea 
unor pescari şi  contrabandişti  „nevinovaţi”. 
Această reţea a acţionat în special în bazinul Mării 
Negre, dar ramificaţiile sale se întindeau până la 
Constantinopol. „Pescarii” lui Moruzov puteau fi 
întâlniți în cele mai neaşteptate locuri, culegând 
informaţii cu privire la mişcarea trupelor Puterilor 
Centrale, la activităţile desfăşurate de serviciile de 
spionaj ale acestora. Ba mai mult decât atât, unii 
dintre ei, lăsându-se recrutaţi, au reu:.it să se 
infiltreze adânc în dispozitivul spionajului advers, 
ceea ce le-a permis să-i identifice pe spionii străini 
ce fuseseră strecuraţi în rândurile armatei 
române. Evident, pentru „pescarii” şi „negustorii” 
lui Moruzov această activitate nu era lipsită de 
riscuri. Cu toate că de cele mai multe ori ei 
reuşeau să înşele vigilenţa contraspionajului 
străin, pericolul de a fi descoperiţi şi de a-şi pierde 
viaţa îi pândea la fiecare pas, iar dacă au existat 
totuşi unele pierderi, ele s-au datorat îndeosebi 
slabei preocupări de a lua toate măsurile de 


precauţie. Astfel, într-un raport al 

Marelui Cartier General se menţiona situaţia 
celor zece agenţi trimişi în spatele liniei frontului, 
în anul 1917: patru dintre aceştia s-au înapoiat 
reuşind să culeagă informaţii utile, doi au fost 
prinşi şi spânzurați, doi au fost omorâţi la 
întoarcere în timp ce încercau să treacă linia 
frontului, iar doi erau dispăruţi.2 

In toamna anului 1918, când armata română 
a reluat ofensiva, Serviciul special de siguranţă al 
Deltei a pus din nou la dispoziţia Marelui Cartier 
General numeroase informaţii utile care au stat la 
baza elaborării planurilor operaţiilor. În această 
perioadă s-au făcut încercări pentru capturarea 
ofițerului german von Mayer din serviciul de 
spionaj maritim, cotat ca un spion extrem de 
capabil. Atras în cursă de unul dintre oamenii lui 
Moruzov, ofiţerul german a opus rezistenţă şi a 
fost omorât în urma schimbului de focuri. 
Douăzeci de ani mai târziu, amiralul Canaris, 
căruia activitatea lui von Mayer nu-i era străină, 
avea să-i reproşeze lui Moruzov această pierdere. 

Cu toate că serviciile aduse de Mihail 
Moruzov în anii primului război mondial - ca 
organizator excelent al activităţii de informaţii - 
au fost de un real folos Marelui Stat Major în 
ducerea acţiunilor militare, se pare că, încă din 
această perioadă, persoana sa nu era agreată de 
unele cadre din Siguranţa generală. Ca urmare, 
Moruzov a fost învinuit de „trădare” şi în cele din 
urmă destituit din funcţie, dar intervenţia 
militarilor s-a dovedit salvatoare, şeful Serviciului 
de siguranţă fiind scos de sub orice învinuire. 


După război, Serviciul de siguranţă al Deltei 
s-a transformat în Serviciul special de siguranţă al 
Dobrogei, la conducerea căruia a fost numit 
Moruzov, cu toată opoziţia unor conducători ai 
Siguranţei generale şi ai poliţiei ce nu vedeau cu 
ochi buni succesele repurtate de acesta. 

Înainte de a ne referi la consecinţele ofensivei 
Siguranţei generale împotriva lui Moruzov şi, 
implicit, împotriva Serviciului de siguranţă din 
Dobrogea, vom trece succint în revistă câteva 
acţiuni mai importante ale acestui serviciu din 
perioatfa anilor 1919 - 1920. 

După încheierea păcii, în perioada plină de 
frământări ce a urmat, Mihail Moruzov a continuat 
să acţioneze în 

Dobrogen care rămânea pe mai departe o 
importantă zonă strategică. 

În această zonă îşi întindea tentaculele 
spionajul turc, bulgar, german, francez etc. 
Încetarea războiului nu a însemnat în acelaşi timp 
şi instaurarea păcii pe tărâmul spionajului şi al 
contraspionajului. 

Lucrând şi de această dată cu multă abilitate, 
Moruzov a reuşit să trimită numeroşi agenţi în alte 
ţări pentru a-şi desfăşura activitatea în cadrul 
serviciilor de spionaj străine şi a culege astfel 
informaţii ce interesau statul român. El a reactivat 
şi a lărgit reţeaua „pescarilor” şi a „negustorilor”, 
dar nu a renunţat nici la calea lesnicioasă a 
contrabandei. Lipsa unor mărfuri şi produse de 
primă necesitate în perioada postbelică a făcut din 
contrabandă o meserie rentabilă. „Negustorii” săi, 
trimişi în misiune la Constantinopol, au prins firele 


unei bande de falsificatori, care intenţiona să 
plaseze în România suma de 12.000.000 ruble 
false, ceea ce ar fi dus la subminarea economiei 
naţionale, şi aşa şubrezită de pe urma războiului. 
Constantin Chiriţescu, unul dintre agenţii trimişi 
la Constantinopol cu îndeletniciri de contrabandă, 
a intrat în contact cu traficanţii de valută, a reuşit 
să le câştige încrederea şi să preia de la ei sarcina 
de a plasa rublele false în ţară. 

În scopul identificării unor locuri de plasare 
sigură care să nu pericliteze întreaga acţiune, 
primul stoc, suma de un milion, nu erau ruble 
false. Constantin Chiriţescu s-a întors în ţară şi a 
predat această sumă lui Moruzov, care, dată fiind 
importanţa cazului, a raportat amănunţit întreaga 
afacere lui Alexandru Ghica, directorul Siguranţei 
generale, înmânându-i în acelaşi timp rublele 
obţinute prin contrabandă. Ghica a dat ordin să fie 
continuate investigaţiile pentru descoperirea 
bandei de falsificatori şi pentru zădărnicirea 
invadării pieţei româneşti cu ruble false. Deoarece 
pentru ducerea la îndeplinire a acestei acţiuni 
Serviciul special de siguranţă al Dobrogei a 
solicitat să i se pună la dispoziţie mijloace 
financiare, directorul siguranţei a încuviinţat să fie 
folosită întreaga sumă adusă de la Constantinopol 
în vederea descoperirii celorlalte ruble false. Mai 
târziu, Moruzov va fi acuzat de adversarii săi că s- 
a ocupat de contrabandă, că şi-a însuşit o parte 
din banii publici etc. 

Rivalitatea dintre Moruzov şi unele cadre ale 
Siguranţei generale - de fapt, un vechi conflict 
între siguranţă şi armată - a dus la dizolvarea 


Serviciului special de siguranţă al Dobrogei. Acest 
lucru s-a datorat îndeosebi lui Romuius Yoinescu, 
duşman înverşunat al lui Moruzov, care fusese 
numit între timp în locul lui Al. Ghica la 
conducerea Siguranţei generale. Dar Romuluş 
Voinescu nu s-a rezumat numai la atât: după ce l-a 
înlăturat pe Moruzov din funcţie, acestuia i-a fost 
întocmit un dosar de peste o mie de file, prin care 
era acuzat de trădare, contrabandă, însuşirea unui 
milion de ruble, colaborare cu serviciile de 
informaţii străine. In total, douăsprezece capete 
de acuzare, ceea ce a determinat arestarea lui 
Moruzov. A fost necesară o nouă intervenţie a 
militarilor, a generalului Dragu personal, pentru 
ca Moruzov să fie eliberat, iar dosarul, clasat. 
Totuşi, acuzaţiile din timpul cercetărilor şi al 
procesului au planat patru ani de zile asupra lui 
Moruzov, care a lucrat în această perioadă ca 
funcţionar comunal la primăria clin oraşul 
Constanţa. 

Incidentul din anul 1920 a dus la destrămarea 
reţelei de informaţii alcătuite de Mihail Moruzov 
în condiţiile anevoioase ale primului război 
mondial, ceea ce a creat serioase lacune în 
activitatea de informare a armatei şi a statului 
român. 

Până în anul 1925, Biroul 2 de pe lângă 
Marele Stat Major al armatei a încercat să 
desfăşoare unele activități informative prin 
Serviciul secret înființat în acest scop, dar 
rezultatele obținute au fost mediocre. Maiorul 
Ţăranu, şeful Biroului 2, şi chiar maiorul Bursan 
care conducea Serviciul secret, recunoscând 


meritele şi calităţile lui Moruzov, încercaseră încă 
în anul 1921 să-l aducă pe acesta la conducerea 
Serviciului secret. Dar conflictul dintre armată şi 
Siguranţa generală nu a permis realizarea dorinţei 
celor doi ofiţeri, ei, dimpotrivă, a contribuit la 
inactivizarea, pentru o perioadă de aproape 5 ani, 
a lui Moruzov. Deşi a avut de suferit de pe urma 
acestui conflict, el a păstrat totuşi un secret 
desăvârşit asupra oamenilor cu care a colaborat, 
din care cauză nici Biroul 2, nici Siguranţa 
generală nu au avut posibilitatea să-i folosească. 
Poziţia adoptată de Moruzov de a nu ceda reţeaua 
urma un principiu mai vechi al spionajului, şi 
anume, acela al legăturii personale, secrete şi 
netransmisibile cu agenţii. 

Abia la 1 iunie 1925, în urma intervențiilor 
repetate ale Marelui Stat Major, Mihail Moruzov a 
fost însărcinat cu reorganizarea activităţii de 
informaţii şi contrainformaţii. Acţionând cu multă 
abilitate, el a reuşit să reînnoade în scurt timp 
firul întrerupt şi să recruteze în Serviciul secret 
noi cadre - oameni apropiaţi pe care i-a introdus 
în tainele acestei activităţi pline de riscuri. Dar 
Moruzov nu a fost numit în noua funcţie numai 
datorită intervențiilor exclusive ale militarilor: 
guvernele ce s-au perindat la cârma ţării, 
partidele burghezo-moşiereşti considerau 
necesară existenţa unui serviciu de informaţii cu 
caracter secret, încadrat cu oameni pregătiţi, buni 
specialişti în materie, capabili să le apere 
interesele. 

Începuturile „noului” Serviciu secret - după 
reorganizarea sa - au fost modeste, datorită în 


primul rând dificultăţilor care-i stăteau în cale: 
lipsa unor specialişti, alocarea de fonduri 
financiare derizorii, suspiciunea cu care continua 
să fie întâmpinat de unele cadre din Siguranţa 
generală etc. 

In timp ce Marele Stat Major nu dispunea de 
mijloace financiare pentru desfăşurarea activităţii 
de informații, din fondurile secrete ale 
Ministerului de Interne destinate acestui scop - 
după cum mărturiseşte C. Argetoianu în memoriile 
sale - era onorată plata diferitelor cadouri pentru 
familia regală: obiecte de podoabă, îndeosebi 
bijuterii din aur masiv. 

In funcţia pe care a ocupat-o Mihail Moruzov 
a reuşit să creeze un puternic organ informativ, 
aflat la dispoziţia burgheziei româneşti şi a 
familiei regale, pentru a le apăra interesele; în 
acelaşi timp acest organism informativ şi-a adus o 
contribuţie de seamă şi pe plan statal. 

Originar dintr-un sat de lângă Tulcea, 
Moruzov a urmat mai întâi cursurile şcolii 
normale, pregătindu-se să îmbrăţişeze cariera 
didactică. Cunoştea bine limbile rusă şi bulgară, 
precum şi dialectele vorbite de lipoveni. Gheorghe 
Cristescu, unul dintre colaboratorii săi apropiaţi, 
fost director al compartimentului fotoidentificări 
din cadrul Serviciului secret, considera că şeful 
său era „ambițios până la orgoliu, poseda un spirit 
de dominare despotică, neadmiţând replici sau 
corecturi”. Succesorul său la conducerea 
Serviciului secret, Eugen Cristescu, îl aprecia ca 
pe „un tip temerar, cu calităţi native şi bun 
poliţist”. 


În întreaga perioadă în care s-a aflat la 
conducerea Serviciului secret Mihail Moruzov a 
dat dovadă de reale calităţi organizatorice, de o 
mare putere de muncă şi de multă îndrăzneală în 
acţiunile operative. El a înţeles foarte, bine că 
activitatea operativă de informaţii trebuie să se 
desfăşoare cu cea mai mare discreţie, în deplină 
conspirativitate. Orgolios din fire, Moruzov simţea 
o deosebită plăcere să domine în discuţii. De cele 
mai multe ori îi punea pe specialişti să-i 
întocmească studii asupra problemelor pe care 
urma să le discute. După ce examina cu atenţie 
asemenea studii, memorându-le chiar parţial, 
Moruzov purta discuţiile de aşa manieră, încât să 
le abată pe făgaşul cunoscut, reuşind să-şi etaleze 
cunoştinţele cu dezinvoltura unui mare erudit. 
Succesorul său, Eugen Cristescu, nota că „lui 
Moruzov nu-i făcea plăcere să citească şi nici nu 
avea timp pentru aşa ceva, dar această lacună era 
suplinită prin cunoştinţele practice, printr-o 
memorie excepţională care îl ajuta să prindă 
foarte multe lucruri din zbor”. Privit superficial, 
şeful Serviciului secret apărea ca un om bine 
informat, cu bogate cunoştinţe în cele mai diverse 
domenii, dar această impresie se spulbera ori de 
câte ori el părăsea cadrul cunoscut, şabloanele pe 
care şi le însuşise şi cu care jongla. Desigur, 
părerea lui Eugen Cristescu conţine şi o doză de 
răutate. El l-a cunoscut bine pe Moruzov, mai ales 
din perioada în care acesta i-a fost şef, dar între 
cei doi a existat şi o anumită stare de tensiune. 

Prin abilitatea-i unanim recunoscută Mihail 
Moruzov a făcut totdeauna faţă discuţiilor pe care 


adeseori le purta cu fruntaşi ai partidelor politice, 
profesori universitari, militari, dar mai ales cu 
membrii familiei regale, cu care, în anumite 
perioade, se afla în cele mai bune relaţii. La toate 
acestea se adăugau şi relaţiile cu şefii unor 
servicii de informaţii străine, cu diplomaţi, ziarişti 
etc. 

Moruzov s-a menţinut timp îndelungat la 
conducerea Serviciului secret, dedicându-se în 
exclusivitate activităţii informative. Era un om 
care nu căuta societatea, ci mai curând fugea de 
ea, ducea o viaţă pe care nu o cunoşteau bine nici 
cei mai apropiaţi colaboratori ai săi. Tot timpul cât 
s-a aflat în fruntea Serviciului secret, Moruzov a 
luptat în permanenţă pentru a se menţine la 
putere. Nu era politician, dar intuia desfăşurarea 
evenimentelor, prevedea cu o precizie uimitoare 
căderea unor guverne şi aducerea la putere a 
altora. Interpretând şi fructificând informaţiile 
culese din cele mai diverse domenii, el reuşea să 
cunoască desfăşurarea evenimentelor cu un ceas 
mai devreme. Apoi avea grijă să-l anunţe pe 
viitorul şef de cabinet minister nal că va fi chemat 
la rege pentru a i se încredința să formeze un nou 
guvern, făcându-l astfel să înţeleagă că serviciul 
pe care-l conducea jucase în toată această afacere 
un l-o nu lipsit de importanţă. Bineînţeles, noul 
prim-ministru avea să ţină seamă de acest 
amănunt, de serviciile pe care i le făcuse Moruzov. 
În mod asemănător proceda şi atunci când era 
vorba de promovarea în funcţii importante sau de 
înaintarea în grad a unor ofiţeri superiori. Nici 
chiar regele nu a fost scutit de asemenea 


manevre. Folosindu-se din plin de posibilităţile pe 
care i le oferea funcţia, Moruzov a supravegheat 
îndeaproape activitatea regelui Carol al II-lea, 
făcându-i servicii ce depăşeau uneori limitele 
„legale” - iar regii „noştri” acceptau cu plăcere 
asemenea servicii - şi întreţinând în acelaşi timp 
legături strânse cu anumite cercuri ostile 
camarilei regale. Dacă Moruzov era totdeauna 
bine informat, acest lucru se datora şi faptului că 
reuşea să obţină numeroase informaţii direct de la 
membrii familiei regale, exploatând cu abilitate 
fricţiunile şi contradicţiile existente între aceştia. 
După cum am arătat, Moruzov nu a fost un 
politician cu toate că a încercat să facă politică. În 
primul rând, el nu a avut convingeri politice, nu a 
aderat la niciunul dintre numeroasele partide 
politice şi nu a avut preferinţe pentru politicienii 
care s-au remarcat în perioada dintre cele două 
războaie mondiale. Contemporanii săi l-au numit 
„cameleon politic”, poreclă care îl definea pe 
deplin. Asemenea unui cameleon, el se adapta 
imediat la situaţie, străduindu-se să nu depindă de 
capriciile unor politicieni, iar activitatea sa să nu 
fie influenţată de frecventele schimbări de 
cabinete care au caracterizat această perioadă. De 
aceea el nu s-a aflat în slujba unui guvern sau 
altuia, ci a apărat în permanenţă interesele 
cercurilor burghezo-moşiereşti, acţionând fără 
scrupule. El a ştiut să recruteze ofiţeri capabili, 
îndeosebi din re cei care activaseră anterior în 
cadrul Biroului 2 şi ai Siguranţei generale, 
oferindu-le avantaje substanţiale (înaintări în 
grad, salarii mai mari etc.), ceea ce a avut darul să 


reactiveze vechiul conflict ce nu a putut fi aplanat 
decât în urma intervenţiei regelui. O atenţie 
deosebită a fost acordată şi formării de cadre 
proprii fie prin Marele Stat Major, fie prin cursuri 
organizate de Serviciul secret, în timp ce unii 
agenţi îşi desfăşurau activitatea practică şi de 
documentare pe lângă serviciile secrete ale unor 
țari europene. Printre aceştia se număra şi 
Gheorghe Cristescu, fratele directorului 
Siguranţei generale, care a fost trimis în Franţa cu 
„Misiunea precisă de a se specializa în anumite 
domenii şi mai cu seamă în latura unei raţionale 
organizări moderne, tehnico-ştiinţifice a unui 
serviciu de informaţii”. La recomandarea expresă 
a generalului Berthelot, fostul conducător al 
Misiunii Aliate de pe frontul din Moldova în anul 
1917, Gheorghe Cristescu s-a perfecţionat sub 
îndrumarea competentă a unor remarcabili 
specialişti ai Biroului 2 şi ai siguranţei franceze în 
probleme de expertiză grafică, expertiză 
scripturală a textelor vizibile şi invizibile, 
microfotografie, laborator, tehnică criminologică, 
identificări judiciare etc. La reîntoarcere, 
Gheorghe Cristescu a fost numit director al 
serviciului fotoidentificări, pe care l-a organizat 
după modelul francez. 

Nu mai puțin importantă a fost strādania lui 
Moruzov de a găsi căi de pătrundere în activitatea 
desfăşurată de serviciile de spionaj străine. Prin 
aceasta el urmărea, pe de o parte, să cunoască 
modul de organizare şi de lucru, precum şi tehnica 
folosită, iar pe de altă parte, să obţină din surse 
directe informaţiile necesare statului şi armatei 


române. În acest scop a folosit o serie de 
procedee, începând cu colaborarea legală în 
acţiunile ce interesau ambele părţi şi terminând 
cu infiltrarea agenţilor proprii sau recrutarea 
pentru serviciul său a agenţilor străini ce activau 
în ţara noastră sau în alte ţări. Astfel, ca urmare a 
legăturilor de prietenie statornicite între România. 
Cehoslovacia, Iugoslavia şi Polonia, Moruzov a 
stabilit cu serviciile secrete din statele vecine şi o 
colaborare pe tărâm informativ, în problemele ce 
prezentau interes comun El întreținea legături de 
colaborare şi făcea schimb de informaţii şi cu alte 
servicii secrete, iar mai târziu a intrat în contact 
cu Abwehrul german condus de Canaris. Totodată, 
Moriizov s-a străduit să asigure un cadru legal 
activităţii pe care o desfăşura: legea spionajului 
din 1913 fiind depăşită, în anul 1930 a fost votată 
Legea contraspio najului şi trădării în timp de 
pace.3 

Înainte de a ne referi la aspectele principale 
privind activitatea informativă şi 
contrainformativă desfăşurată în deceniul al 4-lea 
al secolului nostru, în care, într-un fel sau altul, a 
fost implicat şi Mihail Moruzov? a ne aruncăm o 
privire asupra modului de viaţă a şefului 
Serviciului secret, după ce acesta a reuşit să-şi 
pună treburile la punct. 

Un birou deosebit de elegant, în clădirea 
centrală a Serviciului secret, îi permitea să 
primească vizitele unor oficialități, demnitari, şefi 
de partide, politicieni de diverse categorii, ofiţeri 
superiori etc. Fiind dotat cu aparatură modernă, 
biroul îi servea şi pentru desfăşurarea activităţii 


informative: discuţiile erau în general 
supravegheate, iar în unele cazuri ele erau chiar 
înregistrate. Automobilul său, un Mercedes-Benz 
confortabil, era prevăzut cu o instalaţie de 
imprimat pe discuri şi cu un post de emisie- 
recepţie în  radiotelefonie. Poate că cititorii 
obişnuiţi cu filmele şi literatura polițistă actuală 
vor considera această aparatură ca fiind un lucru 
normal, dar să nu uităm că este vorba de epoca de 
început a radiofonie, de perioada în care 
magnetofonul nu exista decât ca idee. 

Pătruns în înalta societate a burgheziei 
bucureştene, Moruzov a căutat să-i copieze pe cei 
cu care venea adeseori în contact, să-şi schimbe 
felul de viaţă: „En această postură 

— Scrie Eugen Cristescu - nu-i mai p! & ce să 
vină la birou decât foarte rar, la luni de zile, 
lucrările fiind lăsate în seama subalternilor. 
Locuieşte în case din ce în ce mai luxoase. 
Cumpără mobilă străină, covoare, tablouri şi 
lucruri de valoare, întreţine relaţii cu sculptori, 
pictori şi pozează să-şi facă tablouri. Am găsit şi în 
statele de serviciu asemenea artişti, care au 
încasat lefuri ani de zile, fără să presteze niciun 
serviciu. Din 1930, observând că alţi poliţişti se 
duc regulat în străinătate pentru studii, îi imită şi, 
înarmat cu un paşaport diplomatic pe numele ing. 
Ştefănescu, pleacă însoţit de o grupă de 
translatori ca să ia aer apusean. Arhivele 
serviciului nu conţin nicio urmă a activităţii lui în 
şti ăinătate, deşi cred că a avut unele legături 
informative personale”. 

Moruzov s-a mai folosit şi de alte nume 


conspirative. Astfel, în unele documente el apărea 
sub numele de M. Ştefan sau cel de Mateescu. 

Potrivit părerii lui Eugen Cristescu - evident, 
subiective - Mihail Moruzov era un om „în care 
trăiau două temperamente deosebite: unul bun, 
blând şi înclinat spre acte de dăruire sufletească şi 
omenie; altul complet diferit. Atunci când 
interesul lui intra în joc, Moruzov abandona orice 
fel de scrupule şi devenea o fiară care sfâşia fără 
milă, uzând de orice mijloace, permise sau 
nepermise”. Aşadar, Moruzov n-a pregetat nicio 
clipă să-şi apere poziţia pe care o ocupa, slujindu-l 
în acest scop pe Carol al II-lea, în care vedea şi 
propria-i stabilitate. Aşa se explică faptul că - deşi 
se afla la conducerea resortului care se ocupa cu 
combaterea spionajului străin - el s-a ridicat 
împotriva lui Antonescu pe care îl considera un 
rival de temut, a luptat şi împotriva legionarilor, 
când regele i-a cerut-o, dar i-a şi ocrotit în 
anumite perioade. 

Lupta dusă de Moruzov pe plan intern a 
reprezentat o permanentă cursă cu obstacole care 
avea să-i fie fatală. Referindu-se la drumul parcurs 
de Moruzov, acelaşi Eugen Cristescu scria - şi pe 
bună dreptate - în memoriile sale că „linia în 
zigzag pe care mergea, dintr-o extremă în alta, 
trebuia să se frângă şi firele pe care le mânuia 
trebuiau să se încurce”. 

Legionarii, sprijiniți de Moruzov în perioada 
în care au pus mâna pe putere, i-au rezervat 
acestuia celula nr. 1 din fortul Jilava, iar mai 
târziu, în noaptea de 26 spre 27 noiembrie, un 
număr de opt gloanip 


Pe urmele prinţului „Caraiman. 

Încurcăturile amoroase ale prinţului Carol au 
pricinuit multe necazuri familiei regale şi nu de 
puţine ori au angrenat pe unii oameni politici de 
vază din ţara noastră. Încercările de „a spăla 
ruşinea” s-au soldat cu urmăriri spectaculoase în 
care au fost antrenați detectivi versaţi, cadre 
militare, politicieni sau chiar reprezentanţi ai 
serviciilor de spionaj autohton şi străine. 

După cum se ştie, încă în anii primului război 
mondial, colonelul Carol de Hohenzollern, 
„comandant” al unui regiment de vânători de pe 
frontul din Moldova, deghizat în ofiţer țarist, a 
fugit la Odessa, împreună cu Jeana (Zizi) 
Lambrino. În oraşul de pe ţărmul mării, prinţul 
Carol s-a căsătorit cu Zizi. Comandamentul 
trupelor germane din Odessa a comunicat familiei 
regale că prinţul dezertor se afla în acest oraş şi 
că se căsătorise. Actul de căsătorie cu nr. 444 din 
31 august 1913, copilul care a urmat, 
nenumăratele scrisori de dragoste şi renunţarea la 
tron a principelui au dat multă bătaie de cap nu 
numai familiei regale, ci şi politicienilor. 

Cazul Zizi Lambrino s-a soldat, într-o primă 
fază, cu izolarea lui Carol la moşia din localitatea 
Mănăstirea, nu departe de Bucureşti, apoi la 
Bistriţa, şi cu trimiterea viitorului rege într-o 
călătorie în jurul pământului, în timp ce soţia sa, 
Zizi, a primit de la statul român - în schimbul 
renunţării la prinţ - o rentă de 100.000 franci 
francezi, la care s-au mai adăugat 100.000 de 
franci în schimbul scrisorilor. Cunoaştem, de 
asemenea, că Zizi Lambrino a restituit doar o 


parte din scrisori, folosindu-se mai târziu de cele 
pe care le oprise. În anul 1926 a avut loc la Paris 
procesul intentat de Zizi - nemulțumită de renta 
plătită - lui Carol, fostul ei soţ, iar mai târziu, în 
perioada postbelică, după moartea lui Carol, fiul 
acestora, Mircea Lambrino, odraslă regală, s-a 
judecat la Madrid cu fratele său vitreg, Mihai, ex- 
rege al României, pentru a-şi adjudeca drepturile 
de moştenire. 

Abia se muşamalizase afacerea amoroasă a 
lui Carol cu Zizi, abia se căsătorise prinţul cu o 
odraslă regală - principesa Elena a Greciei, abia 
reuşise să-i facă pe unii dintre bătrânii politicieni 
ai ţării să creadă că îşi va lua rolul în serios spre 
a-l urma la tron pe Ferdinand, când a fost 
dezvăluită o nouă aventură amoroasă. 

La sfârşitul lunii decembrie 1925 prinţul 
Carol a fost trimis la Londra ca reprezentant al 
regelui Ferdinand la funeraliile reginei Alexandra, 
mătuşa reginei Maria. După ce a participat la 
funeralii, el nu s-a mai întors în ţară, ci s-a stabilit 
la Paris, unde a fost urmat şi de Elena Tlempeanu- 
Lupescu, roşcovana de care se va lega pentru 
totdeauna. Pentru Elena Lupescu va renunţa 
„irevocabil la toate drepturile, titlurile şi 
prerogativele de care, în virtutea Constituţiei şi a 
statutului familiei regale, se bucura ca principe 
moştenitor al României şi ca membru al familiei 
domnitoare”. Renunţa la fiul său, la toată averea şi 
se angaja să nu se întoarcă în ţară timp de zece 
ani. Scandalul declanşat la Bucureşti a fost imens, 
dar plecarea sa a convenit unor cercuri politice, 
îndeosebi liberalilor. În memoriile sale C. 


Argetoianu nota că: „Părăsirea tronului numai 
pentru plăcerea unei împerecheri cu o târfă era 
atât de neexplicabilă pentru un om în toată firea şi 
misterul de care era înconjurată această plecare 
atât de nepătruns, încât legendele au început să-şi 
facă drum ... „1 

La început prinţul Carol nu s-a ocupat decât 
de dragoste, făcând din când în când călătorii la 
Roma sau la Londra, dar mai târziu, după moartea 
tatălui său, Ferdinand, şi după instaurarea 
regenței, el a hotărât să se reîntoarcă în ţară 
pentru a ocupa tronul, în care scop a început să se 
pregătească intens, făcând rost, printre altele, şi 
de un paşaport fals, pe numele de „Caraiman '. 

In ţară, îndeosebi printre ţărăniştii lui Iuliu 
Maniu, aflat în opoziţie, a luat naştere un curent 
favorabil reîntoarcerii exprinţului, ceea ce nu era 
pe placul brătienilor. Astfel, în anul 1928 ţărăniştii 
au organizat la Alba Iulia o adunare care trebuia 
să  coincidă cu reîntoarcerea lui Carol şi 
proclamarea sa ca rege al României. Alarmaţi de 
această situaţie guvernanţii liberali au luat măsuri 
de rigoare „pentru eventualitatea unei sosiri 
neaşteptate”. Duca, pe atunci ministru de interne, 
a dat ordine peste ordine ca, în cazul sosirii sale 
inopinate, „prinţul să fie arestat pe loc împreună 
cu însoțitorii săi şi predat celui mai apropiat 
comandament de jandarmerie” 2. El a luat 
totodată legătura cu guvernele din Franţa, Belgia, 
Olanda, Anglia şi Germania, pentru ca prinţul 
Caraiman să fie supravegheat cu atenţie şi mai 
ales pentru a-l împiedica să decoleze de pe 
aeroporturile din aceste ţări. 


Temerile liberalilor nu erau neîntemeiate. 
Adunarea de la Alba Iulia a avut loc la 6 mai, iar în 
aceeaşi zi, pe un aeroport din apropierea Londrei, 
era pregătit un avion pentru a-l aduce pe Carol în 
ţară. 

Agenţii români însărcinaţi cu supravegherea 
fugarului observaseră că atât în Franţa, cât şi în 
Belgia, se făceau, începând de la sfârşitul lunii 
aprilie, unele pregătiri, iar în jurul prinţului 
domnea o atmosferă neobişnuită. Totodată, se 
întreprindeau fel de fel de manevre pentru a-i 
înşela pe agenţii trimişi pe urmele sale. Prinţul 
petrecea „cu toată banda” şi se plimba prin 
Belgia, în timp ce omul său de încredere, Barbu 
Ionescu, pregătea, în cel mai desăvârşit secret, în 
apropierea Londrei, un avion care să-l poarte spre 
ţară. Plictisiţi de petrecerea care nu mai contenea, 
agenţii români n-au prins de veste că prinţul 
părăsise Belgia, îndreptându-se spre Londra. 
Tentativa ar fi fost încununată de succes, dacă n- 
ar fi intervenit autorităţile engleze, care, dându-şi 
seama despre ce este vorba, au sechestrat avionul, 
obligându-l apoi pe Carol să părăsească Anglia. 
Dar mai târziu, tot Anglia va fi aceea care, apelând 
la serviciile lui Merge, un agent al Intelligence 
Service-ului, îl va ajuta pe Carol să se întoarcă în 
România. În încercarea sa de a facilita întoarcerea 
lui Carol. 

Merge s-a informat asupra atmosferei ce 
domnea în cercurile conducătoare, culegând 
impresii şi păreri. 

Eşecul de la Londra nu l-a determinat însă pe 
Carol să renunţe la planurile sale, dar el a trebuit 


să ia toate măsurile de precauţie, cunoscând că, 
după cum remarca Argetoianu, pe urmele sale se 
afla „un întreg serviciu de spionaj românesc”. 

Prinţul Carol s-a reîntors în ţară la începutul 
verii anului 1930, asigurându-şi mai întâi sprijinul 
fratelui său, prinţul Nicolae, şi al unor militari. 
După o escală la Cluj, avionul condus de căpitanul 
Opriş a aterizat pe aeroportul Pipera, iar a doua 
zi, cu sprijinul unor elemente din cadrul armatei, 
Carol s-a instalat în fruntea ţării. Printre cei care 
se pronunţau în favoarea reîntoarcerii lui Carol în 
ţară se aflau colonelul Paul Teodorescu şi Gavril 
Marinescu din Bucureşti, precum şi ataşatul 
militar la Paris, colonelul Tătăranu. În timp ce 
colonelul Paul Teodorescu a pus la dispoziţia 
prinţului Carol Regimentul 6 „Mihai Viteazul”, iar 
Gavril Marinescu i-a asigurat concursul poliţiei, 
ataşatului militar i-a revenit sarcina de „mare 
însemnătate” de a o păzi la Paris pe Lupeasca - pe 
Duduia, cum i se mai spunea. Cerberul Duduii a 
fost înşelat de Gavril Marinescu, care i-a suflat-o 
de sub pază, i-a făcut rost de un paşaport fals şi a 
purtat-o spre Bucureşti. 

Ajuns rege al României, Carol, care cunoştea 
din propria-i experienţă importanţa serviciului 
secret, a informaţiilor în general, a încercat să 
înfiinţeze pe lângă Palat un asemenea serviciu, dar 
până la urmă a renunţat. La recomandarea lui Al. 
Vaida-Voievod, regele a acceptat ca de aceste 
probleme ale palatului să se ocupe Mihail 
Moruzov. Până la căderea lui Carol între acesta şi 
Moruzov a existat o strânsă colaborare fie direct, 
fie prin intermediul  mareşalului palatului, 


colonelul Urdăreanu. Serviciul secret condus de 
Moruzov a fost acela care a contribuit substanţial 
la dezbinarea şi înlăturarea partidelor istorice, la 
instaurarea dictaturii regale. Moruzov a început 
să primească misiuni „strict confidenţiale”, iar 
Palatul a subvenţionat Serviciul secret cu fonduri 
speciale, destinate exclusiv procurării 
informaţiilor care-l interesau pe rege. Prin 
urmare, dacă până în anul 1930 Serviciul secret şi 
Siguranţa generală au păşit pe urmele prinţului 
„Caraiman” cu ostilitate, lucrurile s-au schimbat în 
mod radical după ce acesta s-a instalat la 
conducerea ţării. Moruzov avea să-l slujească cu 
credinţă pe Carol al II-lea şi să-i facă jocul în fel de 
fel de combinaţii menite să-i netezească drumul 
spre dictatură. De aceea multe dintre acţiunile 
întreprinse de Serviciul secret în această perioadă 
nu pot fi explicate decât în strânsă legătură cu 
acest joc al lui Carol. 

Ca personaj de seamă al frontului secret, 
Mihail Moruzov ni se înfăţişează sub diferite 
ipostaze extrem de contradictorii, manifestând în 
acelaşi timp înclinații spre complicațiile jocului 
dublu. Această vocaţie de a se angrena în diferite 
combinaţii subtile şi de a ţese numeroase intrigi 
constituie, dacă nu motivul principal, cel puţin 
unul dintre motivele care l-au determinat pe şeful 
Serviciului secret de informaţii să fie pe de o parte 
un slujitor credincios al monarhiei, al dinastiei de 
Hohenzollern, îndeosebi al regelui Carol al II-lea, 
iar pe de altă parte să-şi asume rolul de a-l 
supraveghea îndeaproape pe suveran. S-ar putea 
ca regele Carol să-şi fi dat seama de toate aceste 


manevre ale lui Moruzov, dar se pare că a 
acceptat ca palatul să fie supravegheat de 
Serviciul secret, considerând că astfel îi va fi 
asigurată propria-i securitate. Cert este că, în 
afară de schimbul reciproc de informaţii cu 
mareşalul palatului, Moruzov a beneficiat şi de 
serviciile unui informator. Familia regală era 
supravegheată şi prin prinţesa Caragea, care a 
fost determinată să lucreze pentru Sei viciul 
secret. Trecută în statele Serviciului secret sub 
numele de Doamna A, prinţesa Caragea era o 
spioană cu experienţă bogată pe care o câştigase 
ca agentă a Intelligence Service-ului şi a Biroului 
2 francez. Fiind descoperită, ea nu a fost arestată, 
ci a continuat să lucreze şi pentru Serviciul secret 
român, care a intrat astfel în posesia unor 
informaţii valoroase privind înalta societate 
românească şi metodele de lucru ale serviciilor de 
spionaj - englez şi francez. Dar întrucât Doamna A 
se număra prin -, tre’ prietenele reginei Mar ia, 
cele mai importante informaţii erau culese din 
anturajul familiei regale. Tocmai datorită acestei 
prietenii a reuşit şeful Serviciului secret să intre 
în grațiile reginei Maria. 

Timp de zece ani frământările din viaţa 
politică şi social-economică a ţării noastre au 
contribuit ia scindarea partidelor politice 
burgheze, la măcinarea forţei şi autorităţii lor. La 
aceasta se adaugă şi acţiunile întreprinse de 
regele Carol al II-lea, care urmărea să slăbească 
cât mai mult partidele politice, pentru ca în cele 
din urmă să le dizolve şi să-şi instaureze propria-i 
dictatură. Pentru a-şi atinge scopul, suveranul a 


dat la început frâu liber organizaţiilor fasciste, 
căutând să le subordoneze şi să le folosească în 
cele din urmă ca forţă de şoc îndeosebi împotriva 
mişcării comuniste şi muncitoreşti din ţară. Este 
foarte probabil că, în acţiunile sale îndreptate 
împotriva partidelor politice, regele să se fi folosit 
şi de informaţiile furnizate de Serviciul secret cu 
privire la activitatea şi atitudinea diferiților 
oameni politici, la situaţia internă a acestor 
partide. 

O luptă acerbă, desfăşurată surd, a avut loc 
între regele Carol al II-lea şi cunoscutul om de stat 
Nicolae Titulescu. Deşi nu a părăsit niciodată 
concepţiile burgheziei, eminentul diplomat român, 
animat de dragostea de patrie, a promovat în 
politica noastră externă idei înaintate care au 
slujit intereselor naţionale ale României şi cauzei 
păcii între popoare. Datorită acţiunilor întreprinse 
de Nicolae Titulescu au fost consolidate vechile 
relaţii ale ţării noastre, s-au statornicit noi legături 
pe plan internaţional. In remarcabilele sale 
eforturi de a promova o politică externă care să nu 
contravină intereselor naţionale, Nicolae Titulescu 
nu s-a sfiit să acţioneze împotriva oamenilor de 
încredere ai regelui, inclusiv împotriva rudelor 
sale mai apropiate sau mai îndepărtate. Astfel, la 
intervenţia diplomatului român au fost expulzați 
din Franţa şi din Elveţia Alfred Hefter, care 
stătuse în închisoare pentru activitatea de spionaj 
desfăşurată în ţara noastră în favoarea Puterilor 
Centrale în anii primului război mondial, şi 
secretarul său, prinţul Friedl Hohenlohe, vărul lui 
Carol. 


După expulzare, Helter şi-a continuat 
afacerile sub oblăduirea regelui Carol al II-lea şi a 
acoliţilor săi. 

Suveranul a început să-l suspecteze pe 
Titulescu şi a dispus să fie urmărit pas cu pas. 
Atitudinea duşmănoasă adoptată de Moruzov 
împotriva lui Titulescu era generată şi de 
strădaniile eminentului nostru diplomat de a 
stabili raporturi de prietenie cu Uniunea Sovietică. 
De aceea atât în ţară cât şi în străinătate Nicolae 
Titulescu era supravegheat în permanenţă de 
agenţi ai Serviciului secret, invo  undu-se 
„necesitatea” păzirii unor documente importante 
şi a efectuării unor operaţii de către specialiştii 
acestui serviciu. Sub pretextul asigurării pazei 
„materialului documentar” trimis la Geneva, pe 
urmele lui Titulescu a fost pusă o întreagă echipă 
de detectivi condusă de Niki Ş'efănescu. Cu toate 
protestele împotriva încălcării  uzanţ  /lor 
diplomatice, Nicolae Titulescu nu a reuşit să 
determine nici pe rege, nici pe Moruzov să 
renunţe la asemenea măsuri. 

Prin supravegherea insistentă a lui Titulescu 
Serviciul secret român urmărea să zădărnicească 
negocierile pe care acesta le purta cu comisarul 
poporului pentru afacerile externe M. Litvinov în 
vederea încheierii unui pact de asistenţă mutuală 
româno-sovietic. Deşi aceste negocieri nu s-au 
încheiat decât cu consemnarea rezultatelor în 
protocolul parafat la 21 iulie 1936, care conţinea 
bazele de asistenţă mutuală între cele două ţări 
vecine, desfăşurarea lor nu a fost văzută cu ochi 
buni de Mihail Moruzov. Considerându-se înfrânt, 


el se va număra printre cei care au contribuit la 
înlăturarea lui Nicolae Titulescu din viaţa politică 
a ţării, ca urmare a intrigilor ţesute cu grijă, a 
informaţiilor denaturate prezentate regelui şi 
guvernului 

Nu lipsit de importanţă şi de semnificaţie a 
fost şi conflictul izbucnit între rege şi Moruzov, pe 
de o parte, şi Antonescu pe de altă parte. Acest 
conflict a fost generat de amestecul lui Moruzov în 
numirea unor generali în funcţii superioare şi s-a 
accentuat după ce Antonescu e ajuns la 
conducerea Marelui Stat Major, forul tutelar al 
Serviciului secret. 

Pentru a-l evita pe general, Moruzov a trecut 
împreună cu serviciul său secret la Ministerul 
Apărării Naţionale, dar nu după mult timp 
Antonescu a ajuns ministru, iar Moruzov a fost 
nevoit să revină la Marele Stat Major. Disputa 
dintre Antonescu şi Moruzov a fost aprigă. 
Antonescu a propus ca şeful Serviciului secret să 
fie înlocuit printr-un general în activitate, dar 
regele a refuzat. In această situaţie Moruzov a 
trecut la acţiune: el a scormonit viaţa personală a 
generalului, îndeosebi a soţiei acestuia, alcătuind 
un dosar voluminos pe care l-a prezentat regelui. 
Dosarul cuprindea documente care  atestau 
legăturile dintre Antonescu şi Garda de fier. 
Regelui i-au fost prezentate fotografii şi chiar un 
film, în care Antonescu era surprins în tovărăşia 
lui Corneliu Zelea Codreanu, la Predeal, la schi, 
sau în alte împrejurări. Dosarul întocmit de 
Serviciul secret era compromiţător. Piesele sale se 
refereau nu numai la legăturile generalului cu 


legionarii, ci şi la unele probleme de familie. 
Astfel, Antonescu era învinuit de bigamie, fără a fi 
însă trecute sub tăcere nici legăturile 
extraconjugale ale soției sale. Carol al II-lea se va 
folosi de piesele aflate la dosar pentru a-l demite 
pe Antonescu şi a-l interna la Bistrița. 

Conflictul dintre Moruzov şi Antonescu era 
generat, în primul rând, de acelaşi nemăsurat 
orgoliu al şefului Serviciului secret care nu voia să 
se lase controlat şi dominat de acel ce avea să 
devină mai târziu dictatorul ţării, iar în al doilea 
rând, de dorinţa generalului de a-l înlătura pe 
Moruzov de la conducerea Serviciului secret şi de 
a-l înlocui cu unul dintre generalii săi. În acelaşi 
timp, Mihail Moruzov a întrezărit cu mult timp 
înainte setea de putere a generalului şi a reuşit să- 
i pună temporar stavilă. De ce însă nu a acţionat 
cu aceeaşi convingere împotriva lui Antonescu şi 
în toamna anului 1940? Venirea la putere a lui 
Antonescu şi a legionarilor, la 6 septembrie 1940, 
a depăşit previziunile lui Moruzov, care a fost 
complet surprins de evenimente. 

Un rol important şi-a asumat Moruzov şi în 
relaţiile dintre rege şi legionari. El a luptat 
împotriva legionarilor în momentul în care 
interesele regelui dictau acest lucru, iar când 
Carol al II-lea, încurcat în haosul politic pe care 
singur îl crease, a trebuit să apeleze la legionari, 
Moruzov a netezit drumul lui Horia Sima spre 
palatul regal. 

Dându-şi seama că situaţia sa - ca de altfel şi 
cea a tuturor salariaţilor cu funcţii de răspundere 
din acea perioadă - nu depindea de guverne, ci de 


politică şi de politicieni, Moruzov s-a străduit şi a 
reuşit să se numere printre „piesele” de mare 
importanţă pe care regele Carol al Il-lea le 
manevra în politica sa internă şi externă. Aşadar, 
Moruzov l-a urmat îndeaproape pe Carol al II-lea, 
a călcat pe urmele sale şi s-a prăbuşit odată cu el, 
în toamna anului 1940. 

Agenti dubli în acţiune + * * 

Folosirea spionilor sau agenţilor dubli era o 
practică veche, la care recurgeau adeseori 
serviciile secrete de informaţii, mai ales în timp de 
război, obţinând efecte spectaculoase. Această 
metodă a fost şi este practicată atât în activitatea 
de spionaj, cât şi în cea de contraspionaj, în scopji 
dezinformării duşmanului şi al obţinerii mai 
lesnicioase a informaţiilor necesare. 

Dar ce înseamnă un agent sau un spion 
dublu? 

Fără a intra în detalii, menţionăm doar că un 
agent sau un spion dublu are această calitate 
atunci când lucrează pentru două sau mai multe 
servicii de spionaj, furnizând tuturor acestora 
informaţiile culese. 

Un spion sau un agent poate deveni dublu ca 
urmare a depistării şi capturării sale de către 
organele de contraspionaj ale ţării pe teritoriul 
căruia acesta îşi desfăşoară activitatea, fiind apoi 
determinat să acţioneze împotriva serviciului 
căruia îi aparţine sau şi pentru acest serviciu, 
dacă între cele două ţări nu există divergențe, iar 
informaţiile, culese dintr-o terță ţară, sunt utile 
ambelor servicii. Au existat frecvent cazuri în care 
agenţii dubli au făcut jecul ambelor părţi în 


acelaşi timp, furnizându-le informaţii identice, 
precum şi cazuri în care cele două părţi au fost 
înşelate. 

În alto situaţii, când spionul sau agentul era 
prins, interogat şi întemnițat, sau chiar executat, 
mesajele sale continuau să fie transmise 
serviciului secret căruia acesta îi aparţinea. 
Evident, asemenea mesaje prin care de un mărea 
dezinformarea adversarului erau transmise de cei 
care reuşiseră să-l captureze. 

Şi în practica Serviciului secret român au 
existat cazuri de folosire a agenţilor sau a 
spionilor dubli, prin intermediul cărora puteau fi 
obţinute cu mai multă uşurinţă informaţiile 
necesare. Astfel, prinţesa Caragea, „faimoasa“ 
Doamnă A, era un agent dubiu. După cum am mai 
arătat, ea lucrase o anumită perioadă pentru 
serviciile secrete britanic şi francez. Descoperită 
de Serviciul secret român, prinţesa Caragea a 
furnizat informaţii utile cu privire la activitatea 
desfăşurată de serviciile străine cu care ea 
colaborase, precum şi la „înalta“ societate a 
Capitalei. După cum mărturisea unul dintre 
colaboratorii lui Moruzov, pentru serviciile aduse 
prinţesa a fost răsplătită prin subvenții 
„princiare”, atât timp cât s-a dovedit a fi utilă. Mai 
târziu însă, când nu mai prezenta niciun interes 
pentru Serviciul secret român, ea a fost obligată 
să părăsească ţara. 

Printre rezultatele importante obţinute de 
Serviciul secret român în perioada de început s-a 
numărat şi atragerea unui versat spion englez, 
Victor Bogomoleţ, reprezentant al Intelligence 


Service-ului în ţara noastră, fost ofiţer în armata 
ţaristă. După victoria Marei Revoluții Socialiste 
din Octombrie, acesta se refugiase la Londra, fiind 
cooptat de serviciul secret britanic care l-a trimis 
în misiune în România. Agentul „B” - nume 
conspirativ sub care lucra pentru Serviciul secret 
britanic - a fost urmărit îndeaproape de organele 
contrainformative române, care au adunat un 
bogat material cu privire la activitatea sa de 
spionaj. Pus în faţa unor documente de 
necontestat - mărturii evidente ale activităţii sale 
îndreptate împotriva ţării noastre - agentul englez 
a fost determinat să lucreze pentru Serviciul 
secret român, de data aceasta sub numele 
conspirativ de  „Doctorul”. Toate informaţiile 
transmise de „Doctor” pentru Intelligence Service 
erau controlate, fotocopiate şi traduse de Serviciul 
secret român. În acest fel canalul de informaţii al 
Serviciului secret englez a devenit, fără prea 
multe investiţii, şi un canal de informaţii al 
Serviciului secret român. Dar activitatea dublă a 
agentului „B” nu a rămas neobservată pentru 
serviciul secret britanic, motiv pentru care 
„Doctorul” a fost mutat într-o altă ţară. 
Activitatea de agent dublu fiind dovedită, 
Intelligence Service-ul s-a dispensat de serviciile 
lui Victor Bogomoleţ. Nu după mult timp agentul 
„B” sau „Doctorul” a continuat să lucreze doar 
pentru Serviciul secret român, stabilindu-se la 
Paris sub acoperirea de achizitor de antichităţi şi 
de tablouri pentru Statele Unite. Pentru pasiunea 
cu care a lucrat, Victor Bogomoleţ, a primit din 
partea Serviciului secret român importante sume 


de bani, activitatea sa fiind mult apreciată de 
Mihail Moruzov. 

Din rândurile emigranților ruşi au mai activat 
în ţara noastră ca agenţi dubli G. Porohovski, fost 
locotenent-colonel în armata ţaristă şi angajat al 
serviciului de informaţii în funcţia de translator, 
Alexandru  Mojaiski şi alţii. Ultimul, purtând 
numele conspirativ de „Amărăscu -, a fost ataşat 
militar al guvernului țarist pe lângă legația din 
Bucureşti, iar după revoluţie a rămas în România 
ca emigrant. Condiţiile materiale în care se afla la 
un moment dat l-au determinat să accepte să 
lucreze pentru Serviciul secret român. El a fost 
acela care a prins firele reţelei „Doctorului”, 
atrăgând atenţia Serviciului secret român. 

Şi în unele servicii străine au activat agenţi 
dubli ce fuseseră determinaţi să furnizeze 
informaţii pentru Serviciul secret român. Astfel, 
după ce Hitler a pus mâna pe putere, la sfârşitul 
lunii ianuarie 1933, fascismul german începuse să 
se ridice tot mai ameninţător, făcând pregătiri 
pentru a-şi lua revanşa pe calea agresiunii, pentru 
a cuceri cât mai mult „spaţiu vital”. În aceste 
condiţii Mihail Moruzov şi-a adus aminte de unul 
dintre vechii săi colaboratori din perioada 
primului război mondial, de ofiţerul de informaţii 
Hans Helling, care se afla la Regensburg. După ce 
a fost contactat în anul 1933 printr-un 
intermediar, Helling a vizitat în anul următor 
România unde s-a întâlnit cu Moruzov. Nu se 
cunosc cu precizie motivele pentru care Helling a 
fost de acord - într-o perioadă când în Germania 
se declanşase o adevărată vânătoare împotriva 


spionilor - să lucreze pentru Moruzov. Probabil că 
el a acceptat o colaborare identică cu cea din 
iarna anului 1917 - 1918, adică un schimb de 
informaţii; ba mai mult, suntem înclinați să 
credem că Moruzov găsise mijloace mai 
substanţiale pentru cointeresarea lui Helling. Cert 
este că, începând cu această dată, Moruzov a 
reuşit să-l determine să lucreze pentru el pe unul 
dintre agenţii de seamă ai Serviciului secret al 
armatei germane - ai Abwehrului -, care i-a 
furnizat date precise privind acţiunile Germaniei 
fasciste îndreptate împotriva tării noastre, 
informaţii valoroase cu privire la organizarea în 
detaliu a serviciilor informative şi de poliție 
germane. Printre informaţiile furnizate de Helling 
se aflau şi cele cu privire la programul pe care 
căpeteniile naziste 

— Rosenberg, Hess, Himmler şi Heydrich - îl 
pregătiseră în scopul subjugării ţării noastre. Tot 
Helling a fost acela care l-a informat pe Moruzov 
asupra fricţiunilor ce existau între diferite servicii 
de informații germane şi Gestapo. Şeful 
Serviciului secret român s-a folosit de aceste 
informaţii în momentul în care agenţi ai 
Gestapoului, ajutaţi de elemente legionare, au 
început să se infiltreze în ţară. 

Arestarea lui Moruzov şi, mai târziu, moartea 
sa au constituit motive de mare panică pentru 
Hans Helling. In toamna anului 1940, după ce 
Moruzov fusese arestat, Helling a sosit în 
România, sub pretextul verificării activității 
desfăşurate de rezidența Abwehrului, dar cu 
scopul evident de a para eventualele indiscreţii pe 


care le-ar fi făcut Moruzov şi pentru a pune mâna 
pe documentele ce l-ar fi putut compromite, 
deconspirând activitatea sa de agent dublu. În 
lunile septembrie şi octombrie 1940 Helling a 
locuit în Bucureşti, vădind în permanenţă 
nelinişte, iar în noiembrie şi decembrie, în Ploieşti. 
Oraşul de pe valea Prahovei a constituit un punct 
strategic de mare importanţă pentru Abwehr prin 
petrolul care alimenta maşina de război germană. 
Aici, apelând la serviciile lui Kurt Drogssler - pe 
nume conspirativ Luptar Victor -, Abwehrul crease 
o puternică rezidenţă. Agentul Serviciului de 
informaţii al armatei germane, acționând 
clandestin până în luna ianuarie 1940, a organizat 
o puternică rețea informativă cu ramificații în 
principalele centre ale industriei petroliere 
româneşti. După realizarea înțelegerii dintre 
Moruzov şi Canaris a ieşit la ivealā adevărata 
identitate a lui Luptar, aceea de slujbaş al 
spionajului german. Prin urmare, nu întâmplarea 
l-a făcut pe Helling să se stabilească la Ploieşti. În 
toamna anului 1940, după instaurarea dictaturii 
militarolegionare, aflată în cârdăşie cu hitleriştii, 
treburile rezidenței de spionaj germane de la 
Ploieşti nu mai necesitau un control atât de 
meticulos din partea ofițerului venit d.: la Berlin, 
dar Helling şi-a prelungit şederea în acest oraş, 
aşteptând cu teamă deznodământ 1, iar teamă nu 
l-a părăsit nici după ce Moruzov - fusese omorât 
de legionari. Momentele de tensiune prin care a 
trecut la sfârşit de toamnă şi la începutul iernii 
anului 1940. generate de frica de a nu fi 
descoperit de legionari şi predat Gestapoului, au 


fost atât de puternice încă l-au scos din minţi. 
Helling nu-şi dăduse seama că ar l'i putut conta ps 
discreţia lui Moruzov, care a avut grijă să distrugă 
toate documentele cu câteva ore înainte de a fi 
fost arestat de Antonescu. 1 

Afacerea „Skoda”. 

Timp de mai bine de un an, începând din 
primăvara lui 1933, presa din ţara noastră a 
publicat cu lux de amănunte numeroase materiale 
cu privire la scandalul izbucnit în jurul 
reprezentantului Uzinelor Skoda la Bucureşti, 
Bruno Seletzki. Afacerea Skoda - cum a fost 
numită în presa vremii - a fost una dintre afacerile 
tipice din acele timpuri, prin care unii politicieni 
români îşi rotunjeau averile fără scrupule, 
subminând interesele ţării. Referindu-se la această 
situaţie deplorabilă, generalul Gheorghe Rujinski 
nu se sfia să afirme într-o şedinţă a Senatului, la 
începutul lunii aprilie 193.3, că „...oriunde există 
comandă există un samsar, oriunde există un 
samsar există un şperţ, oriunde există şperţ, sunt 
şi oameni slabi care pot fi la îndemâna acestui 
şperțar”. ; 

In caz;1 afacerii Skoda „oamenii slabi” erau 
cei din Partidul naţional-ţărănist, şi nu numai ei, 
iar slābiciunea acestora se manifesta doar atunci 
când era vorba de banii statului, nu de propriul lor 
buzunar. Printre aceştia mişunau fel de fel de 
şperţari, mai mari şi mai mici, care au furnizat 
numeroase informaţii cu caracter economic şi 
militar, au ignorat interesele industriei naționale 
româneşti şi - cel mai important lucru - interesele 
legate de apărarea ţării. Evident, se pune 


întrebarea: cum a fost posibil acest lucru şi ce a 
urmărit Seletzki, reprezentantul Uzinelor Skoda? 

Uzinele Skoda aveau în capitala ţării noastre 
o reprezentanţă economică, în fruntea căreia 
fusese numit, încă la sfârşitul anului 1922, Bruno 
Seletzki. Întreprinzător din fire, acesta s-a străduit 
să culeagă cât mai multe informaţii, pe care a ştiut 
să le fructifice cu succes atunci când guvernul 
român contracta comenzi la uzinele Skoda. El a 
reuşit să obţină preţuri exagerat de mari, să 
impună tipuri de armament mai puţin căutate 
aiurea sau refuzate de alte ţări. La prima vedere s- 
ar părea că n-a fost vorba decât de o tipică afacere 
comercială, de spionaj economic evident. Dar oare 
aşa au stat lucrurile? 

Încă de la venirea sa în ţară, Bruno Seletzki a 
atras atenţia organelor contrainformative române. 
Născut în Polonia, la Zakopane, Bruno Seletzki - 
reprezentant al Skodei, importantă uzină de 
armament din Plzeh (Cehoslovacia) - era cetăţean 
austriac. El a refuzat cetăţe mă statului 
cehoslovac, iar mai târziu a lăsat să se înţeleagă 
că ar dori să devină cetăţean român. În cercurile 
politice şi militare din Bucureşti Bruno Seletzki s-a 
impus repede, căutând să se facă util, a lăsat în 
permanenţă impresia că nu contravine intereselor 
economice şi militare româneşti, că este un bun 
cunoscător al tehnicii militare. În scurt timp ela 
devenit indispensabil pentru autorităţile militare 
în acţiunea de recondiţionare a tipurilor vechi de 
armament sau în contractarea unor tipuri noi. 
După ce şi-a creat numeroase relaţii printre 
ofiţeri, Bruno Seletzki a fost invitat de aceştia să 


viziteze depozite de armament, Pirotehnia şi 
Arsenalul armatei, oferindu-i-se astfel posibilitatea 
să afle tot ce dorea, inclusiv unele secrete legate 
de înzestrarea armatei române. Cu abilitatea-i 
cunoscută, el a reuşit să-şi ascundă adevăratele 
sentimente, să-şi camufleze intenţiile. In aceste 
condiţii reprezentantul  Skodei s-a lansat în 
importante afaceri veroase, încălcând adeseori 
legile statului român şi cauzând, în cele din urmă, 
ţării noastre pagube de seamă. Increderea de care 
se bucura printre delegaţii guvernului român, 
printre reprezentanţii Marelui Stat Major sau ai 
Ministerului Apărării Naționale, printre unii 
politicieni de vază ai acelor timpuri i-a facilitat nu 
numai culegerea a numeroase date cu privire la 
dotarea armatei române şi la nevoile curente ale 
acesteia, ci şi a unor informaţii precise privind 
„toate demersurile care se făceau pentru 
satisfacerea acestor nevoi”. Pe timpul anchetei s-a 
stabilit că „scopul mărturisit al acestor proceduri 
era crearea unui monopol în favoarea Skodei, a 
furniturilor de armament, prin înlăturarea oricărei 
concurenţe din partea industriei interne şi a altor 
firme de afară”. 1 Pentru a-şi atinge scopul, 
Seletzki  ş-a interesat îndeaproape despre 
necesarul în armament greu şi în muniții, despre 
nevoile de reparaţii, străduindu-se să pareze orice 
încercare de concurenţă din partea industriei 
româneşti. 

Cum au reacţionat însă reprezentanţii 
armatei în momentul în care au aflat adevărul cu 
privire la Seletzki? Acelaşi general Rujinski 
recunoştea, în plină şedinţă a Senatului, că „la 


Seletzki s-au găsit date foarte complete asupra 
nevoilor armatei noastre, dar aceste date le aveau 
şi alţii (...) care cunoşteau tot aşa de bine nevoile 
de materiale ale armatei noastre”. Interesantă 
optică pentru un general al armatei române. Dar 
acest mod de a privi lucrurile - inclusiv în cazul 
afacerii Skoda - era caracteristic şi pentru alţi 
militari şi politicieni români. 

Cu toate că spionajul desfăşurat de 
reprezentantul uzinelor Skoda era evident, 
cauzând grave prejudicii economiei noastre 
naționale şi subminând capacitatea de apărare a 
ţării, ancheta în cazul afacerii Skoda s-a 
desfăşurat cu o încetineală condamnabilă, iar 
inculpatul principal, Seletzki, a primit o pedeapsă 
deosebit de blândă. Ceilalţi colaboratori apropiaţi 
ai lui Seletzki, care trădaseră interesele ţării în 
schimbul unor şperţuri substanţiale, s-au ales doar 
cu blamul opiniei publice, fără a primi nicio 
pedeapsă. Acest lucru a fost posibil, întrucât 
reprezentantul uzinelor Škoda a împărțit 
comisioane nu numai funcționarilor şi 
tehnicienilor civili şi militari însărcinaţi cu 
urmărirea, contractelor încheiate cu uzinele 
Skoda, ci şi altor persoane care ocupau funcţii 
importante în aparatul de stat sau în organele de 
conducere ale unor partide politice. Iar în această 
perioadă cu uzinele Skoda au fost încheiate 
numeroase contracte: în 1922,1925,1927 (un 
număr de patru comenzi), 1929,1930. La 
încheierea fiecărei comenzi s-au găsit şi profitori 
care nu s-au sfiit să-şi rotunjească averile pe 
seama statului român. 


Prin contractul nr. 6.102 din 17 martie 1930 
uzinele Skoda se angajau să furnizeze armatei 
române tunuri de câmp şi tunuri antiaeriene de 75 
mm, obuziere de 100 mm model 1928 şi obuziere 
de 150 mm, precum şi 181.138 proiectile. La toate 
acestea se mai adăugau 444 chesoane, 688 care 
de transport, 180 căruţe ponţeavă etc. Acest 
contract - unul dintre numeroasele contracte 
încheiate în anii din perioada interbelică - a adus 
statului român un prejudiciu de 900 milioane lei, 
în comparaţie cu valoarea unui alt contract similar 
încheiat de Uzinele Skoda cu Iugoslavia în aceeaşi 
perioadă sau ţinând seama de însăşi oferta iniţială 
făcută statului român cu opt luni înainte. In 
comparaţie cu contractul iugoslav, furniturile de 
armament pentru armata română erau cu 18 - 
20Vo mai scumpe. Acest lucru a fost posibil, 
deoarece Seletzki „ştia“, iar „Palaelibus” - nume 
codificat sub care erau trecute sumele acordate 
drept mituire - accepta. Seletzki cunoştea nevoile 
de armament, demersurile ce se făceau, discuţiile 
ultrasecrete purtate la Marele Stat Major şi avea, 
în acelaşi timp, acceptul unui mare număr de 
„Palaelibus”. Din actele întocmite de Seletzki 
rezulta că numele de „Palaelibus” înghiţise 
19.219.335 lei, sumă cu mult inferioară celei 
reale, dacă ţinem seama că de la reprezentanța 
Skoda au fost ridicate doar o parte din aceste 
acte, celelalte fiind distruse sau dosite. 

Prejudiciile aduse statului român nu se 
datorau lipsei de interes sau ignoranței. 
Semnificativ în acest sens este documentul 
compromiţător publicat de ziarul „Dimineaţa” din 


22 septembrie 1933 sub titlul Un document în 
afacerea Skoda, de fapt, o scrisoare adresată de 
Seletzki conducerii uzinelor Skoda la 1 septembrie 
1931, în care se arăta că: „Ministrul de război s-a 
convins că subsemnatul este însufleţit de cele mai 
bune intenţii şi nu va face nimic în chestiunea 
armamentului pentru armată şi marină, precum şi 
pentru aviaţie, fără a cere sfatul meu”. In această 
scrisoare se repetau adeseori cuvintele „romiman” 
(comision), ministrul de finanţe apărea sub numele 
de „reprezentant al cauciucului”, iar ministrul 
Apărării Naţionale era menţionat ca „reprezentant 
al lemnului”. Ultimul era convins că Seletzki - 
după cum relata în scrisoare - era insufle-lii de 
cele mai bune intenţii. Epistola mai cuprindea şi 
termenul  „Akyfxcsyafsyxhe', nume atribuit 
colonelului C. Georgescu care fusese delegat de 
Ministerul Apărării Naţionale pe lângă 
reprezentanța Skoda. După cum se menţiona în 
articolul publicat în ziarul „Dimineaţa”, acesta a 
beneficiat de un comision de peste 100.000 lei 
drept recompensă pentru activitatea desfăşurată 
în defavoarea statului român, adică aceea de a 
informa „despre intenţiile Ministerului Apărării 
Naţionale în legătură cu comenzile, astfel încât să 
fim întotdeauna la curent cu comenzile de 
material pentru armată.1l* Semnificativ este şi 
faptul că în perioada în care Seletzki era închis la 
Jilava, colonelul Georgescu nu a ezitat să-l 
viziteze. 

Un alt colonel, Aristide Tănăsescu, care lucra 
la Direcția armamentului, sus trăr ea în 
permanentă acte de la această instituţie, iar după 


ce a fost transferat în altă parte a continuat să 
procure documente secrete prin intermediul 
domnişoarei Doiu, dactilografa direcţiei, care avea 
grijă să-i pună la dispoziţie cele o copie după 
documentele cele mai importante. În cele din 
urmă, pentru a nu fi divulgat, colonelul Tănăsescu 
a fost nevoit să o ia de soţie pe „serviabila” 
dactilografă. 

Scandalul în jurul reprezentantului Skoda a 
izbucnit în perioada guvernării Partidului național- 
ţarănist, ceea ce nu este de mirare, p? ntru că tot 
atunci s-au făcut unele afaceri ce au stârnit multă 
vâlvă. Este suficient să arătăm că în perioada 
crizei economice, când muncitorilor nu! i se 
plăteau salariile şi fuseră introduse aşa-numitele 
curbe de sacrificiu, când numeroşi funcţionari nu- 
şi primeau salariile cuvenite, fruntaşii național- 
ţărănişti şi-au rotunjit averile în numai şase luni. 
Romulus Boilă, unul din fruntaşii PN.Ţ. Si omul de 
încredere şi de afaceri al lui Iuliu Maniu, era în 
anul 1929 posesorul unei averi neînsemnate şi 
avea datorii ce se ridicau la circa 42 milioane de 
lei. În anii de criză Romulus Boilă şi-a achitat 
datoriile, şi-a rotunjit averea până la 10 milioane 
de lei, iar în ziua de 5 septembrie 1930 a încasat 
de la un oarecare Wilhelm Radermacher, delegat 
al unui grup financiar fantomatic, colosala sumă 
de 71 milioane de lei. Cercetat de comisia pentru 
controlul averilor care funcţiona pe lângă Curtea 
de apel din Cluj. Romulus Boilă nu a putut justifica 
îmbogățirea sa ultrarapidă şi nici banii pe care-i 
opera prin conturi fictive, iar Radermacher, audiat 
în această problemă de Comisia rogatorie de pe 


lângă Tribunalul din Weisbaden, a refuzat să 
divulge „grupul secret” în numele căruia 
pretindea că a lucrat şi care îi oferise lui Boilă, 
fără acoperire, suina de 71 milioane de lei. Pe 
bună dreptate, liberalii, aflaţi pe atunci în... 
opoziţie, se întrebau dacă nu cumva Romulus 
Boilă era şi el un „Palaelibus”, şi încă unul dintre 
cei mari, dar totuşi un intermediar. 2 ; 

La procesul celor implicați în afacerea Skoda, 
care a avut loc în Capitală, a fost adeseori 
pronunțat şi numele lui Iuliu Maniu, dar s-a vorbit 
şi despre alţi demnitari care purtau, într-un fel sau 
altul, vina celor întâmplate: Mihai Popovici, 
ministrul justiţiei, generalul Cihoschi, ministrul 
Apărării Naţionale, generalul Ştefănescu Amza, 
care i-a urmat la conducerea ministerului etc. 

Afacerea Skoda a intrat pe rol în zorii zilei de 
10 martie 1933, când, la reprezentanța uzinelor 
din Bucureşti, agenţi ai Ministerului de Finanţe, 
sesizaţi de unele nereguli fiscale, de faptul că 
Seletzki se sustrăgea în mod sistematic de la plata 
impozitelor care la sfârşitul anului 1932 se ridicau 
la circa 69 milioane de lei, au etectuat o 
descindere. Cercetările întreprinse de organele 
financiare la sediul din strada Batistei nr. 6 au 
relevat numeroase nereguli fiscale, dar, pe lângă 
aceasta, studiul minuţios al dosarelor a scos în 
evidenţă şi activitatea de spionaj desfăşurată de 
Seletzki. Chiar de la început atenţia celor de la 
Ministerul de Finanţe a fost atrasă de sumele cu 
care jongla reprezentantul Skodei, mult mai mari 
decât veniturile sale. Este suficient să menţionăm 
că la salariul de 20.000 de lei pe care Seletzki îl 


primea pe lună numai chiria plătită de el se ridica 
la 300.000 de lei anual. De unde atâţia bani? - s- 
au întrebat organele financiare şi au început să 
răscolească prin dosare, prin actele păstrate în 
casele de fier. Întrucât în urma studierii acestor 
acte a fost dovedită, fără putinţă de tăgadă, 
activitatea antistatală a lui Seletzki, inspectorii 
fiscali au sesizat Siguranţa generală, Prefectura 
poliţiei şi Parchetul militai. Ei au fost înlocuiţi cu 
ofiţeri de poliţie, jandarmi şi comisari regali; 
aceştia au extins cercetările şi la locuinţa lui 
Selet/ki, în jurul căreia fuseseră instalate forţe de 
pază. Ancheta scotea treptat la iveală fapte 
uluitoare. Pe măsură ce răscoleau actele adunate 
de  Seletzki, cei peste 20 de anchetatori 
descopereau afacerile  veroase  făptuite de 
reprezentantul  Skodei, spionajul practicat cu 
abilitate împotriva intereselor ţării noastre. În faţa 
anchetatorilor se aflau acte şi documente strict 
secrete, sustrase în copie de la Ministerul Apărării 
Naţionale, de la Marele Stat Major, de la Direcţia 
armamentului. Vinovăţia lui Seletzki, precum şi a 
celor care îl sprijiniseră şi îi furnizaseră informaţii 
era evidentă. Anchetatorii au comis însă o gravă 
greşeală: l-au neglijat pe cel anchetat. Seletzki în 
persoană a apărut la locuinţa sa, s-a strecurat 
până la fereastră, de unde şi-a aruncat o privire la 
spectacolul pe care i-l oferea ancheta, iar după 
aceea s-a făcut nevăzut. La puţin timp după 
dispariţia lui Seletzki, comisarul regal a fost 
chemat la telefon de Mihai Popovici, ministrul 
justiţiei, care, pretextând un înalt ordin, a dispus 
să înceteze cercetările şi să fie ridicate 


santinelele, ameninţându-i totodată pe cei care 
declanşaseră ancheta. Un asemenea ordin nu 
putea fi dat decât de rege sau de primul ministru, 
Vaida-Voievod. Mai târziu, Vaida-Voievod avea să 
nege orice intervenţie, având chiar un alibi: în 
acel moment se afla împreună cu Titulescu la 
doctorul Angelescu. 

Anchetatorii au renunțat cu greu la 
efectuarea cercetărilor. In cele din urmă ei s-au 
retras, nu înainte de a sigila casele de bani şi 
arhivele, de a asigura birourile. Aceleaşi măsuri 
au fost luate şi la locuinţa lui Seletzki. Dar în 
noaptea următoare, sfidând cu neruşinare pe 
anchetatori, acesta a rupt sigiliile, a distrus şi a 
dosit o parte dintre actele compromiţătoare. În 
această acţiune nesăbuită Seletzki a mizat pe 
sprijinul celor pe care-i acoperea prin fapta sa, 
fiind conştient de importanţa actelor sustrase, 
deosebit de compromiţătoare nu numai pentru el, 
pentru uzinele pe care le reprezenta, ci şi pentru 
numeroşii „Palaelibus” cu care lucrase, unii dintre 
ei îndeajuns de puternici ca să-l poată salva. Nu 
lipsit de semnificaţie este şi faptul că în seara zilei 
de 10 martie, după întreruperea cercetărilor, când 
anchetatorii s-au îndreptat spre clădirea 

Corpului 2 armată, pentru a prezenta 
generalului Uică o parte din documentele ridicate 
de la Seietzki, precum şi protestul lor împotriva 
ordinului de încetare a cercetărilor, l-au întâlnit la 
intrare pe  Seietzki care tocmai părăsea 
comandamentul. Acesta i-a privit cu multă 
impertinenţă, iar faţa sa a schiţat un zâmbet 
sfidător. 


În ziua următoare, după discuţii interminabile 
purtate între Parchetul militar, comandamentul 
Corpului 2 armată şi membrii guvernului, a fost 
dată autorizaţia pentru reluarea percheziţiei. Mult 
prea târziu însă. Continuându-şi cercetările în ziua 
de 12 martie, comisia de anchetă a constatat 
dispariţia unor documente importante, dispariţia 
principalelor probe. 

Dacă în dimineaţa zilei de 10 martie 
anchetatorii îşi începuseră lucrările cu mult zel şi 
se părea că vor fi descoperite toate firele agenţiei 
de spionaj, după reluarea anchetei cercetările s-au 
desfăşurat greoi, iar principalii vinovaţi nu au fost 
sau nu au putut fi descoperiţi. Generalului N. 
Samsonovici, p? atunci ministru al Apărării 
Naţionale, nu-i rămânea decât să recunoască, într- 
o şedinţă a senatului, că „este foarte regretabil, că 
diferite acte, găsite la acest domn Seietzki au 
putut fi su trase de ia Ministerul Apărării 
Naţionale”. Sustragerea actelor a fost facilitată de 
frecventele schimbări ce au avut loc la acest 
minister (numai în intervalul 1927 - 1932 la 
conducerea Ministerului Apărării Naţionale s-au 
perindat şase miniştri), de uşurinţa cu care ofiţeri 
din conducerea diferitelor departamente au 
furnizat numeroase informaţii, cedând tentaţiei de 
a primi sume importante, oferite cu dărnicie de 
Seietzki. Ancheta în cazul Seietzki a scos în 
evidenţă tocmai acest proces de corupţie şi de 
descompunere morală existent la unii fruntaşi ai 
burgheziei româneşti din acele vremuri, a relevat 
carenţele de ordin contrainformativ existente în 
însăşi conducerea Ministerului Apărării Naţionale. 


Probele concludente pe care le-a administrat 
comisia de anchetă au determinat arestarea lui 
Seietzki, care a fost apoi deferit justiţiei. Dar 
înainte de arestarea sa au fost luate toate 
măsurile pentru a preîntâmpina izbucnirea unui 
conflict diplomatic cu Cehoslovacia, ţară în care 
îşi aveau sediul uzinele Skoda. In acest scop, 
ministrul de externe al României. Nicolae 
Titulescu, s-a consultat cu ambasadorul 
Cehoslovaciei la Bucureşti şi cu Eduard Beneş, 
omologul său, explicându-le situaţia în detaliu. În 
faţa probelor evidente prezentate de ministrul 
român de externe, aceştia au fost de acord ca 
reprezentantul Skodei să fie arestat şi deferit 
justiţiei. 

Seletzki nu şi-a pierdut însă speranţele, nu a 
deznădăjduit. El spera să fie salvat în primul rând 
de persoanele sus-puse cu care venise în contact 
şi cu care făcuse afaceri. De aceea pe timpul 
desfăşurării anchetei el a refuzat să dea orice 
relaţii despre aceste persoane. Totodată Seletzki 
spera să poată împărţi în continuare sume 
importante pentru a-şi salva pielea. De altfel, în 
timp ce se afla închis la Jilava, el a încercat să-l 
mituiască pe comisarul regal, căruia i-a promis nu 
mai puţin de un milion de lei, şi pe generalul Uică, 
comandantul Corpului 2 de armată, căruia îi 
rezervase suma de 20 milioane de lei. In schimbul 
sumelor oferite Seletzki nu le cerea decât să-l 
scoată de sub învinuire, să-l elibereze. Dar de data 
aceasta el s-a înşelat. 

Cercetările şi-au urmat cursul, fiind 
constituită şi o comisie de anchetă din partea 


Camerei deputaţilor şi a Senatului. Această 
comisie parlamentară, din care făceau parte 
reprezentanţi ai tuturor partidelor politice, şi-a 
desfăşurat activitatea timp de o jumătate de an, 
reuşind să adune cu minuţiozitate numeroase 
dovezi, să culeagă probe şi informaţii, să audieze 
un număr mare de martori. Totodată, comisia a 
procedat la verificarea provenienţei averilor unor 
persoane implicate în această afacere. Dosarele 
întocmite de comisia parlamentară de anchetă 
numărau peste 6.000 de file, iar cele opt dosare 
ridicate de la Seletzki cuprindeau, de asemenea, 
mii de pagini, dovezi de necontestat ale activităţii 
antistatale desfăşurate de reprezentantul uzinelor 
Skoda. Este suficient să amintim că printre 
documentele de dosar se aflau tabele cu calibrele 
tunurilor din înzestrarea armatei române, copii 
după contractele Ministerului Apărării Naţionale 
încheiate cu uzinele furnizoare de armament şi 
muniții din ţară şi din străinătate, copii după foile 
calificative ale ministrului Apărării Naţionale şi ale 
unor generali şi ofiţeri superiori, copia raportului 
secret nr. 38 al şefului Marelui Stat Major şi alte 
rapoarte cu caracter secret, care interesau 
apărarea ţării. Prin urmare, Seletzki a investit 
sume importante în scopul procurării actelor 
necesare desfăşurării acţiunilor de spionaj, pentru 
a putea impune apoi statului român preţuri 
exagerate, atunci când era vorba de contractarea 
comenzilor cu uzinele Skoda. 

O problemă importantă, cu implicaţii în 
domeniul relaţiilor internaţionale, a fost aceea a 
scoaterii din cauză a uzinelor Skoda. Implicarea 


uzinelor Skoda în procesul intentat lui Seletzki ar 
fi afectat nu numai relațiile noastre cu 
Cehoslovacia, aliata României în cadrul Micii 
înţelegeri, ci şi cu Franţa, deoarece 60% din 
acţiuni erau deţinute de capitalul francez. Prin 
urmare, politicienii vremii aveau tot interesul să 
scoată din culpă Uzinele Skoda şi să treacă 
întreaga vină pe seama lui Seletzki. Semnificativă 
este în acest sens părerea primului ministru Al. 
Vaida Voievod, care spunea: „Casa Skoda nu este 
în chestiune şi trebuie să vorbim despre afacerea 
Seletzki, despre scandalul Seletzki, dar nu este 
permis să confundăm un om cu casa Skoda, căreia 
îi datorăm recunoştinţă pentru trecut şi a cărei 
reputaţie trebuie să fie ridicată peste orice 
suspecte”. 3 Potrivit părerii aceluiaşi prim- 
ministru, singura culpă a uzinelor Skoda a constat 
în faptul că nu a ştiut, să-şi aleagă omul”. Dar, 
după cum putem constata, uzinele şi-au ales bine 
omul, care, potrivit părerii unui alt deputat, „a 
reuşit să înfrăţească reprezentanța în ordine 
economică cu reprezentanța în ordine de spionaj”, 
în timp ce peştele cel mare revenea uzinelor, din 
care se înfrupta şi Seletzki. Ceilalţi - „Palaelibus”, 
„Grias”, „Arias”, cum erau trecuţi în registre - îşi 
primeau „romimanul” (comisionul) în raport cu 
poziţia sau funcţia ocupată, cu gradul de trădare, 
cu cantitatea de informaţii furnizate 
reprezentantului uzinelor Skoda. Dar nu numai 
uzinele Skoda, ci şi complicii lui Seletzki - militari 
şi civili - au fost scoşi din culpă. Nu a rămas decât 
Seletzki, care s-a ales doar cu o pedeapsă de 5 ani. 

Afacerea Skoda a relevat totodată faptul că 


Seletzki, prin manevre iscusite, dar şi cu 
concursul generalului Henry Cihoschi, ministrul 
Apărării Naţionale, şi al altor politicieni şi militari, 
care s-au pretat la comisioane substanţiale, a 
urmărit nu numai să înlăture concurenţa străină, 
ci şi să lovească fără cruţare în uzinele româneşti 
producătoare de armament, care se aflau la 
primele lor începuturi. 

Opinia publică din ţara noastră a condamnat 
cu vehemenţă actul de trădare şi a cerut cu 
hotărâre ca toţi vinovaţii să fie pedepsiţi exemplar. 
Numai datorită faptului că în această afacere au 
fost implicaţi reprezentanţi ai unor cercuri 
influente din ţară, vinovaţii - cu excepţia lui 
Seletzki - au fost găsiţi nevinovaţi. 

Spionaj horthyst 

Este cunoscut faptul că cercurile 
conducătoare horthyste au desfăşurat în toată 
această perioadă o intensă campanie împotriva 
Tratatului de la Versailles şi, implicit, împotriva 
unor state vecine, printre care se număra 
Cehoslovacia, Iugoslavia şi România. Politica 
revizionistă a fost promovată, în primul rând, de 
regentul şi dictatorul Miclos Horthv, principalul 
factor politic din Ungaria anilor 1920 - 1944, care 
în deceniul al patrulea al veacului nostru a fost un 
colaborator apropiat al fascismului. El a găsit 
sprijin în rândurile elementelor de orientare 
fascistă şi a dat frâu liber activităţii unor 
organizaţii extremiste de dreapta. 

Protejate de însuşi dictatorul Miclos Horthy, 
elementele iredente şi revizioniste au lansat 
numeroase atacuri împotriva unor state vecine. 


Una dintre căile folosite pentru desfăşurarea 
activităţilor de spionaj şi a sabotajelor a fost şi 
aceea de a utiliza spioni şi sabotori sub masca de 
slujitori ai cultelor. Propaganda desfăşurată de 
revizionişti a folosit aceeaşi cale, editând unele 
lucrări, ca Biblia de la Debrețin şi Catehismul 
naţional unguresc, cu vădit caracter naționalist- 
şovin, care conţineau insulte grosolane la adresa 
popoarelor vecine. Cărţile bisericeşti cuprindeau 
cântece cu conţinut revanşard şi şovin, iar unii 
preoţi ţineau de la înălţimea amvonului discursuri 
incendiare îndreptate împotriva ordinii publice, 
împotriva legilor statelor respective. 

Activitatea elementelor naţionaliste 
îndreptată împotriva României în perioada dintre 
cele două războaie mondiale s-a desfăşurat 
adeseori în mod organizat, fie prin partidele şi 
organizaţiile extremiste, fie prin aparatul de stat 
horthyst. Astfel, imediat după terminarea 
războiului, în anul 1920, au fost înfiinţate două 
organizaţii extremiste cu caracter terorist, 
„Uniunea maghiarilor treziţi” şi „Uniunea apărării 
puterii din Ungaria”, care au avut însă o viaţă 
scurtă. După instaurarea fascismului în Italia şi în 
Germania, în deceniul al 4-lea în Ungaria au luat 
fiinţă câteva organizaţii fasciste reacționare. După 
Partidul naţional socialist țărănesc şi muncitoresc, 
în anul 1936 maiorul în rezervă Szalasy Francisc a 
pus bazele partidului „Voința naţiunii”, din care, în 
anul 1939, va fi constituit partidul „Crucea cu 
săgeți”, organizaţie de factură fascistă. 
Organizațiile de extremă dreapta au alimentat 
campania revanşardă şi revizionistă, dar alături de 


ele au activat şi unele organisme de stat - 
îndeosebi serviciul secret maghiar - care 
urmăreau înfăptuirea aceloraşi planuri 
revizioniste. Astfel, începând din anul 1927, în 
Ungaria au fost înfiinţate servicii speciale de 
spionaj, a căror activitate era îndreptată împotriva 
României. La Seghedin şi Debrețin au luat fiinţă 
centre speciale menite să culeagă informaţii cu 
privire la ţara noastră. Dar şi Societatea de 
navigaţie pe Dunăre - M.EI.R. - desfăşura acţiuni 
de spionaj, reprezentând un canal de infiltrare a 
spionilor horthyşti în România, fără a mai aminti 
despre transmiterea informaţiilor prin curierii 
diplomatici. Asemenea acţiuni erau sprijinite de 
unii demnitari din Ungaria horthystă, care 
acordau sume uriaşe procurate pe căi ilicite. O 
mare vâlvă a stârnit descoperirea în anul 1926 a 
unei bande de falsificatori la Budapesta, din care 
făceau parte, printre alţii, prinţul Windischgratz, 
generalul Haitis, Nadossy, şeful poliţiei din 
Budapesta, Iosif Toresy, directorul general al 
asociaţiilor patriotice, precum şi alţi funcţionari şi 
ofiţeri superiori. Aceştia au pus în circulaţie franci 
francezi ce fuseseră  falsificaţi la Institutul 
maghiar de cartografie. Bancnotele false au fost 
întrebuințate pentru alimentarea propagandei 
revizioniste îndreptate împotriva statelor vecine. 
De altfel, în această perioadă a fost descoperită şi 
la Braşov o bandă de falsificatori, for mată din 
cetăţeni de naționalitate maghiară, care se 
specializaseră în falsificarea de coroane 
cehoslovace. 

Activitatea revizionistă a fost impulsionată în 


anii premergători celui de-al doilea război mondial 
de Serviciul special de informaţii al regentului 
Horthy. Marele Stat Major al Armatei române 
consemna în acea perioadă că Ungaria horthystă a 
organizat „una din cele mai formidabile campanii 
revizioniste ce a cunoscut vreodată istoria politică 
în toate statele din apusul Europei, devenind astfel 
un factor tulburător al situaţiei politice”. 1 

După încheierea în luna septembrie 1938 a 
pactului de la Munchen, organele 
contrainformative române au constatat că 
guvernul lui Horthy trecuse la pregătirea făţişă a 
acţiunilor menite să contribuie la atingerea unor 
scopuri revizioniste, şovine. Acesta şi-a îndreptat 
atenţia asupra unor preoţi, studenţi şi învăţători 
maghiari din Cehoslovacia şi din România, în 
special din Transilvania,  intenţionând să-i 
folosească pentru culegerea de informaţii cu 
caracter de spionaj, pentru organizarea de 
sabotaje şi acte de diversiune, pentru slăbirea 
rezistenţei statelor care urmau să constituie 
obiecte ale agresiunii. Actele teroriste şi de 
spionaj erau patronate de Serviciul special de 
informaţii maghiar, fiind conduse direct de 
cancelaria regentului Horthy. Acestui serviciu i se 
datorează înființarea, pe baza ordinului 
Ministerului Apărării Naţionale maghiar, a 
organizaţiei teroriste de tip fascist „Rongyos 
garda” (Garda  zdrenţăroşilor), ca viitoare 
avangardă a armatei operative maghiare pe 
teritoriul Cehoslovaciei şi al României, căreia i-a 
fost încredinţată sarcina de a declanşa, prin orice 
mijloace, un conflict armat între România şi 


Ungaria, concomitent cu un conflict armat între 
România şi Germania nazistă. Pentru realizarea 
celui de-al doilea obiectiv se preconiza 
dezlănțuirea unor acţiuni de terorizare şi de 
masacrare a minorității germane din România, 
acțiune ce urma să fie trecută pe seama românilor. 
Totodată, garda zdrențăroşilor primise misiunea 
de a organiza sabotaje în Transilvania, de a 
întrerupe căile de comunicaţie prin aruncarea în 
aer a podurilor sau prin blocarea trecătorilor din 
munţi, de-a otrăvi apele, de a lansa zvonuri menite 
să ducă la instaurarea în rândurile populaţiei a 
unui climat de groază şi teroare. 

La sfârşitul anului 1938 în Transilvania, 
îndeosebi în localităţile de-a lungul graniţei cu 
Ungaria, au fost constituite cele dintâi organizaţii 
teroriste clandestine. Prima filială a gărzii 
zdrenţăroşilor a fost înfiinţată în oraşul Satu- 
Mare. Activitatea filialei de la Satu-Mare era 
condusă din Budapesta prin intermediul 
locotenent-colonelului Csuros, delegat al Marelui 
Stat Major al Armatei maghiare horthyste. În 
scopul asigurării desfăşurării activităţii de spionaj 
serviciul secret maghiar horthyst a pus la 
dispoziţia acestei filiale bani, armament, exploziv 
şi aparate de radioemisie şi radiorecepţie. Pentru 
atragerea unui număr cât mai mare de aderenti, 
conducătorii filialei au recurs la  aţâţarea 
sentimentelor  şovine, naționaliste ale unor 
maghiari din România, l-a corupţie şi la mituire, 
sau chiar la ameninţări cu moartea, împărțind cu 
dărnicie şi promisiuni de a-i numi pe cei 
„merituoşi” în funcţii importante. Treptat garda 


zdrenţăroşilor şi-a extins activitatea şi în alte 
oraşe din Transilvania. După Satu-Mare, a sosit 
rândul oraşului Oradea. „Rongyos garda” (Garda 
zdrenţăroşilor) nu cuprindea printre membrii săi - 
după cum ne-ar putea face să credem denumirea 
pe care o purta - niciun zdrenţăros. Din această 
organizaţie de spioni şi sabotori făceau parte 
preoţi, avocaţi, învăţători, profesori, medici etc., 
iar filialele sale erau răspândite în câteva oraşe 
ale Transilvaniei 2. 

Organizațiile teroriste, aflate în anul 1938 în 
pragul activităţii lor, au început să devină din ce în 
ce mai agresive în anul următor, după ocuparea 
Cehoslovaciei de către Germania hitleristă, când 
un atac combinat al trupelor Wehrmachtului şi al 
Ungariei horthyste asupra României era la ordinea 
zilei. După cum se ştie, horthyştii i-au secondat pe 
hitlerişti în atacul îndreptat împotriva 
Cehoslovaciei, ocupând, cu acordul lor, o parte a 
teritoriului acestei ţări. Este cunoscut, de 
asemenea, faptul că naziştii, au afişat din greşeală 
pe străzile Pragăi proclamaţii în limba română, 
care fuseseră, evident, pregătite pentru a servi 
mai târziu trupelor germano-fasciste ce urmau să 
ocupe teritoriul ţării noastre. După ce a păşit pe 
calea agresiunii în cârdăşie cu Germania fascistă, 
Ungaria horthystă a decretat la 14 martie 1939 
mobilizarea generală, masând apoi trupe la 
graniţa cu România şi cu 

Cehoslovacia. 3 Agresiunea părea iminentă. 
De altfel, încă la începutul anului 1939 agenţii 
nazişti, la care s-au asociat şi cei aflaţi în slujba lui 
Horthy, au răspândit zvonuri potrivit cărora 


România urma să fie atacată de unităţi speciale 
germane, de unităţi horthyste şi de o formaţiune a 
Gărzii de fier, constituită în Germania. Lansând 
astfel de zvonuri, cercurile conducătoare din cele 
două ţări urmăreau să exercite presiuni pentru ca 
România să treacă de partea Germaniei 
hitleriste.4 

Pentru a-şi atinge scopurile, Ungaria 
horthystă a intrat în cârdăşie cu Germania, 
aprobând sau participind direct la actele de 
agresiune ale acesteia. In ianuarie 1939 ea a 
aderat la pactul anticomintern, ceea ce a 
contribuit la întărirea blocului statelor fasciste şi 
la ațâțarea spiritelor în favoarea înfăptuirii unor 
pretenţii revizioniste, în favoarea războiului cu 
România. Ca urmare, în primăvara anului 1939 au 
început să fie concentrate importante trupe 
maghiare la graniţa de vest a ţării noastre. 

Organizațiile teroriste din România nu au stat 
în acest timp cu braţele încrucişate. Ele au trecut 
peste graniţă importante cantităţi de arme, 
muniţie, exploziv, dinamită, aparate de 
radioemisie şi de radiorecepţie. Nu se aştepta 
decât semnalul de începere a acţiunii. Cantități 
considerabile de armament şi exploziv au fost 
depozitate în diferite locuri; până şi în spatele 
cărţilor sfinte se aflau dosite arme şi dinamită. 
Garda  zdrenţăroşilor plănuia să întreprindă 
acţiuni teroriste şi de sabotaj care vizau uzinele, 
depozitele de muniții, comunicațiile şi 
aeroporturile, pentru a izola armata română în 
momentul în care trupele germano-horthyste ar fi 
dezlănţuit agresiunea. 


În primăvara şi în vara anului 1939 a fost 
intensificată legătura cu centrala din Budapesta, 
spre care îşi îndreptau tot mai mult paşii curieri 
speciali ce purtau informaţii preţioase cu privire la 
dispozitivul de apărare ai armatei române. 

Teroriştii aşteptau cu nerăbdare ca postul de 
radio Budapesta să transmită dintr-un moment în 
altul un text convenţional care să constituie 
semnalul pentru începerea operaţiunilor. 
Aşteptarea provocase printre ei o stare de 
nelinişte, de nervozitate, de neastâmpăr, făcându-i 
să treacă frecvent graniţa, ceea ce a trezit 
bănuielile autorităţilor române, care şi aşa îşi 
sporiseră vigilenţa, ca urmare a încordării situaţiei 
internaţionale în acea perioadă. 

Se pare că în vara anului 1939 organizaţiile 
teroriste erau pregătite de asalt. Incă la 8 mai 
1939, generalul Werth Ilenrik, şeful Marelui Stat 
Major al Armatei ungare, prezentase un proiect de 
plan pentru invadarea ţării noastre în care un loc 
central îl ocupa „pregătirea unor acţiuni de 
sabotaj în România în domeniul căilor de 
comunicaţie şi al industriei de război; crearea 
unor organizații înarmate în Transilvania; 
pregătirea răscoalei populaţiei de naţionalitate 
ungară din apropierea graniţei...” 5. Proiectul 
fiind acceptat, s-a trecut imediat la aplicarea sa în 
practică. În unele chilii ale mănăstirilor, în unele 
cabinete ale episcopiilor romano-catolice se făcea 
agitaţie în favoarea războiului. Dinamita şi otrava 
fuseseră puse la îndemână, erau pregătite pentru 
luptă şi armele necesare. Agitaţia a crescut şi mai 
mult în toamna anului 1939, când Germania 


hitleristă a atacat Polonia. În aceste momente 
Ungaria horthystă era gata să atace România. La 
sediile organizaţiilor teroriste din Transilvania 
aparatele de radioemisie şi de radiorecepţie erau 
extrem de solicitate. Se aştepta semnalul de 
trecere la acţiune, pentru a putea pune în aplicare 
planurile criminale îndreptate împotriva statului 
român. 

In acele momente grele autorităţile române 
au reuşit să prindă firele complotului pus la cale 
de terorişti: în luna octombrie 1939 a fost 
descoperită şi apoi lichidată organizaţia teroristă 
din Transilvania. Astfel garda zdrenţăroşilor, de 
fapt, garda teroriştilor a fost reprimată. În prima 
etapă, în luna octombrie, au fost arestaţi 123 de 
membri ai acestei organizaţii teroriste. Arestarea 
conspiratorilor - terorişti şi agenţi ai spionajului 
străin - a dus la descoperirea armelor şi 
explozivului, a aparaturii radio şi a tuturor 
celorlalte materiale pe care autorităţile horthyste 
le puseseră la dispoziţie. 

La începutul lunii iulie 1940, după o instruire 
riguroasă în cazărmile din Budapesta, autorităţile 
horthyste au trimis în România alţi agenţi pentru a 
lua locul celor a căror activitate criminală eşuase 
în toamna anului 1939. Aceştia au întreprins noi 
încercări de a organiza centre teroriste, mai întâi 
la Oradea, apoi şi în alte oraşe (Huedin, Alba-lulia, 
Braşov, Timişoara). 

Ascunse în tapiţeria vagoanelor, armele şi 
explozivul expediate din Budapesta ajungeau în 
siguranţă la destinaţie. Unul dintre terorişti avea 
să declare mai târziu, în faţa organelor de 


anchetă, că tavanul fiecărui compartiment în care 
se transporta exploziv era însemnat cu o cruce, iar 
dinamita şi celelalte materiale - arme şi muniții - 
erau plasate numai în vagoanele de clasa a Il-a, 
sub canapea. În continuare, acelaşi terorist a 
declarat: „In ziua de 10 august 1940 la orele 13,30 
m-am dus în gara Oradea singur şi m-am urcat în 
tren. În primul compartiment de clasa a Il-a al 
trenului maghiar care era garat la linia a 5-a, cam 
aproape de podul peste calea ferată în spatele 
terenului sportiv C.F.R., conform indicaţiilor pe 
care le-am primit de la dl. Kuba Agoston, am 
ridicat masa şi am scos perniţa ca să pot trage mai 
uşor canapeaua de o parte; trăgând canapeaua am 
rămas surprins văzând pachetul chiar aşa după 
cum mi s-a spus”. Alţi terorişti făceau naveta între 
Episcopia Bihorului şi Oradea, intrând în posesia 
materialelor pe care autorităţile vamale nu 
reuşeau să le descopere. 

Şi de data aceasta noii emisari ai spionajului 
maghiar desfăşurau o intensă activitate de 
culegere a informatiilor. Aparatele TFE, 
cernelurile simpatice şi celelalte materiale 
descoperite de organele de siguranță române 
asupra lor sau la domiciliul unor persoane 
particulare - elemente şovine maghiare - 
reprezentau mărturii evidente ale activității lor 
criminale. 

Dar şi această nouă încercare a spionajului 
horthyst îndreptată împotriva României a fost 
zădărnicită încă din faşă. Înainte ca spionii şi 
teroriştii să fi reuşit să treacă la acţiune - 
misiunile fuseseră repartizate de la bun început, 


fiecare dintre agenţi cunoscându-şi cu precizie 
rolul şi sarcinile ce le reveneau - autorităţile 
române au descoperit noua organizaţie teroristă, 
arestând în cursul lunii august 1940, în câteva 
zile, pe cei mai mulţi dintre membrii săi. 

Spionajul maghiar horthyst a suferit astfel o 
nouă înfrângere... 

Serviciul secret român, acţionând cu 
promptitudine, a zădărnicit uneltirile puse la cale 
de organizaţiile spionajului străin. Pericolul a venit 
însă din cu totul altă parte. Granița ţării a fost 
sfârtecată la Viena, prin odiosul dictat al 
fasciştilor germani şi italieni, prin dictatul lui 
Ribbentrop şi Ciano, miniştrii de externe ai celor 
două state fasciste, care au hotărât ca o parte a 
teritoriului ţării noastre, locuită în majoritate de 
români, să fie cedată Ungariei horthyste, aşa cum 
poruncise Hitler. 

Se părea că după intrarea în vigoare a 
dictatului de la Viena spiritele se vor linişti, mai 
ales că pretenţiile anexioniste ale cercurilor 
conducătoare horthyste fuseseră satisfăcute. Cu 
toate acestea, spionajul maghiar, în alianţă cu cel 
hitlerist şi bucurându-se de sprijinul material al 
Gestapoului, a continuat să acţioneze împotriva 
României. În anul 1946, în faţa instanţelor 
populare din Budapesta, Bakasy Laszlo, fost 
funcţionar principal în Ministerul de Interne 
maghiar, declara că „între Gestapo şi Poliţia 
politică maghiară a existat o legătură atât de 
strânsă încât adesea nici eu nu am ştiut care 
dintre ele au iniţiat arestările”. Deosebit de 
asemănătoare era şi colaborarea dintre hitlerişti şi 


horthyşti în acţiunile îndreptate împotriva 
României. 

După eşecul suferit în anii 1939 - 1940, 
acţiunile spionajului maghiar au fost purtate pe 
noi baze. În general, în timpul războiului organele 
sale au acţionat împotriva României mai ales prin 
grupuri restrânse sau prin persoane izolate. S.S.I. 
a reuşit să descopere un număr de 16 aparate de 
radioemisie şi de radiorecepţie, de provenienţă 
germană, care transmiteau informaţii pentru 
serviciile de spionaj maghiar. Unii dintre aceşti 
agenţi au fost determinaţi să lucreze pentru 
serviciul secret român, transmițând centralei de la 
Budapesta informaţii false, date fabricate de S.S.I. 
În această perioadă Ungaria horthystă începuse să 
retragă o parte din trupele sale de pe frontul de 
est, concentrându-le la graniţa cu România, cu 
intenţia vădită de a intra pe teritoriul nostru în 
cazul în care s-ar fi ivit vreo „defecţiune” în 
rândurile armatei române. Pentru a obţine 
informaţii veridice asupra situaţiei, agenții 
spionajului horthyst puteau fi întâlniți în diferite 
regiuni ale țării. Documente capturate de organele 
contrainformative române atestă că în timpul 
războiului în România au activat 42 de organizații 
de spionaj horthyste, dintre care 2G au fost făcute 
inofensive. 

O luptă aprigă s-a desfăşurat între serviciul 
român de contrainformaţii şi spionajul maghiar în 
anii premergători celui de-al doilea război 
mondial; această luptă s-a încheiat de cele mai 
multe ori în favoarea organelor noastre. Dar toate 
strădaniile serviciului român de contrainformaţii 


au fost în mare parte zadarnice, deoarece odată 
cu venirea la putere a legionarilor în cârdăşie cu 
Antonescu,  teroriştii şi spionii ce fuseseră 
pedepsiţi cu ani grei de temniţă au fost graţiaţi. 

Şi diplomaţi italieni... 

La 5 mai 1932 a fost arestat Luigi Werding, 
ofiţer mecanic pe vasul italian „Alfredo Fasini”, pe 
când încerca să sustragă opt hărţi ale oraşelor 
Brăila şi Galaţi pe care se aflau însemnări speciale 
cu privire la unele obiective militare şi economice. 
Pe timpul cercetărilor s-a stabilit că hărţile 
fuseseră întocmite de Guido Tamacci, secretarul 
Consulatului italian din Brăila, cu care marinarul 
întreținea strânse legături. 

Spionajul italian a acţionat în România prin 
intermediul diplomaţiei, îndeosebi după anul 
1930, când Italia fascistă începuse să facă 
pregătiri, alături de Germania, pentru 
dezlănţuirea lăzboiului. 

Un obiectiv de seamă pe care îl urmărea 
spionajul italian consta în atragerea de partea 
fascismului a unor personalităţi din ţara noastră, 
în crearea unei opinii care să se pronunţe în 
favoarea acțiunilor războinice plănuite de 
Mussolrni. Începând din anul 1933 Ugo Sola, 
ministrul Italiei la Bucureşti, a desfăşurat o 
activitate susținută, înființând în acest scop 
Institutul de cultură italiană şi acordând burse 
unor tineri care doreau să studieze în Italia sau 
organizând excursii în această ţară. Este 
semnificativ faptul că la o asemenea excursie - 
subvenţionată de italieni - au participat 1.600 de 
persoane, majoritatea fiind legionari. În anii din 


preajma celui de-al doilea război mondial, fasciştii 
italieni, aidoma celor germani, i-au sprijinit pe 
legionarii din România,  acordându-le chiar 
subvenții pentru ca aceştia să-şi poată desfăşura 
activitatea propagandistică în favoarea 
fascismului. 

In anul 1938 Ugo Sola a fost înlocuit cu 
Pelegrino Ghigi, creaţie tipică a fascismului 
italian, care, nefiind diplomat de cariera, s-a 
preocupat mai mult de spionaj. Odată cu 
constituirea Axei, Pelegrino Ghigi şi întregul 
aparat al spionajului italian din România s-a 
transformat într-o anexă a spionajului german, 
acţionând pe un front comun. După cum se ştie, 
Italia a acordat un sprijin substanțial 
revizionismului maghiar, ale cărui săgeți erau 
îndreptate îndeosebi Împotriva României. 

În această perioadă în ţara noastră a luat 
fiinţă o secţie O.V.R.A. (serviciul secret italian), la 
conducerea căreia se aflau persoane cu statut 
diplomatic. Efectivele legaţiei au crescut, iar noii 
diplomaţi se ocupau exclusiv de spionaj. Dintre 
excursioniştii trimişi să viziteze Italia şi dintre 
cursanţii care se perfecţionau în însuşirea limbii 
italiene au fost recrutaţi agenţi ai serviciului 
secret fascist. Informaţiile culese erau transmise 
în Italia fie cu ajutorul valizei diplomatice, fie pe 
calea undelor. 

În anul 1941 a fost numit un nou ministru al 
Italiei la Bucureşti, Renato Bova-Scoppa care a 
continuat activitatea de culegere a informaţiilor 
începută de predecesorii săi. Fiind mai dibaci 
decât aceştia, noul ambasador a ştiut să se 


apropie de cercurile conducătoare din ţara 
noastră de unde a reuşit să culeagă direct 
informaţiile care îl interesau. Pentru a-şi atinge 
scopul ei nu a ezitat să-şi arunce soţia în braţele 
lui Mihai Antonescu. Ca urmare a acestor relaţii, 
în anul 1943 avea să se petreacă una din 
ciudăţeniile diplomatice ale perioadei celui de-al 
doilea război mondial. După ce Mussolini a fost 
înlăturat de la conducerea Italiei, mareşalul 
Badoglio, care a constituit un nou guvern, a 
încheiat armistițiu cu Comandamentul trupelor 
aliate. În acest timp Mussolini, fiind eliberat de 
hitlerişti, a constituit şi el un guvern în nordul 
Italiei, rămânând fi del Germaniei hitleriste şi 
pronunţându-se pentru continuarea războiului 
alături de hitlerişti. In noua situaţie diplomaţii 
italieni de la Bucureşti s-au scindat în două 
tabere, iar Renato Bova-Scoppa a trecut de partea 
lui Badoglio. Dând ascultare, printre altele, şi 
sentimentelor care-l legau de soţia ambasadorului, 
Mihai Antonescu a recunoscut guvernul lui Pietro 
Badoglio, dar pentru a nu-i supăra pe germani el a 
recunoscut şi noul guvern constituit de Mussolini. 
O curiozitate a diplomaţiei!? 

O nouă ofensivă a spionajului german 

După ce a mistuit ca o flacără uriaşă 
principalele forţe militare şi economice ale unui 
mare număr de ţări, primul război mondial s-a 
încheiat prin capitularea necondiționată a 
Puterilor Centrale, printre care se număra şi 
Germania. Dar nu reuşiseră încă să se risipească 
bine norii apăsători, când Germania înfrântă şi-a 
reluat contraofensiva, de data aceasta pe arena 


războiului secret. Spionajul german şi-a extins 
încet-încet activitatea în majoritatea statelor 
europene, reluând, în cele mai multe cazuri, 
vechile legături, reactivând „posturile” pe care le 
folosise în anii războiului, strecurând noi agenţi 
acolo unde şi când era posibil. 

Acţiunile întreprinse de spionajul german 
vizau mai ales acele state către care gravitau 
interesele economice ale Germaniei. 

Antenele spionajului german s-au îndreptat, 
evident, şi spre România, ţară bogată în materii 
prime, dintre cai e cerealele şi petrolul ocupau 
primul loc în calculele cercurilor de afaceri 
fasciste. 

După cum era de aşteptat, activitatea 
desfăşurată de spionajul german în ţara noastră 
nu a putut rămâne neobservată. Organele 
contrainformative române au reacţionat cu 
promptitudine, reuşind să contracareze multe 
dintre manevrele agenţilor germani prin care erau 
afectate interesele româneşti. 

Astfel, încă în anul 1926, organele 
contrainformative române au stabilit cu precizie 
că serviciile spionajului german, maghiar şi bulgar 
tinuserā o conferință „secretā” la Viena, unde 
hotărâseră să intensifice activitatea de culegere a 
informațiilor în statele Micii înțelegeri din care 
făcea parte şi România. În acelaşi an Siguranța 
română a aflat că spionajul german şi austriac 
trecuseră la restabilirea vechilor posturi de 
spionaj în mai toate statele Europei, dar mai ales 
în Balcani. Aparatul contrainformativ român a 
primit, de asemenea, informații cu privire la 


acţiunile lui von Nicolai îndreptate împotriva 
României, în care acesta colabora strâns cu 
spionajul austriac condus de generalul de brigadă 
Hans Witas. 

Lupta desfăşurată de organele 
contrainformative române împotriva spionajului 
german a început să-şi arate roadele. Rând pe 
rând au fost depistaţi reprezentanţii comerciali de 
naţionalitate germană sau austriacă - foşti ofiţeri 
de stat major - care, sub masca unor oameni de 
afaceri, se ocupau de spionaj pe teritoriul 
României. Materialele de arhivă rămase de la 
organele  contrainformative române din acea 
perioadă atestă că ţara noastră a constituit o ţintă 
permanentă a spionajului german, care a folosit 
toate căile şi mijloacele pentru a-şi atinge 
scopurile. Astfel, Casa de import „Berhaus et 
Comp”. din Berlin a înfiinţat o serie de abatoare în 
mai multe oraşe ale ţării noastre la conducerea 
cărora au fost strecuraţi 

— La solicitarea serviciului de informaţii 
german -  ofiţeri-spioni, care sub pretextul 
contractării de vite, ouă şi fructe, cutreierau 
întreaga zonă de nord a ţării, adunând informaţiile 
solicitate de centrala germană de spionaj. 

Un caz interesant l-a prezentat, în materie de 
spionaj, agentul Ignas Schmerz care a fost 
recrutat în anul 1926 de un consilier al legaţiei 
germane. Ziarist de profesie, acesta şi-a lărgit 
reţeaua, recrutându-şi agenţii mai cu seamă din 
rândurile confraţilor săi de profesie. Cu timpul ei a 
reuşit să-i determine pe unii ziarişti de la 
„Dimineaţa”, „Lupta” şi „Adevărul”, precum şi pe 


unii funcţionari de la firmele „Bancară”, „Pelican” 
etc. să lucreze pentru hitlerişti, furnizând acestora 
informaţiile cerute. 

Profesia de ziarist i-a permis să se informeze 
asupra celor mai diverse domenii. „Activitatea 
mea de spionaj 

— Avea să recunoască el la anchetă - a 
cuprins toate sectoarele şi domeniile. Domeniul 
economic: industria grea, uşoară, industria 
extractivă, în special petrolul; comerţul: import- 
export; agricultura: producţia la hectar, calitatea, 
necesarul de maşini agricole; bancare: importul de 
capital străin în România; valutare: situaţia leului 
şi cursul de schimb, acoperirea; culturale: şcoli 
germane, cursurile universitare de la Sibiu, 
raportul procentului de alfabetizare şi 
culturalizare; sociale: problema ţărănească, 
problema muncitorească, sindicatele”. 1 

După cum putem observa, agentul spionajului 
german s-a străduit să ofere stăpânilor să-i 
informaţii din cele mai diverse sectoare. O 
anumită perioadă Ignas Schmerz a lucrat sub 
directa îndrumare a lui Fabricius, ceea ce ne face 
să credem că se bucura de o deosebită încredere 
din partea stăpânilor să-i Ministrul german la 
Bucureşti l-a obligat să se angajeze, ca salariat, la 
Centrala evreilor, pentru a putea informa „despre 
problemele ivite în acest sector”. Cu toată politica 
antisemită promovată de Germania hitleristă, 
Ignas Schmerz, evreu de origine, nu-şi va face 
probleme de conştiinţă, acţionând cu mult zel în 
favoarea spionajului german. Explicaţia acestui 
paradox o vom afla din propria-i declaraţie, făcută 


în faţa organelor de anchetă române: „Am făcut 
spionaj numai pentru a câştiga bani mulţi, fără a 
presta o muncă mai grea. In afară de aceasta 
niciun alt sentiment nu m-a determinat să fac 
spionaj”. 2 

Dat fiind că singurul scop pe care-l urmărea 
era acela de a câştiga cât mai mulţi bani, Ignas 
Schmerz nu a ezitat, atunci când s-a ivit prilejul, 
să vândă marfa de care dispunea - informaţiile - şi 
altor agenţii de spionaj străine. De altfel, el a 
declarat la anchetă că încă din anul 1927 începuse 
să furnizeze informaţii spionajului englez, fiind 
contactat în anul următor şi de un emisar al 
spionajului american, iar cu spionajul francez a 
intrat în legătură abia în anul 1938. 

Am insistat asupra activităţii desfăşurate de 
Ignas Schmerz, deoarece acesta a furnizat 
informaţii şi a încă sat bani de la spionajul german 
şi de la alte servicii - fără scrupule sau probleme 
de conştiinţă - timp de aproape două decenii, 
reuşind să scape atenţiei organelor 
contrainformative române. Prin informatiile 
furnizate serviciilor de spionaj străine, îndeosebi 
celui german, el a cauzat imense prejudicii 
statului nostru. 

După instaurarea fascismului în Germania, 
legația germană din Bucureşti s-a transformat 
într-un focar de spionaj. Printre funcționarii 
legației se aflau foşti poliţişti sau ofițeri de 
informaţii, deghizați în diplomaţi, care se foloseau 
de valiza diplomatică pentru a scoate din ţară - via 
centrala berlineză - informaţiile solicitate. Lăsând 
adeseori pe un plan secundar problemele 


diplomatice, legația germană din Bucureşti se 
ocupa mai mult de spionaj. Este semnificativ cazul 
contelui Rudiger Adelmann, consilier al legaţiei în 
anii premergători celui de-al doilea război 
mondial, o veche cunoştinţă a locuitorilor 
capitalei: în perioada ocupaţiei din 1917 - 1918, 
acesta îndeplinise funcţia de şef al poliţiei secrete 
germane din Bucureşti. Mai târziu, în anii când 
Germania hitleristă pregătea un nou măcel 
mondial, fostul şef al poliţiei secrete a devenit 
„diplomat” 3. 

Cu cât ne apropiam mai mult de momentul 
dezlănţuirii celui de-al doilea război mondial, cu 
atât mai numeros devenea personalul 
reprezentanţei germane în România, cunoscător al 
problemelor legate de activitatea secretă. In cele 
din urmă majoritatea personalului  legaţiei 
germane din Bucureşti a ajuns să fie format din 
reprezentanți ai Gestapoului, Abwehrului, 
N.S.D.A.P. Partidul nazist) etc., ca agenți camuflaţi 
în diplomati. 

În activitatea de spionaj îndreptată împotriva 
României, naziştii au folosit şi unele reprezentanţe 
comerciale, înlesnind infiltrarea în ţară a 
propriilor lor agenţi. Dintre numeroasele firme 
germane, care înfiinţaseră sucursale în România şi 
se îndeletniceau, pe lângă activitatea economică, 
cu spionajul, vom aminti doar câteva: „I.G. 
Farbenindu-strie”, „Allgemeine Electrizităt 
Gesellschaft”, Societatea „Trei inele” - sucursală a 
firmei Krupp din Essen 

— Şi „Hansa Danubiană”. Pentru a mas, ca 
activitatea spionilor infiltraţi la conducerea firmei 


şi pentru a preveni eventualele suspiciuni, în 
Consiliul de administraţie al 

Societăţii „Hansa Danubiană”, de pildă, au 
fost numiţi şi unii reprezentanţi de orientare 
pronazistă ai capitalului din ţara noastră care au 
intrat gratuit în posesia unor pachete de acţiuni. 

Un rol aparte în activitatea de spionaj l-a avut 
N.S.D.A.P. care, prin secţia sa pentru străinătate 
ce a acţionat în rândurile minorităţii germane, 
primea periodic rapoarte cu privire la situaţia 
politică şi economică, la starea de spirit şi, nu de 
puţine ori, informaţii cu caracter militar. Secţia 
N.S.D.A.P a germanilor din România a înfiinţat 
birouri de informaţii la Braşov şi Timişoara care îşi 
desfăşurau activitatea sub directa conducere a 
centralei berlineze, unde erau trimise toate aceste 
informaţii. Mizând pe sentimentele profasciste ale 
unor germani din România, naziştii au recrutat 
numeroşi agenţi pe care au căutat apoi să-i 
infiltreze în rândurile armatei române pentru a 
culege informaţii cu privire la capacitatea ei de 
luptă. Semnificativ în acest sens ni se pare cazul 
ofițerului Iosif Ertel. Căpitan de rezervă în armata 
română, el a fost concentrat în anul 1939, când a 
fost contactat de spionajul hitlerist şi „convins” să 
lucreze pentru Germania, fiind avansat la gradul 
de maior în armata germană. Activitatea sa a fost 
întreruptă de organele contrainformative române 
care au stabilit printre altele că Ertel primise 
aparatura necesară de la serviciul de spionaj al 
Ungariei horthyste - încă o dovadă a colaborării 
acestuia cu serviciul de spionaj nazist. 

Nu ne-am oprit decât asupra unui singur caz, 


dar secţia N.S.D.A.P. din România şi legația 
germană de la Bucureşti au angrenat în activitatea 
de informaţii circa 

1.500 de persoane de naţionalitate germană. 
Nu poate fi trecut cu vederea nici faptul că şeful 
secţiei române a N.S.D.A.P-ului era Arthur 
Konradi, ataşat comercial la legația germană, 
important cadru al Gestapoului, pe care Ernst 
Bohle îl considera „cel mai bun informator al 
naţional-socialismului în străinătate”. Prin cele 
două calităţi ale sale - cea de ataşat comercial şi 
de şef al secţiei N.S.D.A.P-ului în ţara noastră - 
Konradi urmărea de fapt un singur scop: spionajul. 

După cum rezultă din faptele prezentate mai 
sus, naziştii au împărtăşit teoria spionajului total 
elaborată de von - Nicolai, antrenând în 
activitatea de informaţii cât mai multe persoane, 
fără a neglija nicio posibilitate, nicio cale. Dar în 
acţiunile lor îndreptate împotriva intereselor 
poporului român, organele de spionaj fasciste au 
întâmpinat o rezistenţă acerbă, cu toate că, pentru 
înlăturarea obstacolelor ce le stăteau în cale, ele 
au recurs de multe ori la acte de terorism, atât de 
cunoscute pe plan european, suprimându-i direct 
sau indirect pe toţi cei care îndrăzneau să înfrunte 
fascismul. 

Un rol important în săvârşirea acestor 
atentate l-a avut organizaţia legionară - coloana a 
V-a a  hitlerismului în România. Ridicându-se 
împotriva intereselor naţionale, legionarii s-au 
dedat ei înşişi la acte de terorism ale căror victime 
au căzut oamenii politici ce stăteau în calea 
pătrunderii fascismului în ţara noastră. Ascultând 


de ordinele Berlinului, legionarii au făcut totul 
pentru ca România să devină un instrument docil 
care să contribuie la înfăptuirea planurilor 
expansioniste ale fascismului. 

Anul 1940 a marcat punctul culminant al 
războiului nevăzut pe care Germania hitleristă îl 
ducea de multă vreme împotriva României. În ţara 
noastră au fost trimişi cei mai versaţi spioni, 
pentru a tranşa problema petrolului românesc în 
favoarea Germaniei. Numeroşi agenţi hitlerişti au 
ieşit din clandestinitate şi au început să-şi 
desfăşoare activitatea făţiş, fără a se sinchisi de 
organele de siguranţă române; tot în această 
perioadă a fost oficializată activitatea pe teritoriul 
României a unor servicii secrete germane. 
Abwehrul este primul care stabileşte contactul 
direct şi oficial cu organele de informaţii şi 
contrainformaţii române, activitatea acestei 
organizații de spionaj fiind recunoscută şi 
permisă. 

Deosebit de semnificativă pentru activitatea 
desfăşurată de organele de spionaj germane 
fasciste în România este declaraţia făcută de 
Eugen Cristescu, în calitatea sa de martor la 
procesul din anul 1946, în care arăta că în anii 
războiului în ţara noastră „au existat mai multe 
servicii secrete germane. După informaţiile şi 
verificările mele, în România au existat 11 servicii 
secrete de infor-vmaţii germane, din care două 
servicii au fost autorizate şi recunoscute de statul 
român...” 4 

Existenţa pe teritoriul ţării noastre a celor 11 
servicii secrete de informaţii germane fasciste 


este deosebit de concludentă în ceea ce priveşte 
amploarea pe care o luase în ajunul războiului 
activitatea de spionaj în favoarea Germaniei 
hitleriste ce încerca să cunoască totul despre 
români şi despre România. 

Agenţi nazişti în cămaşă verde 

Nu ne propunem să ne oprim asupra crimelor 
săvârşite de legionari - începând cu cele din anul 
1924, când conducătorul acestora, Corneliu 
Zelinsky Codreanu, l-a împuşcat pe scările 
judecătoriei din laşi pe Constantin Manciu, 
prefectul poliţiei oraşului, şi terminând cu cele din 
noiembrie 1940, când bandele dezlănţuite i-au 
asasinat pe Iorga şi pe Madgearu, precum şi pe 
alţi demnitari aflaţi fără apărare în celulele de la 
Jilava, sau cu cele ale căror victime au căzut unii 
militari transformați în torţe în timpul rebeliunii. 
Faptele sunt, în general, cunoscute şi de aceea ne 
propunem doar să relevăm o trăsătură importantă 
a mişcării legionare, aceea de slujitoare fidelă a 
intereselor străine, de simbriaşă a unor oficine de 
spionaj. 

Astăzi nu poate fi contestat faptul că 
mişcarea legionară a fost finanțată de Germania 
nazistă, că a promovat o politică dictată de 
hitlerişti şi că numeroase cadre de conducere ale 
acestei mişcări au făcut parte din serviciile de 
spionaj germane, intrând după război în slujba 
altor oficine de spionaj şi desfăşurând o activitate 
ostilă ţării noastre. 

A.C. Cuza, şeful „Ligii Apărării Naţionale 
Creştine” (L.A.N.C.), organizaţie în care şi-a făcut 
ucenicia căpitanul legionarilor, s-a preocupat 


îndeaproape şi de orientarea politicii externe pe 
care o promova mişcarea legionară. El a fost un 
partizan al revizuirii tratatului de la 

71. 

Versailles, al apropierii de Germania lui Hitler 
şi de revizioniştii maghiari şi italieni. În acelaşi 
timp A.C. Cuza a rostit în Parlament discursuri 
vehemente la adresa Societății Națiunilor şi a lui 
Titulescu. 

lată spre edificare câteva fragmente din 
discursurile rostite de A.C. Cuza în Parlament sau 
în Senat în anul 1930, când Hitler nu ajunsese 
încă la putere în Germania, dar ideile sale 
revizioniste începuseră să circule. La 12 
decembrie 1930, A.C. Cuza spunea: „Revizuirea 
tratatelor în această privinţă este o necesitate 
pentru menţinerea păcii în Europa şi trebuie să 
luptăm cu toţii ca aceasta să devină o realitate. U1 
Nici în zilele următoare tonul discursurilor rostite 
de A.C. Cuza nu s-a schimbat: el cerea ca România 
să intervină pentru „a se restitui curând 
Germaniei coloniile”, precum şi pentru a mijloci 
între Franţa şi Germania o înţelegere în vederea 
„restabilirii păcii” 2. Discursul lui A.C. Cuza a 
produs o vie reacţie printre deputaţi care l-au 
dezaprobat în unanimitate. Astfel, Virgil 
Madgearu a declarat că opiniile lui Cuza sunt „cu 
totul singuratice”, iar M. Ralea l-a calificat ca fiind 
„o curiozitate de muzeu”. În zilele următoare, 
după ce aberaţiile lui A.C. Cuza au dat naştere 
unui scandal în Parlament, deputatul Petre Andrei, 
adresându-se şefului L.A.N.C., i-a spus: „Să 
vorbeşti cuviincios, pentru că nu eşti între copiii a 


căror capete le zăpăceşti dumneata. Nu-ţi este 
permis să spui aberaţii de asemenea natură, care 
sunt demne de un creier obosit şi ajuns la adânci 
bătrâneţi”. 3 Acelaşi Madgearu a declarat că 
discursul lui A.C. Cuza a fost „ridicol de la început 
până la sfârşit”, acuzându-l pe vorbitor ca fiind un 
diplomat al intereselor străine. La replica „Nu 
vrem să mai auzim numele lui Hitler în acest 
Parlament”, A.C. Cuza ripostează: „Dumneata 
mâine vei fi înregistrat la Berlin că ai spus în 
Parlamentul României că nu permiţi să se 
rostească numele lui Hitler”.4 Şi A.C. Cuza nu se 
înşelase: Virgil Madgearu a fost înregistrat la 
Berlin, iar zece ani mai târziu a fost asasinat de 
legionari. 

Susţinător înverşunat al intereselor germane, 
A.C. Cuza a militat în permanenţă pentru o alianţă 
cu Hitler şi cu Germania. Astfel, la 20 martie 1933 
el avea să afirme în Camera Deputaţilor că „statul 
german se găseşte astăzi sub conducerea 
cunoscutului mare om politic Adolf Hitler şi acesta 
îşi aplică programul său” 5, iar la 28 noiembrie 
1936 a avut impertinenţa să declare: „Trimit de la 
această tribună a Senatului României salutul meu 
de admiraţie deplină, ca vechi luptător, mai vechi 
decât dânsul cu mult, lui Adolf Hitler” şi lui Alfred 
Rosenberg, pa care-l numeşte „distins conducător 
al politicii externe germane”. 6 Totodată, el 
mărturisea că „Alianţa României cu Germania, în 
situaţia de astăzi, este pentru mine o dogmă” 7. 

A.C. Cuza a întreţinut strânse relaţii cu 
naziştii încă înainte ca aceştia să se fi instalat la 
putere în Germania. Pe Alfred Rosenberg îl 


cunoştea încă din anul 1925, când îl întâlnise la 
Budapesta, împreună cu alte elemente naţionaliste 
maghiare, iar în anul 1931, a participat la un 
congres hitlerist, care a avut loc la Nurnberg. 

Corneliu Zelinsky Codreanu a fost un adept 
mai înverşunat al politicii promovate de fascismul 
german. El preconiza - în cazul în care ar fi ajuns 
la putere - să intre în alianţă cu Germania în 
decurs de 48 de ore. 

După ce şi-a făcut ucenicia pe lângă 
organizaţia lui A.C. Cuza, Corneliu Zelinsky 
Codreanu şi-a creat în anul 1927 propria-i 
organizaţie, „Liga Arhanghelului Mihai”, căreia, 
pe lângă caracterul naţionalist-şovin, i-a imprimat 
şi un caracter reacţionar, fascist. Schimbându-şi 
din când în când denumirea („Garda de fier”, 
„Totul pentru ţară”), această organizaţie a activat 
clandestin sau legal în favoarea reacţiunii şi 
împotriva clasei muncitoare, mai ales în perioada 
crizei mondiale din anii 1929 - 1933, împotriva 
comuniştilor. Semnificativ este faptul că s-au găsit 
unii care să propună ca această organizaţie să 
poarte denumirea de „falanga anticomunistă”. 

Subvenţionaţi de câţiva dintre cei mai mari 
capitalişti români, iar mai târziu, după anul 1933, 
de însuşi guvernul Germaniei hitleriste, legionarii 
nu s-au sfiit să trădeze interesele poporului 
român, să comită tot felul de crime şi de 
nelegiuiri, cărora le-au căzut victime oameni 
nevinovaţi. Totodată, organele de represiune 
hitleriste, îndeosebi Gestapoul, au condus 
nemijlocit organizația legionară, ajutând-o să se 
organizeze, după modelul partidului nazist, în 


unităţi paramilitare, să se înarmeze. Conducătorul 
legionarilor, C.Z. Codreanu, a urmat studiile 
universitare în Germania, dar nu a reuşit să le 
termine, în schimb şi-a însuşit ideologia şi a 
deprins metodele teroriste ale fascismului. 

Legăturile dintre conducătorii legionarilor şi 
cei ai Partidului naţional-socialist, din Germania s- 
au întărit continuu. Încă în anul 1934 o delegaţie 
legionară a participat la congresul fascist de la 
Montreaux, iar în anul următor o altă delegaţie a 
fost trimisă să se instruiască într-o tabără a 
fasciştilor polonezi; în anul 1936 a fost trimis în 
Spania un grup de legionari în frunte cu Mota şi 
Marin, pentru a lupta alături de fascişti împotriva 
Republicii Spaniole. La înmormântarea lui Moţa şi 
Marin, organizată după rit legionar cu mare fast, 
au participat şi diplomaţi ai unor ţări fasciste, 
acreditaţi la Bucureşti (Germania, Italia, Japonia, 
Portugalia). 

După cum se ştie, organizaţia legionară s-a 
bucurat de un sprijin material substanţial din 
partea hitlerişti! or. Eugen Cristescu, care în acea 
perioadă lucra în Siguranţa generală, a stabilit 
fără putinţă de tăgadă că legionarii fuseseră 
finanţaţi de Germania hitleristă în campania 
electorală din anul 1937. El avea să declare la 
proces: „din modul cum s-au desfăşurat alegerile 
din 1937, din profunzimea propagandei, din tot 
utilajul de care au dispus, se vedea că au fost 
finanţaţi de către o ţară străină. Noi ştiam foarte 
precisi; a legionarii nu dispun decât de 300 mii lei, 
aşa că restul l-a suportat partidul nazist german” 
8. Cu acelaşi prilej Eugen Cristescu a declarat că 


Gestapoul a fost amestecat în toate atentatele 
săvârşite de legionari. Nu este întâmplător faptul 
că mai târziu ei şi-au găsit adăpost în Germania, 
bucurându-se de ocrotirea serviciilor de spionaj 
fasciste, sub a căror baghetă săvârşiseră atâtea 
crime. Este suficient să amintim că asasinarea lui 
Duca, iar mai târziu asasinarea lui Armand 
Călinescu, au fost ordonate şi pregătite în 
Germania, după model hitlerist, fiind executate de 
legionari. Guraliv din fire, A.C. Cuza, după vizita 
pe care a făcut-o în Austria în anul 1933, declara: 
„Noi, organizația cuzistă din România, vom 
depinde de organizaţia hitleristă de la Viena... 
Hitler ne-a dat toate  instrucţiile pentru 
organizarea batalioanelor de asalt...” 9 Astfel de 
instrucţii pentru organizarea bandelor de asasini 
au primit şi legionarii. Ei nu le-au mărturisit, dar 
le-au pus în practică, le-au aplicat, comiţând 
numeroase crime. Tot prin crimă proiectau să-l 
înlăture, ca urmare a unei lovituri de stat, pe 
Carol al Il-lea, pe primul ministru Armand 
Călinescu şi... pe Elena Lupescu. Arestarea lui 
C.Z. Codreanu a zădărnicit pentru un moment 
complotul pus la cale de legionari, care însă nu au 
renunţat nicio clipă la gândul înlăturării lui Carol, 
la ideea asasinatelor, a suprimării celor care le 
stăteau în cale. În cartea sa intitulată Sub trei 
dictaturi, Lucrețiu Pătrăşcanu a relevat printre 
altele resortul asasinării lui Armand Călinescu, 
interesele pe care le urmărea Germania fascistă 
punând la cale această crimă. Organele române de 
siguranţă şi de informaţii au ajuns la concluzia că 
asasinarea primului ministru român a fost condusă 


din umbră de Horia Sima, sosit în acest scop din 
Germania. În momentul în care gloanţele ucigaşe 
îl răpuneau pe Armand Călinescu, Horia Sima se 
afla în apropiere fiind deghizat în cerşetoare, iar 
după săvârşirea acestei crime el a plecat din nou 
în Germania pentru a-şi ridica simbria de ucigaş. 
Eugen Cristescu ţinea să afirme la proces că 
„atunci când Armand Călinescu a fost suprimat, 
Horia Sima se găsea în ţară... şi privea dacă 
maşina îşi execută bine misiunea” (este vorba de 
maşina asasinilor - n.a.). 

Şi ideea suprimării lui Corneliu Zelinsky 
Codreanu a luat naştere tot în Germania. Deşi nu 
fusese condamnat nici în anul 1924, când l-a 
asasinat pe Constantin Manciu, nici zece ani mai 
târziu, pentru complicitate la crima a cărei victimă 
fusese primul ministru Duca, cu toate că dovezile 
erau concludente, C.Z. Codreanu a fost condamnat 
la moarte în anul 1938, fără a fi judecat. Intr-un 
anumit fel sentinţa i-a fost semnată de Hitler care 
i-a cerut lui Carol al II-lea să-l scoată pe protejatul 
Germaniei din puşcărie şi să-i ofere un fotoliu de 
ministru. Doi ani mai târziu, schimbându-şi 
atitudinea faţă de legionari, suveranul va oferi un 
fotoliu de ministru unui alt puşcăriaş, lui Horia 
Sima, dar atunci, în anul 1938, când din discuţia 
purtată cu Hitler şi-a dat seama de rolul 
legionarilor, n-a mai avut răbdare să ajungă mai 
întâi în ţară, ci a dat imediat ordin, în timp ce se 
afla la Viena, să fie suprimate căpeteniile 
legionare. 

Odată cu instaurarea lui Hitler la putere 
organizaţia legionară a fost subvenţionată de 


diverse servicii secrete germane care i-au rezervat 
rolul de coloană a V-a a hitlerismului. Ascensiunea 
Gărzii de fier poate fi explicată numai prin 
sprijinul substanţial primit din partea Germaniei 
fasciste. Astfel, reprezentantul guvernului 
Antonescu la Berlin scria că „fără sprijinul obţinut 
din partea fascismului şi naţional-socialismului, 
sub emanaţia căreia fragila mişcare legionară şi-a 
dobândit vitalitatea, nu ar fi fost posibil un 
asemenea avânt”. Intr-o consfătuire secretă ce a 
avut loc la Berlin în luna iunie 1934, şi la care au 
participat printre alții Rosenberg, Hess şi 
Himmler, se menţiona că fuseseră „alocate pentru 
problemele interne, din România şi organizarea 
Gărzii de fier” numai până la mijlocul anului 
respectiv suma de peste 750.000 mărci, iar în anul 
1933 bugetul alocat mişcării prohitleriste din 
România se ridica la suma de 7 milioane de mărci. 
Odată cu consolidarea fascismului au crescut 
substanţial şi sumele alocate legionarilor. Astfel, 
după ce C.Z. Codreanu a declarat că „în cazul 
venirii la putere a Begiunii, în 48 de ore România 
se va alătura Germaniei”, Germania a alocat 
pentru organizaţia legionară colosala sumă de 
45.000.000 lei. Dar nu numai declaraţia lui 
Codreanu a fost bine plătită, ci şi acţiunile 
întreprinse de legionari în favoarea fascismului. 
Toate aceste sume ajungeau la destinaţie prin 
intermediul unor firme comerciale, al unor 
societăţi anonime sau al băncilor în care 
pătrunsese capitalul german. Printre acestea se 
numărau reprezentanţele firmelor „I.G. 
Farbenindu-strie”, „Romanii”, „Bayer”, 


„Societatea Bancară Română” - sucursală a băncii 
germane „Dresdner Bank” - şi altele. Dar sumele 
destinate Gărzii de fier erau încasate uneori şi 
direct. Astfel C.Z. Codreanu intrase încă în anul 
1934 în strânsă legătură cu agentul hitlerist 
Ernest Cristoph Schepky, de la care primea nu 
numai bani, ci şi instrucţii. 

A.C. Cuza nu a făcut decât mărturisiri în 
Parlament privind simpatia pe care o nutrea faţă 
de Hitler şi de Germania, în timp ce ucenicul 
acestuia, Corneliu Zelinsky Codreanu, care se 
înfruptase din banii primiţi de la stăpânii săi, a 
fost mai categoric în precizarea poziţiei pe care se 
situa. Dacă A.C. Cuza lupta împotriva progresului 
realizat în politica europeană, iar alianţa cu 
Germania reprezenta pentru el „singura dogmă”, 
C.Z. Codreanu avea să afirme fără echivoc: „Eu 
sunt contra marilor democraţii ale Occidentului, 
eu sunt contra Micii înţelegeri, eu sunt contra 
înţelegerii Balcanice şi n-am niciun ataşament 
pentru Societatea Naţiunilor, în care nu cred. Eu 
sunt pentru o politică externă alături de Roma şi 
Berlin”. Declaraţia lui Codreanu era îndreptată 
împotriva politicii externe promovate de România, 
împotriva independenţei ţării. 

Ataşamentul faţă de hitlerism a fost clar 
exprimat de un alt reprezentant al organizaţiei 
fasciste a legionarilor, de Horia Sima, care avea să 
spună: „Chiar dacă Germania ne va fi piatră de 
mormânt, trebuie să mergem alături de ea”. 
Numărându-se printre agenții apreciați ai 
Gestapoului, Horia Sima şi-a subordonat întreaga 
activitate intereselor Germaniei hitleriste şi 


spionajului german. El a întreţinut strânse legături 
cu Gesler, şeful grupului pe care Gestapoul l-a 
infiltrat în ţara noastră, cu Andreas Schmidt, 
conducătorul saşilor hitlerişti şi unealtă a lui 
Himmler în România, cu Edith von Coler, 
cunoscută spioană hitleristă, precum şi cu alţi 
emisari ai spionajului german, iar în Bucureşti, îşi 
găsea adeseori adăpost la legația germană sau la 
domiciliile unor fascişti cu care menținea legături 
strânse. Horia Sima era înconjurat de tot felul de 
spioni aflaţi în slujba Gestapoului. Printre aceştia 
se număra şi „locotenentul“ său - participant activ 
la săvârşirea asasinatelor din noiembrie 1940 şi la 
rebeliune. Ilie Stângă, un alt asasin de profesie, 
avea să declare mai târziu că Horia Sima a fost 
„vândut cu totul nemților”, trădându-i chiar şi pe 
legionari. 

Numeroşi legionari au fost recrutaţi de 
serviciile de spionaj fasciste, aducându-şi cu mult 
zel la îndeplinire misiunile primite. Astfel, 
Alexandru Constant şi Ion Victor; 

Vojen primeau o soldă lunară de 300 de mărci 
prin „I.G. Farbenindu-strie”. Lista simbriaşilor 
care au adus servicii spionajului german poate fi 
completată cu Petru Ponta, Gheorghe Ciorogaru, 
Ion Gogonea, Vasile Băncilă, Vladimir Dumitrescu 
şi alţii de teapa lor. 

După cel de-al doilea război mondial membrii 
fostei coloane a V-a a spionajului fascist şi-au 
schimbat stăpânii. Îndrumaţi de Horia Sima, 
legionarii fugiţi în străinătate şi-au oferit imediat 
serviciile altor oficine de spionaj, continuând să 
desfăşoare o activitate criminală împotriva ţării 


noastre. 

De ce a fost ucis Nicolae Iorga? 

De la asasinarea lui I.G. Duca pe peronul gării 
din Sinaia până la sângeroasa noapte din 
noiembrie de la Jilava, până la asasinarea lui Iorga 
şi Madgearu s-au scurs şapte ani - aproape un 
deceniu - la sfârşitul căruia legionarii au întronat 
în ţară un climat de teroare şi de crimă. 

De ce a fost ucis Nicolae Iorga? întrebarea ar 
putea fi extinsă şi la atâtea alte persoane: doar 
sub gloanţele unor demenţi au căzut prefectul 
poliţiei din laşi, Constantin Manciu, în vremea 
când încă nu se constituise organizaţia teroristă 
legionară, primul ministru I.G. Duca, primul 
ministru Armand Călinescu... Legionarii au 
săvârşit numeroase crime împotriva elementelor 
progresiste din ţara noastră, împotriva tuturor 
celor ce se opuneau politicii de trădare a 
intereselor româneşti, pe care o promovau 
căpeteniile lor. 

În secolul al XIX-lea un istoric francez 
constata că în țara noastră nu existau criminali 
politici şi de aceea trebuiau să fie năimiţi din 
afară. In perioada dintre cele două războaie 
mondiale conducătorii legionarilor, Corneliu Zelea 
Codreanu şi, mai târziu, Horia Sima, au „studiat” 
la şcoala crimei naziste, preluând de la fascismul 
german nu numai ideologia, ci şi metodele de 
lucru ale acestuia, în primul rând metoda 
suprimării adversarilor politici, iar bandele de 
asasini erau pregătite, de cele mai multe ori, în 
Germania sau erau dotate cu armament german. 

Asasinatele săvârşite de legionari trebuie 


examinate într-un context mai larg, în strânsă 
legătură cu crimele comise de fascism în alte ţări 
europene. În această perioadă au căzut răpuşi de 
gloanţele asasinilor fascişti Albert I, regele 
Belgiei, A. Poracki, ministrul de interne al 
Poloniei, Engelbert Dollfuss, cancelarul Austriei, 
generalul Schleicher, cancelarul Germaniei, 
Alexandru I, regele Iugoslaviei, şi Louis Barthou, 
ministrul de externe al Franței. În săvârşirea 
acestor asasinate un rol important a revenit 
spionajului nazist care nu a fost străin nici de 
crimele comise de legionari în țara noastră. De 
aceea asasinarea lui I.G. Duca, la sfârşitul anului 
1933, nu poate fi separată de crimele dezlănțuite 
de nazism în Europa. Şi crima comisă pe peronul 
gării din Sinaia a fost inspirată de anumite cercuri 
din capitala Germaniei fasciste. De altfel, Corneliu 
Zelea Codreanu primise, cu puţin timp înainte de 
comiterea atentatului de la Sinaia, o scrisoare din 
Berlin în care era felicitat „pentru gândul clar 
privind trădătorul”. Dar de moartea lui I.G. Duca 
sunt vinovate şi anumite persoane din anturajul 
primului ministru sau din preajma lui Carol al II- 
lea. După cum se ştie, I.G. Duca s-a opus cu 
înverşunare reîntoarcerii lui Carol în țară, iar mai 
târziu s-a ridicat împotriva politicii promovate de 
acesta. Faptul că în seara în care s-a produs 
asasinatul nu se afla nimeni în jurul primului 
ministru, lipsind până şi garda personală, a dat 
mult de gândit. Evident, membrii camarilei regale 
nu au fost străini de asasinatul politic săvârşit pe 
peronul gării din Sinaia. De fapt, în săptămânile 
premergătoare crimei, C.Z. Codreanu şi-a găsit 


adăpost la o rudă a Elenei Lupescu, de unde l-a 
ameninţat cu moartea nu numai pe I.G. Duca, ci şi 
pe Nicolae Titulescu. „Codreanu a dat ordin de 
omorârea lui Duca; l-am citit şi eu” - scria în 
testamentul său Mihai Stelescu adjunctul lui C.Z. 
Codreanu, iar pe timpul procesului intentat lui Ion 
Antonescu şi celorlalţi criminali de război, Eugen 
Cristescu, referindu-se la asasinarea lui I.G. Duca, 
spunea: „Eu am făcut ancheta asupra asasinării lui 
Duca şi am stabilit proba evidentă a vinovăţiei lui 
Codreanu. Pentru ce l-au achitat? Aţi văzut la 
dosar declaraţia doamnei Călinescu, în casa căreia 
Codreanu a pregătit în cele mai mici amănunte 
atentatul acela”.2 

De ce a fost ucis I.G. Duca? Este dificil să 
găseşti un răspuns complet la această întrebare, 
dar una dintre cauze rezidă şi în faptul că primul 
ministru descoperise rolul de agentură a 
hitlerismului pe care-l juca Garda de fier 
procedând la dizolvarea acestei organizații 
teroriste în decembrie 1933. Soţia lui I.G. Duca 
avea să mărturisească mai târziu că acesta „avea 
convingerea, după informaţiile sumare pe care 
începuse a le primi, că Garda de fier începuse 
chiar din 1933 să fie stipendată de la Berlin. O 
vedea ca o agentură străină, de trădare a 
intereselor ţării”.3 

Un alt asasinat politic comis de legionari în 
perioada dintre cele două războaie mondiale a 
cărui victimă a căzut primul ministru Armand 
Călinescu îşi are obârşia în aceleaşi cauze. 

Creşterea pericolului nazist începuse să 
neliniştească poporul român, inclusiv cercurile 


guvernante din ţara noastră, care căutau soluţii 
pentru a zădărnici planurile expansioniste ale 
Germaniei hitleriste. Legionarii nu puteau să 
rămână impasibili la propunerile lui Armand 
Călinescu de a fi luate măsuri pentru lichidarea 
imediată a  gardismului prin arestarea lui 
Codreanu şi a tuturor fruntaşilor acestei 
organizaţii teroriste. 

Dacă în cazul suprimării lui I.G. Duca au 
existat doar unele presupuneri privind amestecul 
fascismului german, asasinarea lui Armand 
Călinescu a fost pregătită cu certitudine la Berlin, 
de unde Horia Sima, cu asentimentul călăilor 
fascişti, şi-a trimis în ţară „colaboratorii” apropiați 
în ale crimei. Fostul secretar al Gărzii de fier, 
Nicolae Pătraşcu, arăta că Horia Sima „l-a 
pregătit pe Miti Dumitrescu, în tăcere, ca să plece 
în ţară şi să-l împuşte pe Armand Călinescu. Când 
totul a fost aranjat a avut loc o cină de despărţire 
de Miti Dumitrescu”. Nicolae Pătraşcu declara, de 
asemenea, că Horia Sima se afla în ţară în timpul 
asasinării lui Armand Călinescu. Mihail 
Vârfureanu, legionar asasinat de gardişti la Jilava, 
consemna într-un memoriu că ordinul privind 
suprimarea lui Armand Călinescu şi a regelui 
fusese transmis de comandamentul din Berlin prin 
Ioana Cantacuzino, ing. Nicolau şi Ilie Vlad 
Sturdza. „Cu inginerul Nicolau şi cu Sturdza, care 
aveau instrucţii de la Berlin, am hotărât ca 
execuţia să vizeze simultan pe rege, Călinescu şi 
pe Gabriel 

Marinescu. În acest fel n-ar avea cine 
reacţiona” 4. Dar prima echipă a tărăgănat 


lucrurile, locul ei fiind luat de Mit.i Dumitrescu, 
Horia Sima şi alţi criminali. Referindu-se la 
asasinarea lui Armand Călinescu şi la celelalte 
crime săvârşite de legionarii lui Horia Sima, Miti 
Dumitrescu sublinia că „ceea ce a lăsat în urmă 
Corneliu Codreanu, ca asasinate, sunt nişte biete 
mărunţişuri faţă de grămezile de cadavre ale lui 
Horia Sima”. Crima de pe podul Elefterie a fost 
organizată şi condusă direct de Horia Sima, 
precizează Nichifor Crainic. Horia Sima „a venit în 
ţară, a organizat şi a condus asasinarea lui 
Armand Călinescu deghizat în babă ţărancă. 
Camarazii lui spun că posedă (tactul) talentul de a 
se travesti în florăreasă cu coşul de flori pe braţ, 
în servitoare, şi aşa mai departe, mulţumită figurii 
sale nebărbăteşti. Ascunzătoarea lui principală era 
legația germană din Bucureşti. Când am devenit 
ministru, după rebeliune, la un dejun dat 
guvernului la palatul regal din Sinaia, locul meu 
era lângă rege. Toată vremea regele mi-a vorbit de 
ororile legionarilor rebeli, şi, între altele, mi-a 
spus: «Baba aceea, în haine ţărăneşti, care şedea 
pe bancă, sub castanii bulevardului, când a fost 
ucis Armand Călinescu, nu era altul decât Horia 
Sima, care conducea personal omorul. Mi-au spus- 
o de la Siguranţa generală»”. 

Prin asasinarea lui Armand Călinescu 
legionarii nu au urmărit să se răzbune pentru 
moartea lui C.Z. Codreanu, după cum au încercat 
să se justifice asasinii. Această crimă a fost dictată 
de interesele germane şi reprezenta un târg 
încheiat între Gestapo şi Horia Sima în schimbul 
aducerii sale la putere. 


Suprimarea lui Armand Călinescu a constituit 
o lovitură puternică dată de hitlerişti politicii 
externe româneşti, a însemnat, în acelaşi timp, o 
încercare de a ataca Anglia şi de a trece întreaga 
răspundere a asasinatului pe seama spionajului 
englez. De altfel, imediat după asasinarea lui 
Armand Călinescu, guvernul german a editat o 
broşură pe a cărei copertă se afla chipul primului 
ministru, aruncând vina asupra lui Sergiu Leca, un 
agent al spionajului englez în România. Nu este 
exclus ca această broşură să fi fost editată chiar 
înainte de asasinarea lui Armand Călinescu, fiind 
difuzată imediat după comiterea crimei. 

Crimele legionare, săvârşite din ordinul 
hitleriştilor, au culminat cu asasinarea mişelească 
a marelui om de cultură, a savantului de renume 
mondial, Nicolae Iorga. Prin vorbe şi fapte, prin 
vasta sa activitate politică Nicolae Iorga s-a ridicat 
cu consecvență împotriva  hitlerismului şi 
organizațiilor profasciste, apărând independența 
şi suveranitatea României. Cronicar fidel al vremii 
sale, el a dezvāluit cu o clarā viziune acțiunile 
îndreptate împotriva României şi s-a opus politicii 
de apropiere faţă de Germania hitleristă 
promovate de unele cercuri din ţară. In acelaşi 
timp Nicolae Iorga s-a ridicat cu fermitate 
împotriva pretențiilor revizioniştilor  horthyşti 
susținuți de fascismul german şi de cel italian. Ela 
condamnat cu asprime acţiunile teroriste ale 
legionarilor, văzând în Garda de fier o agentură a 
fascismului german în România. Nu ne-am propus 
să ne oprim la protestele reprezentanţilor opiniei 
publice progresiste româneşti, la sutele de articole 


publicate în presă, la broşurile sau la cuvântările 
rostite în Senat şi la posturile de radio, în care era 
înfierat fascismul, amestecul grosolan al 
reprezentanţilor acestuia în treburile interne ale 
ţării. Dar pentru a ne forma o imagine asupra 
intransigenţei cu care Nicolae Iorga apăra 
interesele naţionale este suficient să amintim 
despre atitudinea sa faţă de acţiunile întreprinse 
de spionul R. Adelmann, consilier la legația 
germană din Bucureşti, care în timpul ocupaţiei 
din perioada anilor 1917 - 1918 îndeplinise 
funcţia de şef al poliţiei secrete germane în 
capitala ţării noastre. In această calitate R. 
Adelmann a comis numeroase atrocități împotriva 
populaţiei paşnice. Mai târziu, prin anii 1935 - 
1936,  consilierul-spion depunea multă râvnă 
pentru strângerea legăturilor dintre România şi 
Germania, camuflându-şi activitatea prin 
conferinţe  „cultural-ştiinţifice”. O astfel de 
conferinţă, a cărei temă o constituia muzica 
germană, fusese programată la sfârşitul anului 
1936, în sala Dalles. Demascând caracterul 
antinaţional al activităţii spionului  hitlerist, 
Nicolae Iorga a obiectat împotriva organizării 
acestei conferinţe. Într-un raport al Siguranţei se 
menţiona că „dacă totuşi contra opunerii sale, 
această conferinţă se va ţine, dânsul (N. Iorga - 
n.a.) îi va determina pe studenţi să devasteze sala 
Dalles, dând drumul, în acelaşi timp, în «Neamul 
românesc» şi unui articol fulminant în această 
chestiune1.4. În urma protestelor energice ale 
savantului, conferinţa spionului hitlerist nu a mai 
avut loc. Negăsind altă soluţie şi pentru a nu 


ajunge la conflict cu legația germană, autorităţile 
române au recurs la o manevră simplă: în seara 
când Adelmann trebuia să-şi etaleze cunoştinţele 
despre muzica germană, în sala Dalles a fost 
provocat un deranjament la instalaţia electrică. 
Incepând din anul 1933, Nicolae Iorga a 
militat cu consecvență, organizând conferinţe sau 
publicând articole în presă pentru apărarea 
independenţei politice a României, pentru 
zădărnicirea subjugării economice a ţării de către 
Germania hitleristă. El a demascat, de asemenea, 
acţiunile fascismului îndreptate împotriva altor 
popoare, împotriva umanității, a dezvăluit 
agresivitatea şi politica de expansiune promovată 
de Berlin. Atitudinea sa consecventă împotriva 
fascismului şi agenturii hitleriste din țară - Garda 
de fier - nu putea fi privită cu ochi buni de 
cârmuitorii de la Berlin. Titu Georgescu consemna 
că despre Iorga „se trimiteau note informative la 
Berlin, care arătau substratul politic antigerman 
al conferinţelor şi prelegerilor sale. Berlinul se 
interesa de evoluţia sa, de gradul intensității 
atacurilor lui contra lui Hitler” 5. Diferiţi soli ai 
hitlerismului au căutat să-l atragă p2 istoricul 
român de partea lor, însă încercările acestora nu 
au fost încununate de succes, iar atunci „când 
nimic nu mai îngăduia vreo speranţă, dacă nu să-l 
atragă cel puţin să-l domolească, hitleriştii aveau 
să-l treacă definitiv printre cei de care urmau să 
se debaraseze la primul prilej favorabil” *. După 
cum se ştie, unealta prin care fascismul german a 
acţionat împotriva sa a fost Garda de fier, 
agentură fidelă a hitlerismului în România. La 


întrebarea „Ce credeţi de versiunea care circulă 
printre legionari că suprimarea lui lorga şi 
Madgearu s-ar datora unei intrigi a Gestapoului în 
România?”, Horia Sima răspundea - în cadrul unui 
„interviu” acordat în anul 1961 - prin altă 
întrebare: „Ce interese ar fi avut guvernul 
german?”, iar. 

apoi adăuga: „Este adevărat că lorga şi 
Madgearu se numărau printre duşmanii 
Germaniei hitleriste”. În continuare Horia Sima a 
menţionat că „din punct de vedere al intereselor 
germane, suprimarea lui Iorga şi Madgearu ar fi 
fost un non-sens, iar o mare putere n-are obiceiul 
să se răzbune”. 7 Conducătorul asasinilor 
legionari ignora total odioasele crime făptuite de 
nazism, admițând totuşi „că Gestapoul a pus la 
cale suprimarea lui Iorga pentru a ne face nouă 
rău (legionarilor - n.a.)” 8. Dar în interviul acordat 
Horia Sima nu s-a referit şi la felicitările primite 
din partea stăpânilor de la Berlin pentru crimele 
la care fusese părtaş la sfârşitul lunii noiembrie 
1940, inclusiv pentru suprimarea lui Iorga. La 5 
decembrie 1940 Himmler îi scria lui Horia Sima că 
„în această primă epocă a preluării puterii, au fost 
traşi la răspundere şi împuşcaţi de către mişcare 
în afară de justiţia de stat, oamenii şi adversarii... 
O asemenea măsură este justă pentru că nu poate 
fi adusă la îndeplinire niciodată de justiţia 
ordinară care este legată de paragrafe şi va 
depinde întotdeauna de un formalism al 
paragrafelor”. Scrisoarea lui Himmler se încheia 
cu „cele mai sincere felicitări” pentru Horia Sima 
şi legionarii sâi9. 


Căutând o  „justificare” pentru comiterea 
acestui asasinat odios, Horia Sima a încercat încă 
o dată, după mai bine de 20 de ani, să-l separe pe 
savantul Nicolae Iorga de omul politic, afirmând 
că banda de asasini l-a ucis pe ultimul, 
exprimându-şi totodată convingerea că arestarea 
lui Iorga în timpul dictaturii militare-legionare „ar 
fi făcut mai mare vâlvă în ţară decât a tuturor 
celorlalţi oameni politici”. 10 

Figura de criminal a lui Horia Sima a fost 
sugestiv conturată în memoriile lui Constantin 
Argetoianu, care l-a întâlnit pe asasin, imediat 
după suprimarea lui Nicolae Iorga, în biroul lui 
Zăvoianu. După cum consemna Constantin 
Argetoianu, acesta era „într-o stare de extremă 
tensiune nervoasă. Palid, alb aproape ca hârtia, îi 
tremurau buzele, şi vorbele îi ieşeau pripite, ca 
gloanţele dintr-un revolver”. 11 Vorbele lui Sima 
erau aidoma gloanţelor care semănau moartea, a 
gloanţelor trase de asasinii legionari cu o noapte 
în urmă, la Jilava, a gloanţelor care erau pregătite 
pentru crimele din pădurea Snagov şi de la 
Strejnic. 

Asasinarea lui Nicolae lorga şi a lui Virgil 
Madgearu la sfârşitul lunii noiembrie 1940 se 
înscria în valul de crime săvârşite cu premeditare 
de legionari după preluarea puterii. Prin măcelul 
din zilele de 26 şi 27 noiembrie 1940 legionarii 
urmăreau să suprime forţele politice şi de ordine 
care nu erau pe placul Gărzii de fier. Bestialităţii şi 
cruzimii nemaiîntâlnite pe meleagurile noastre au 
căzut victime oameni nevinovaţi. 

De pildă la Jilava, criminalii îmbrăcaţi în 


cămaşă verde au tras în zece minute un număr de 
587 de gloanţe, secerând oameni cuprinşi de 
groază, încă nedezmeticiţi de somn, fără nicio 
posibilitate de apărare. Ca şi cum toate acestea nu 
ar fi fost suficiente, ancheta a mai stabilit că în 
celula nr. 17 „s-au găsit, între altele, opt cadavre, 
care pe lângă răni provenite din Împuşcături, mai 
prezentau şi despicături profunde ale capului, 
produse cu corpuri tăioase, grele”. 12 
Referindu-se la evenimentele din toamna 
anului 1940, Horia Sima a afirmat că nu a avut 
cunoştinţă despre asasinatele de la Jilava, de care 
a aflat numai după ce fuseseră săvârşite. In ceea 
ce priveşte asasinarea lui Iorga el a lăsat să se 
înţeleagă că Antonescu a fost acela care l-a 
împiedicat să-l salveze pe marele savant român: 
„Până astăzi, atitudinea lui Antonescu în cazul 
lorga-Madgearu mi se pare stranie. In timp ce, 
când a fost vorba de salvarea lui Tătărescu, 
Ghelmegeanu şi Argetoianu, mi s-a cerut stăruitor 
să-i salvez... de astă dată nu s-a mişcat nici 
generalul, nici Mihai Antonescu şi nici Rioşeanu... 
În loc de a întrerupe Consiliul de Miniştri, pentru 
a putea pleca în căutarea lor, salvarea lor fiind 
chestiune de minute, Antonescu s-a folosit de 
această ştire (de vestea ridicării profesorului Iorga 
de către banda de asasini - n.a.) pentru a face o 
nouă presiune asupra mea pentru a-i preda şefia 
legiunii” 13. Cât cinism! în timp ce viaţa marelui 
savant ei a în pericol, Ion Antonescu şi Horia Sima 
îşi disputau întâietatea. Cu toate că Horia Sima a 
declarat că în noaptea crimei plecase spre Ploieşti 
pentru a-i identifica pe asasini, organele de 


anchetă nu au mai avut posibilitatea să stabilească 
precis faptele, după ce trecuseră câteva luni de la 
comiterea asasinatelor, iar principalii vinovaţi şi 
martori se refugiaseră în Germania, fiind ocrotiţi 
de Gestapo. Ne punem întrebarea dacă în noaptea 
în care a fost asasinat Nicolae Iorga nu se afla 
cumva prin apropiere vreo florăreasă care 
urmărea cu sânge rece aducerea la îndeplinire a 
„Misiunii”. Faptele ulterioare au confirmat 
existenţa unor legături strânse între Horia Sima şi 
asasinii de la Jilava, asasinii profesorului Nicolae 
Iorga. 

Nicolae Pătraşcu, fost secretar al Gărzii de 
fier, a încercat să facă o anchetă printre asasinii 
lui Iorga ce se refugiaseră în Germania. Cu toată 
opoziţia lui Horia Sima el a adunat suficiente 
probe care l-au făcut să ajungă la concluzia că 
„Traian Boeru rămâne un criminal odios şi în toate 
acţiunile a dovedit că e un inconştient şi un 
iresponsabil. Răspunderea crimelor lui o poartă 
din plin Horia Sima”. 

Ilie Stângă, un alt colaborator al lui Horia 
Sima, avea să declare mai târziu că a rămas 
îngrozit când a aflat că „jefuitorii şi asasinii de la 
Jilava, pădurea Snagov, asasinii lui lorga şi 
Madgearu sunt acolo (în Germania -; n.a.); au trăit 
în grupul legionar sub ocrotirea lui Horia Sima. M- 
am cutremurat la vestea că atunci când prof. N. 
Pătraşcu, care era şeful grupului legionar de la 
Rostock, a încercat să facă o anchetă lui Traian 
Boeru şi celorlalţi asasini ai lui Iorga şi Madgearu, 
Horia Sima i-a interzis să o facă. Ba mai mult l-a 
invitat pe Traian Boeru la Berlin unde au stat de 


vorbă. Întors, Boeru afişa o poziţie de bravadă, 
lăsând să se înţeleagă că „ştabul” (Horia Sima - 
n.a.) ar fi fost de acord cu crima comisă”. Ştabul 
avea tot interesul să se pună de acord cu asasinii, 
să-i ocrotească, fiind părtaş la crimele săvârşite. 

După câteva ore de la asasinarea lui Iorga, 
Horia Sima s-a întâlnit cu ucigaşii la sediul 
legionar din Aleea Vulpache. „Era echipa întreagă, 
opt inşi în total. Şeful şi purtătorul lor de cuvânt 
era inginerul Traian Boeru”, preciza Horia Sima. 
Cu acest prilej reacţia sa a fost de-a dreptul 
surprinzătoare. După două decenii el mărturisea 
că la întâlnirea cu asasinii a „trăit un moment de 
mare emoție. Ţinuta tuturor (asasinilor - n.a.) m-a 
impresionat profund”. 14 Nu ne putem imagina 
cum ţinuta unor criminali ar putea fi generatoare 
de emoţii profunde. Lo gica gândirii umane refuză 
o astfel de asociere. După cum, se vede, 
profesorul de logică Horia Sima, pe lângă faptul 
că avea lacune în propria-i logică, mai era şi lipsit 
de cel mai elementar bun simţ. Am putea accepta 
afirmaţia lui Heria Sima numai în cazul în care s- 
ar fi numărat şi el printre ucigaşi, ceea ce nu ar fi 
exclus. 

Ştirea asasinării lui Nicolae Iorga şi Virgil 
Madgearu, a celorlalţi demnitari, oameni politici şi 
militari întemnițați la Jilava a avut darul să 
provoace emoţii „justificate” în rândurile celor de 
la legația germană din Bucureşti, în rândurile 
stăpânilor de la Berlin. Un martor ocular declara 
că profesorul Ernest Gamillscheg, directorul 
Institutului german de ştiinţe, „jubila de bucurie, 
ca de o mare victorie personală”. 


După săvârşirea asasinatelor de la Jilava, a 
crimelor de la Snagov şi de la Strejnic, ucigaşii au 
rămas nepedepsiţi. Deşi preocupaţi de mascarada 
reînhumării lui C.Z. Codreanu, la care invitaseră şi 
oaspeţi „de onoare” în persoana lui Baldur von 
Schirach, a lui von Bolile şi a altor personalităţi 
fasciste, legionarii s-au făcut luntre şi punte 
pentru a împiedica autorităţile să ia vreo măsură 
concretă. Teroarea se aşternuse în întreaga ţară. 
Singurele argumente folosite de slujitorii lui Horia 
Sima le constituiau pistoalele-mitralieră, ce s-au 
dovedit suficiente pentru a menţine teroarea. 
Asasinatele săvârşite la sfârşitul lunii noiembrie 
1940 au semănat groaza şi teroarea în toate 
regiunile ţării. Populaţia a privit cu consternare 
acţiunile teroriste întreprinse de bandele de 
asasini care circulau în voie. De teamă au fost 
cuprinşi şi fruntaşii politici ai celor două partide 
istorice. In rapoartele S.S.I. se consemna că 
grupările liberale şi naţional-ţărăniste preconizau 
să ia măsuri imediate de apărare a celor aflaţi în 
pericol. Aceleaşi rapoarte precizează că lui în 
Maniu adoptase o poziţie echivocă în legătură cu 
asasinatele comise, „cercurile liberale au reprobat 
cu indignare omorârea celor de la Jilava, a lui 
Madgearu şi Iorga. Ele au afirmat că aceste 
evenimente vor avea repercusiuni importante în 
viaţa politică internă şi că vor cere, printr-un 
memoriu, pedepsirea exemplară a tuturor celor 
vinovaţi”. 15 In timp ce partidele istorice se 
rezumau la proteste formale, la memorii, Partidul 
Comunist Român s-a ridicat cu hotărâre împotriva 
acţiun!7 dr teroriste ale legionarilor. In aceleaşi 


rapoarte ale S.S.I. se consemna, la 16 decembrie 
1940, că partidul comunist „a dat dispoziţii de 
dirijare a propagandei împotriva politicii de 
teroare a regimului; a răspândit manifeste în acest 
sens. A urmărit alcătuirea unui front de rezistenţă 
şi sabotaj”. 16 În perioada în care stihia fascistă 
flutura mantia morţii deasupra ţării noastre, 
comuniştii români s-au ridicat cu hotărâre la luptă 
împotriva forţelor oarbe care au dezlănţuit ura, 
violenţa şi crima. 

Din considerente politice şi nu din dorinţa de 
a face dreptate, de a întrona justiţia în această 
afacere murdară, autorităţile antonesciene au fost 
„nevoite” să procedeze 

— După înăbuşirea rebeliunii - la arestarea 
câtorva asasini. Cei mai mulţi dintre ei reuşiseră 
să dispară cu ajutorul Gestapoului, găsindu-şi 
adăpost în Germania hitleristă, unde se bucurau 
de condiţii privilegiate. Cu toate că România 
întreținea relaţii strânse cu Germania, cercurile 
guvernamentale nu au întreprins nicio acţiune 
pentru a cere extrădarea lor. Geisler, gestapovistul 
care îi dirijase la Bucureşti, le purta acum de grijă 
şi pe teritoriul Germaniei. 

Ancheta şi procesul care au urmat au 
dezvăluit cu toată forţa crimele săvârşite de 
legionari în luna noiembrie 1940. Cerând 
pedeapsa maximă pentru toţi vinovaţii acuzatorul 
public spunea: 

„Sunt lucruri pe care generaţia noastră nu le 
poate înţelege. Sunt fapte pe care generaţia 
noastră nu le poate ierta. Sunt oameni care nu pot 
fi cruţaţi - fiindcă prin faptele lor au aşternut o 


pată de ruşine asupra trecutului curat al unui 
neam şi au întunecat viitorul unor generaţii”. 17 

Asasinarea lui lorga a însemnat o grea 
pierdere pentru ştiinţa şi cultura românească. In 
acelaşi timp, „asasinarea celui care scrisese pagini 
de istorie la cel mai înalt nivel de erudiție despre 
trecutul atâtor popoare, care la congresele şi la 
reuniunile ştiinţifice era recunoscut ca un 
magistru, echivala cu o crimă la adresa umanităţii, 
a civilizaţiei şi culturii universale.18 

Un agent dublu cu numele de Horia Sima 

Omul cu faţa nebărbătească - cum îl 
caracteriza Nichifor Crainic - care putea să-şi 
schimbe cu uşurinţa înfăţişarea, omul cu figură de 
adolescent, înrăit şi îmbătrânit prematur într-o 
colonie de reeducare, a fost stăpânit de o sete 
nestăvilită pentru putere. Horia Sima era prolesor 
de logică, dar nu a îmbrăţişat această meserie 
nobilă. 

În afara funcţiei de „ştab” al Gărzii de fier, 
Horia Sima a îndeplinit profesia de spion, de agent 
plătit al unor servicii secrete străine. Este greu să 
stabilim când şi-a început cariera de spion şi în 
solda cărui serviciu de informaţii a acţionat, dar 
există certitudinea că a urmărit în permanenţă să- 
şi asigure avantaje materiale substanţiale, fără a- 
şi face procese de conştiinţă. Nu îl interesau decât 
banii şi puterea. Prin activitatea sa criminală pusă 
în slujba Germaniei naziste, Horia Sima a ştius 
imense prejudicii ţării, a trădat interesele 
naţionale. 

Colaboratorii apropiaţi ai lui Moruzov nu erau 
străini de activitatea desfăşurată de Horia Sima ca 


agent al Serviciului secret. Pentru serviciile aduse 
Horia Sima era foarte bine plătit, bucurându-se 
totodată şi de alte avantaje. Prin serviciul secret 
avea posibilitatea să acţioneze împotriva 
legionarilor care îi erau ostili sau chiar să se 
debaraseze de ei, fără a-i fi teamă că va fi arestat 
şi pedepsit. La rândul său, Mihail Moruzov avea 
tot interesul să fie bine informat asupra activităţii 
conducătorilor Gărzii de fier, asupra acţiunilor pe 
care aceştia le pregăteau, întotdeauna periculoase 
şi neaşteptate. Din acest punct de vedere Horia 
Sima a fost un informator prețuit de Mihail 
Moruzov. Şeful Serviciului secret român a intuit 
intenţiile căpeteniei legionarilor, dorinţa sa de a 
parveni în cel mai scurt timp, setea de bani şi l-a 
plătit cu sume imense. Fostul director al secţiei 
foto-identificări din cadrul Serviciului secret, 
Gheorghe Cristescu, menţiona că Mihail Moruzov 
avea mulţi informatori printre legionari, „începând 
cu Horia Sima pe care îl plătea cu marea sumă de 
900.000 lei lunar” 1. După cum se poate constata, 
simbria era deosebit de substanţială; ca profesor 
de logică n-ar fi primit decât vreo 2000 de lei. 
Despre legăturile lui Mihail Moruzov cu Horia 
Sima aveau cunoştinţă şi alţi funcţionari supei iori 
ai Serviciului secret. Astfel, Gheorghe Şerbu 
afirma că Horia Sima putea fi văzut deseori „la 
domnul Moruzov acasă, la birou, având întâlniri şi 
în oraş” 2, iar Constantin lonescu-Micandru relata 
că îl văzuse pe Horia Sima în compania lui 
Moruzov la un sediu conspirativ al Serviciului 
secret şi la restaurantul Mon Jardin.3 Victor 
Dumitrescu, fost şef al unei brigăzi speciale 


constituite la Siguranţa generală, s-a ocupat cu 
urmărirea activităţii legionarilor, relatându-ne că 
„se asmuţea poliţia şi jandarmeria contra lui Horia 
Sima, pentru ea spiritul de vigilenţă să fie 
permanent treaz, în timp ce Horia Sima era ţinut 
la adăpost, în însăşi locuinţa personală a lui Mihail 
Moruzov”. 

Fostul comisar ne povestea cu câtă 
perseverenţă îl urmărea pe Horia Sima pentru a-i 
descoperi ascunzişul, dar tocmai când credea că 
şi-a atins țelul, că putea să-l aresteze, acesta 
dispărea din nou, fiind avertizat de Moruzov. 

Unul dintre colaboratorii lui Horia Sima, pe 
nume Victor Biriş, implicat în asasinatele din 
noiembrie 1940, a relatat modul în care Mihail 
Moruzov reuşea să-l ocrotească pe Horia Sima, 
pentru a nu fi arestat de Siguranţa generală. La 
25 ianuarie 1939, după ce legionarii săvârşiseră 
câteva acţiuni teroriste, Siguranţa generală se afla 
pe urmele lui Horia Sima, iar arestarea sa era 
iminentă. În aceeaşi zi, Victor Biriş a primit un 
telefon de la şeful Serviciului secret care îi fixa de 
urgenţă o întâlnire lângă podul Elefterie. „M-am 
dus, a venit, ne-am urcat în maşină şi am discutat 
cu Moruzov: «Sunt informat că oamenii lui 
Parizianu (inspector de poliţie - n.a.) sunt pe 
urmele lui Horia şi nu-l pot găsi pentru a-l preveni. 
Ar fi o catastrofă dacă ar fi arestat şi ar afla 
Gavrilă Marinescu de legăturile dintre noi. Spune-i 
să plece imediat în Germania, că deocamdată nu 
pot face nimic pentru el. Dă-i din partea mea 
asta», (un plic cu bani - n.a.).4 Biriş i-a comunicat 
stăpânului său cele discutate cu Moruzov, 


transmiţându-i totodată şi diurna pentru drum. 

Activitatea de agent a lui Horia Sima în solda 
şefului Serviciului secret era cunoscută şi altor 
legionari, printre care se numărau, în primul rând, 
Radu Mironovici, Miile Lefter, Simion Lefter, 
Augustin Bideanu etc. Şi aceştia au activat în 
cadrul Serviciului secret, fiind recrutaţi din 
rândurile armatei de către Moruzov. De altfel şi 
Ion Zela Codreanu declara, la procesul din anul 
1941, că Horia Sima „se afla în strânse legături cu 
Moruzov” 5. 

Nu considerăm necesar să mai consemnăm şi 
alte mărturii. Evoluţia evenimentelor din vara 
anului 1940, când Moruzov i-a netezit lui Horia 
Sima drumul spre un cabinet ministerial, 
scăpându-l din nou de la moarte, este 
semnificativă în ceea ce priveşte colaborarea 
dintre cei doi. După cum se ştie, Horia Sima şi 
Nicolae Pătraşcu au intrat clandestin în ţară, 
trecând frontiera pe la Lăţunaş (Timiş). Fiind 
prinşi de jandarmi - unul la Jamul Mare, iar al 
doilea la Ticvani - ei au fost aduşi la Bucureşti 
pentru a fi anchetați la Ministerul de Interne. 
După încheierea anchetei, în urma căreia 
conducătorul legionarilor era acuzat de trădare a 
patriei, de colaborare cu  Reichul  hitlerist, 
ministrul de interne cerea „împuşcarea lui Horia 
Sima şi a tuturor acelora care se vor dovedi că au 
lucrat cu el sau îi ascultă ordinele” 6. Contrar 
aşteptărilor anchetatorilor de la Ministerul de 
Interne, Horia Sima a fost condus de Moruzov, din 
închisoare spre cabinetul regelui, unde, în urma 
discuţiei purtate cu Carol al II-lea, cel ce fusese 


sortit să fie împuşcat pentru trădarea ţării a fost 
cocoţat într-un fotoliu ministerial. Prin atragerea 
lui Horia Sima de partea sa, „suveranul României” 
urmărea să pună sub tutela coroanei întreaga 
mişcare legionară, inclusiv grupul ce se aciuase la 
Berlin. Târgul încheiat între rege şi Horia Sima 
prevedea în primul rând aducerea în ţară a 
grupului de la Berlin. La apropierea dintre rege şi 
legionari un rol important l-a jucat Mihail 
Moruzov. Acest joc i-a fost însă fatal, pentru că 
asul pe care considera că îl ţine în mână s-a 
dovedit a fi un biet valet de treflă, manevrat de alţi 
stăpâni mai puternici. În timpul dictaturii 
legionare Horia Sima i-a rezervat lui Mihail 
Moruzov celula numărul 1 de la Jilava, iar în 
noaptea de 26 spre 27 noiembrie 1940 printre cei 
asasinați de bandele legionare se afla şi şeful 
Serviciului secret român. 

La începutul lunii septembrie 1940 Mihail 
Moruzov plecase la Veneţia pentru a participa la o 
conferinţă patronată de amiralul Canaris. 
Instaurarea dictaturii militaro-fasciste în România 
reprezenta un pericol real pentru şeful Serviciului 
secret român; dându-şi seama de acest lucru, 
amiralul Canaris l-a sfătuit să nu se înapoieze în 
ţară. In convorbirea telefonică pe care a avut-o cu 
subalternii săi de la Bucureşti, Mihail Moruzov a 
primit asigurări din partea şefului Secției 
contrainformaţii, Florin Becescu, zis Georgescu, 
că situaţia din ţară nu prezenta niciun pericol şi că 
putea să se întoarcă fără grijă. După ce fusese 
arestat de oamenii lui Antonescu, Mihail Moruzov 
nutrea speranţa că va fi salvat de rege sau de 


Horia Sima. Dar ultimului, după ce îşi atinsese 
scopul, după ce reuşise să ajungă şef al Gărzii de 
fier şi vicepreşedinte al Consiliului de Miniştri, îi 
era teamă ca nu cumva Moruzov să fi dat în vileag 
activitatea sa pusă în slujba Serviciului secret 
român şi a serviciilor de spionaj germane. De 
aceea Horia Sima a fost nevoit să ia măsuri 
urgente pentru a-l reduce la tăcere pe şeful 
Serviciului secret. Aşa se explică faptul că în 
timpul cercetărilor efectuate în toamna anului 
1940, anchetatorii nu au putut scoate nicio vorbă 
de la Moruzov. Semnificativă este în acest sens 
declaraţia din 12 iulie 1941 a chestorului de 
poliţie Eugen Clonţa: „În timpul când era arestat 
Moruzov, a venit d-l procuror militar de la Curtea 
militară de casare, care voia să facă formele legale 
(Moruzov fusese închis fără a avea mandat de 
arestare - n.a.). L-am dus pe Moruzov într-un 
cabinet pentru facerea formelor. Atunci vine 
şocariciu (şef în poliţia legionară, unul dintre 
odioşii asasini din noiembrie - n.a.) şi fără să 
vorbească cu mine, se adresează procurorului pe 
un ton ridicat, spunându-i că n-are ce căuta acolo 
fără aprobarea Ministrului de Interne. D- 
procuror a plecat, venind după două săptămâni cu 
aprobarea de la minister, dar interogatoriul lui 
Moruzov a trebuit să-l ia în prezenţa a doi 
legionari” 7. Prin urmare, Horia Sima a ştiut să ia 
toate măsurile pentru a-l împiedica pe Moruzov să 
vorbească, să-i demaşte activitatea de spion 
dublu. Pe de altă parte, Antonescu, care avusese 
de suferit de pe urma lui Moruzov, considera că 
sosise momentul să se răzbune pe cel care îi 


făcuse atât de mult rău. Când amiralul Canaris, 
prezent la Bucureşti, a intervenit în favoarea lui 
Moruzov, atât Horia Sima, - cât şi lon Antonescu 
au preferat să facă concesii spionajului german, 
oficializând colaborarea lor cu Abwehrul decât să 
renunţe la posibilitatea de a se răzbuna. In felul 
acesta Mihail Moruzov a fost răpus din ordinul 
celui pe care îl salvase în repetate rânduri, 
găzduindu-l în propria-i locuinţă, din ordinul lui 
Horia Sima. 

Pentru a înţelege mai bine rolul nefast pe 
care l-a jucat Garda de fier în viaţa politică a ţării 
noastre în ajunul celui de-al doilea război mondial, 
se impun câteva consideraţii privind stăpânii de 
peste graniţă ai lui Horia Sima, serviciile de 
spionaj germane. 

După cum s-a stabilit, Garda de fier a fost 
finanțată şi sprijinită din punct de vedere material 
de Germania hitleristă. Ideea de a se amesteca în 
politica internă a României a aparţinut Oficiului de 
politică externă al N.S.D.A.P Partidului nazist). 
Schickendanz, şeful statului major al N.S.D.A.P, a 
întreprins adeseori călătorii în România, 
încercând de fiecare dată să tatoneze opiniile 
diferitelor personalităţi politice, pentru a le 
determina să se orienteze spre Germania, şi 
folosind ca „argumente“, printre altele, sume 
substanţiale, acordate cu multă bunăvoință. 
Istoricul Andras Hillgruber consemna că „Din 
partea Germaniei s-a acordat sprijin 
propagandistic şi material, a cărei sursă deseori 
nu putea fi controlată; s-a acordat sprijin atât 
partidelor izolate, cât şi diferitelor persoane care 


contau ca oameni de încredere”. 8 Numai până la 
23 iunie 1934, când la Berlin a avut loc o 
consfătuire, la care au participat Alfred 
Rosenberg, Rudolf Hess şi Heinrich Himmler, 
pentru a analiza cum fuseseră chel tuite fondurile 
destinate acţiunilor de peste hotare, s-a constatat 
că Gărzii de fier îi fuseseră acordate 750.000 lei 
aur, pentru ca ulterior, în anul 1938, prin 
Societatea bancară română, sucursală a unei 
bănci germane, prin „I.G. Farbenindu-strie”, 
„Romanii”, „Bayer” şi prin alte reprezentanţe 
comerciale germane, sumele alocate mişcării 
legionare să depăşească 4 milioane lei, doar în 
câteva luni. Importante sume de bani i-au parvenit 
lui Codreanu prin Ernest Cristoph Schepky care 
acţiona în ţara noastră, începând cu anul 1934, 
împreună cu un grup de agenţi hitlerişti, „fiind 
mijlocitorul principal al sprijinului material 
acordat de Germania elementelor fasciste din 
România şi, în special, conducătorilor Gărzii de 
fier”.9 Ziarul legionar Buna Vestire îşi încasa cu 
regularitate subvenţiile prin agenţia de spionaj 
camuflată sub pulpanele societăţii „Soia” care 
lucra cu capital german. 

Investiţiile făcute de Himmler, Hess şi 
Rosenberg n-au întârziat să dea rezultate. 
Organele de presă legionare au început să 
desfăşoare o vastă propagandă în favoarea 
Germaniei naziste. În conformitate cu instrucţiile 
primite, ei au dezlănţuit un atac violent împotriva 
unor personalităţi politice cu vederi democratice. 
In anul 1936, „echipele mortii” - bande de 
criminali pregătite de şcoala fascismului german - 


au întocmit liste negre cu toţi oamenii politici care 
se pronunţau împotriva expansiunii hitlerismului. 
Au fost puse la cale numeroase atentate. În anul 
1937 legionarii au declanşat o înverşunată 
campanie de presă împotriva lui Mihail 
Sadoveanu, au ars pe rug operele marelui scriitor, 
aşa cum procedau şi naziştii cu operele scriitorilor 
progresişti din Germania. Asemenea acţiuni erau 
determinate de faptul că Mihail Sadoveanu 
publica în ziarele de orientare democratică 
Adevărul şi Dimineaţa articole cu caracter 
antinazist. 

Contactele directe dintre C.Z. Codreanu şi 
reprezentanţii nazismului permiteau efectuarea 
unor schimburi de informaţii, transmiterea prin 
intermediul acestora a unor date cu privire la 
starea de spirit din ţară, la orientarea diferiților 
politicieni români etc. C.Z. Codreanu purta în mod 
frecvent convorbiri cu naziştii germani: cu Arthur 
Konradi, ataşat comercial la legația germană, 
şeful organizaţiei din România a N.S.D.A.P, cu 
Fritz Fabricius, şeful naziştilor recrutaţi din 
rândurile şvabilor bănățeni, şi cu alte 
„personalităţi” de mai mică importanţă. Trădarea 
era plătită cu arginţi, iar legionarii făceau totul ca 
să-şi mulţumească stăpânii. 

Încă din primii ani ai existenţei sale 
organizaţia legionară a fost o piesă pe care 
serviciile de spionaj germane o manevrau cu 
abilitate în interesul cercurilor diriguitoare de la 
Berlin. Concepută pe baze subversive, adoptând o 
ideologie fascistă, mistică, condusă de elemente 
venale, compusă din membri inculţi şi brutali, 


educați în spiritul supunerii oarbe faţă de ordinele 
şefilor lor, organizaţia legionară nu şi-ar fi putut 
desfăşura activitatea, dacă nu ar fi primit sprijin 
străin. Activând când legal, când semilegal sau 
clandestin, legionarii au devenit experţi în 
menţinerea legăturilor, în camuflarea cadrelor, în 
executarea acțiunilor violente. Indiferent de 
denumirea sub care se camuifla, organizaţia 
legionară a acţionat la ordinul stăpânilor din 
Germania fascistă, jucind roiul de coloană a V-a a 
hitlerismului în România. 

Încă înainte de a ajunge conducător al 
legionarilor, Horia Sima intrase în legătură cu 
Gestapoul, devenind agent al acestuia. Setea de 
bani şi de mărire, dorinţa de a parveni au făcut ca 
Horia Sima să trădeze interesele ţării. Nu pot fi 
stabilite sumele încasate, dar zelul de care 
căpetenia legionarilor a dat dovadă în îndeplinirea 
însărcinărilor primite de la stăpânii săi, crimele pe 
care le-a comis constituie dovezi de netăgăduit că 
Horia Sima era bine plătit de străinătate. In 
perioada în care s-a aflat la Berlin el a contribuit 
în mare măsură la creşterea presiunilor exercitate 
asupra ţării noastre prin care cercurile 
conducătoare fasciste urmăreau să schimbe 
orientarea politică a României în favoarea 
Germaniei hitleriste, la intensificarea campaniei 
revizioniste dezlănţuite şi întreţinute de guvernele 
unor ţări vecine. 

Cocoţat la conducere cu ajutorul stăpânilor 
să-i din Berlin, mai întâi într-un post de ministru, 
iar mai târziu în funcţia de vicepreşedinte al 
Consiliului de Miniştri, Horia Sima va continua să 


rămână un agent de încredere al spionajului 
nazist, transmițând informațiile necesare şi 
facilitând Germaniei fasciste amestecul în 
problemele de politică internă şi externă ale țării 
noastre. Aceasta a de terminat. In vara şi toamna 
anului 1940, orientarea României spre Germania 
fascistă. Tot în această perioadă ne-a fost impus 
dictatul de la Viena privind cedarea în favoarea 
Ungariei horthyste a nordului Transilvaniei, când 
a fost dezvăluită încă o dată - dacă mai era nevoie 
- poziţia adoptată de Horia Sima, aceea de 
trădător al intereselor naţionale. Aşa cum rezultă 
din documentul nr. 47.720 din 16 august 1940, 
Herman von Ritgen, şeful serviciului de informaţii 
al Legaţiei germane din Bucureşti, s-a întâlnit la 
10 august cu Horia Sima care i-a dat asigurări că: 
„Deşi mişcarea legionară este împotriva oricărei 
cesiuni teritoriale, totuşi dacă România este 
sfătuită de fuhrer să facă o rectificare a frontierei 
de apus, pentru a asigura pacea, în această 
ipoteză mişcarea legionară acceptă ideea 
cesiunii”. Prin urmare, Horia Sima era în stare de 
orice, când era sfătuit de führer şi de acoliţii 
acestuia. Câteva săptămâni mai târziu el a dat 
curs „sfaturilor” unei spioane hitleriste, fiind de 
acord cu conţinutul dictatului de la Viena prin 
care hotarele României fuseseră ştirbite. Relatând 
despre întâlnirea ce avusese loc la sfârşitul lunii 
august 1940 între Horia Sima şi spioana 
Gestapoului, Edith von Coler; Ilie Stingă arăta că: 
„Surpriza va fi mare pentru noi (legionarii - n.a.), 
fiindcă Edith von Coler şi Horia Sima se cunoşteau 
încă din Germania. Ea îi cere lui Horia Sima să 


amâne lovitura după 1 septembrie 1940 - deci 
după semnarea cedării nordului Ardealului - ceea 
ce Horia Sima, ca o slugă fidelă a spionajului 
german, va face”. Discuţia cu Edith von Coler s-a 
desfăşurat între patru ochi; Nicolae Pătraşcu şi dr. 
Alexandru Popovici care l-au însoţit pe Horia Sima 
la această întâlnire au rămas în anticameră pe 
timpul discuţiilor. Spioana hitleristă era la curent 
cu planurile legionare privind lovitura de stat de la 
1 septembrie - planuri inspirate de Gestapo -, 
cerându-le să amâne această acţiune pentru mai 
târziu, deoarece Germania, care impusese dictatul 
de la Viena, avea nevoie de câteva zile de linişte 
ca să-l poată pune în practică, iar legionarii s-au 
grăbit să satisfacă imediat dorinţa stăpânilor de la 
Berlin. 

In perioada ce s-a scurs de la preluarea 
puterii de către legionari până la rebeliune, 
colaborarea lui Horia Sima 

Cu serviciile de spionaj germane a fost 
oficializată. Peter Geisler, reprezentantul 
Gestapoului în ţara noastră, întreținea strânse 
legături cu Horia Sima, numărându-se printre 
inspiratorii asasinatelor din noiembrie. Un alt 
reprezentant al Gărzii de fier în guvernul de 
dictatură militaro-legionară, Constantin Papanace, 
a fost vizitat la minister de soţia lui Himmler, iar 
Nae Ionescu, „ideologul“ organizaţiei, nu s-a sfiit 
să colaboreze direct şi făţiş cu nemţii, devenind 
reprezentant al concernului „I.G. Farbenindu- 
strie”. 

În luna ianuarie 1941, pe timpul luptei 
desfăşurate între Antonescu şi legionari pentru 


putere, Gestapoul s-a situat de partea lui Horia 
Sima, căruia i-a pus la dispoziţie, printre altele, şi 
5.000 pistoale Walter. Este semnificativ faptul că 
pe timpul rebeliunii tratativele dintre Antonescu şi 
legionari au fost mijlocite de germani, iar singurul 
care cunoştea locul unde se afla statul major 
legionar era împuternicitul S.D. (serviciul politic 
secret german), von Bolschwing. 

După înăbuşirea rebeliunii, Horia Sima şi 
partizanii săi ce se acoperiseră de crime au fost 
salvaţi de reprezentanții serviciilor secrete 
germane din România, care au luat hotărârea să 
organizeze trecerea frauduloasă a frontierei de 
stat. Dar înainte de a ne opri asupra acestor fapte 
considerăm că nu ar fi lipsit de importanță să ne 
referim la fricţiunile dintre legația germană şi 
Gestapo, care au fost amplificate pe timpul 
rebeliunii. Din însărcinarea lui Himmler, Peter 
Geisler a sprijinit Garda de fier; la fel a procedat şi 
reprezentantul S.D., von Bolschwing, care îl 
simpatiza pe Horia Sima, ceea ce i-a atras, după 
înăbuşirea rebeliunii, internarea într-un lagăr de 
concentrare din Germania. Deşi căpeteniile 
naziste îl preferaseră pe Antonescu, cu toată 
opoziţia lui Himmler, deşi Garda de fier ieşise 
înfrântă din această confruntare, legionarii au 
continuat să joace un rol important în realizarea 
planurilor ticluite la Berlin. Dacă Hitler a fost în 
dezacord cu Himmler în ceea ce priveşte 
sprijinirea legionarilor în eforturile lor de a 
acapara puterea în totalitate, el s-a declarat în 
favoarea folosirii acestora pentru a-l tempera pe 
Antonescu. Numai aşa se explică faptul că agenţii 


Gestapoului, împreună cu agenţii N.S.D.A.P, au 
procedat imediat la organizarea trecerii 
frauduloase peste graniţă a căpeteniilor legionare, 
care s-au instalat în apropierea Berlinului, la 
Berkenbruck şi Rostock. 

Asupra scoaterii din ţară a lui Horia Sima 
există mai multe versiuni. Astfel, Nichifor Crainic 
consideră că „Andreas Schmidt, conducătorul 
saşilor hitlerişti şi unealta lui Himmler în 
România, l-a trecut graniţa în chip de bagaj, 
ascuns în cufărul automobilului. Toată onoarea şi 
demnitatea Gărzii de fier înghesuită într-o valiză 
nemţească. Priviţi-o: e cea mai carghioasă postură 
a vitejiei legionare”. Ştefan Palaghiţă descria 
acest episod în mod similar: „Andreas Schmidt, 
şeful grupului etnic german din România, l-a 
ghemuit în cutia de bagaje din spatele maşinii 
lui... Astfel Sima, care nu încăpea între graniţele 
unei ţări... a încăput foarte comod într-un cufăr de 
maşină al unui sas” 10. Comisarul Victor 
Dumitrescu declara că Horia Sima a încărcat 
documentele pe care le avea la Preşedinţie în 
câteva geamantane şi s-a urcat în maşina ce-o 
fusese rezervată (condusă de un legionar de 
încredere) cu care s-a îndreptat spre bulevardul 
Ştefan cel Mare. Apoi a oprit maşina în faţa morii 
Asan şi a coborât în stradă, dând ordin şoferului 
să plece pentru a depune geamantanele într-un loc 
sigur. După ce a parcurs circa 60 - 80 m, Horia 
Sima s-a urcat în altă maşină care l-a transportat 
la „cutia de scrisori” a colonelului Gerstenberg, de 
unde, ulterior, a fost luat şi trecut în Bulgaria 
împreună cu alţi legionari. Locul de scurgere a 


fugarilor l-a constituit podul de vase de peste 
Dunăre. 11 Mai informat decât ceilalţi - datorită 
funcţiei pe care o îndeplinea în perioada 
respectivă, aceea de şef al Serviciului secret de 
informaţii - Eugen Cristescu declara la procesul 
din anul 1946 că după înăbuşirea rebeliunii Horia 
Sima încercase să părăsească ţara mai întâi pe la 
Constanţa, după care s-a deplasat la Sibiu, apoi la 
Bucureşti, pentru a trece în cele din urmă graniţa 
pe la Giurgiu, în maşina lui Neubacher de la 
legația germană.12 Din capitala Bulgariei, unde i- 
a fost confecţionat un paşaport fals, Horia Sima s- 
a strecurat fără dificultate în Germania. 

Nu este lipsită de semnificaţie constatarea pe 
care o făcea Eugen Cristescu cu prilejul 
percheziţiei efectuate, după înăbuşirea rebeliunii, 
la domiciliul lui Horia Sima, omul care ocupase 
până atunci o înaltă funcţie în stat: fostul 
vicepreşedinte al Consiliului de Miniştri nu avea 
nicio carte - dovadă evidentă a lipsei totale de 
cultură. 

În luna decembrie 1942 Horia Sima a reuşit 
să scape de sub supraveghere şi, înarmându-se cu 
un paşaport fals - doar era un bun specialist în 
acest domeniu -, să treacă în Italia, pentru a-i 
solicita lui Mussolini protecţia şi sprijinul pe care i 
le refuzaseră pentru moment stăpânii săi de la 
Berlin. Dar vizita la Roma a fost de scurtă durată. 
Aflând despre dispariţia acestuia, Antonescu, care 
nu încetase să-l urmărească chiar pe teritoriul 
Germaniei, i-a sesizat pe nemți. Aceştia i-au dat 
repede de urmă, iar italienii l-au expediat de 
îndată în Germania, pentru că - după cum 


consemna contele Ciano - „nu ne mai trebuie încă 
un ticălos pe cap” (şi aşa aveau fasciştii italieni 
destui ticăloşi în acea perioadă!). 

Odată cu înlăturarea dictaturii militaro- 
fasciste România a întors armele împotriva 
Germaniei hitleriste, aducându-şi o contribuţie 
substanţială la zdrobirea definitivă a fascismului. 
În momentele de răscruce pentru soarta omenirii, 
Horia Sima şi legionarii săi au continuat să 
rămână alături de fascismul german, de forţele 
cele mai întunecate ale Teacţiunii. 

La 24 august, după ce se convinseseră că în 
România nu există vreun general sau vreun om 
politic care să se înhăiteze cu ei pentru a forma un 
nou guvern, nemţii i-au scos de la naftalină pe 
legionari pentru a-şi prelungi agonia. Horia Sima a 
fost eliberat din lagărul de la Saxenhausen, unde 
locuia într-o vilă, fiind condus la cartierul general 
al fuhrerului, care nu i-a acordat însă nici de data 
aceasta  „cinstea” unei audienţe. In discuţiile 
purtate cu Ribbentrop, ministru de externe 
hitlerist, Horia Sima s-a angajat să continue 
războiul alături de stăpânii săi. Câteva luni mai 
târziu el a format un guvern fantomatic, cu şediul 
la Viena. În sfârşit Horia Sima îşi împlinise visul: 
fusese numit „preşedinte al Consiliului de 
Miniştri”. Reşedinţa  „guvernului” se afla în 
apropierea clădirii operetei din „Viena, pe 
Lapcovizplaz, iar „preşedintele” se instalase la 
„Hotel Imperial”, în apartamentul în care locuise 
Napoleon cu mai bine de un veac în urmă. 

Guvernul fantomatic prezidat de Horia Sima a 
avut o existenţă efemeră fiind măturat de istorie. 


În schimb fostul conducător al legionarilor - ca 
spion de profesie - şi-a găsit imediat alţi stăpâni, 
continuându-şi activitatea criminală îndreptată 
împotriva ţării noastre. 

În anii care au urmat, organele noastre de 
securitate au descoperit grupuri de spioni 
paraşutaţi pe teritoriul României. După cum a 
rezultat la anchetă, agenţii spionajului străin au 
fost pregătiți sub directa supraveghere şi 
îndrumare a lui Horia Sima şi a altor căpetenii 
legionare. Era continuarea activităţii de trădare a 
intereselor naţionale româneşti, desfăşurată ani 
de-a rândul de agentul de profesie cu numele de 
Horia Sima. 

Spadele spionajului se încrucişau deasupra 
petrolului românesc 

În anii premergători celui de-al doilea război 
mondial organele  contrainformative din ţara 
noastră au fost puse la grea încercare, fiind 
nevoite să facă faţă asaltului tot mai insistent din 
partea unor servicii de spionaj străine care 
împânziseră teritoriul României cu tot felul de 
reprezentanţe diplomatice şi economice, ziarişti, 
emisari, agenţi etc. Amploarea pe care o luase 
activitatea desfăşurată de spionajul străin a avut 
darul să trezească îngrijorarea unor reprezentanţi 
ai cercurilor conducătoare româneşti. 
Semnificativă este în acest sens minuta încheiată 
la 14 iulie 1936 între Gh. Tătărăscu, I. lanculeţ, V. 
Antonescu şi N. Titulescu, prin care cei patru 
miniştri preconizau: „Supravegherea tuturor 
legaţiunilor, fără deosebire, care se amestecă în 
viaţa noastră internă şi aducerea la cunoştinţa 


M.A.S. a raporturilor de poliţie făcute în acest 
scop, precum şi luarea tuturor măsurilor ca toate 
legaţiunile străine, fără deosebire, să nu mai iasă 
din cadrul lor diplomatic şi să nu mai continue 
imixtiunile lor în viaţa politicii noastre interne, fie 
prin propagandă de la om la om, fie prin 
intervenţiuni pe lângă români, fie prin imixtiuni în 
presă”.l Această minută reprezenta un semnal de 
alarmă prin care se atrăgea atenţia asupra 
pericolului ce plana asupra ţării noastre. 

Către sfârşitul deceniului al patrulea, 
spionajul străin devenea tot  mai-agresiv. 
Înlăturarea lui Nicolae Titulescu de la conducerea 
Ministerului Afacerilor Externe, iar mai târziu 
suprimarea lui Armand Călinescu au fost 
consecinţe ale amestecului străin în treburile 
noastre interne. În februarie 1938 Carol al II-lea 
şi-a instaurat, după abile manevre, propria-i 
dictatură. Suveranul acţiona cu prudenţă, căutând 
să evite conflictul dintre puterile europene nu 
numai datorită convingerilor sale privind 
necesitatea menţinerii neutralității, ci şi faptului 
că liniştea tronului său depindea mult de abilitatea 
cu care ar fi reuşit să se strecoare prin încâlcita 
diplomaţie europeană, fără a se lăsa antrenat. 

Până în vara anului 1940 România a urmat 
tocmai o asemenea politică de neutralitate cu 
vădite tendinţe de apropiere şi manifestări de 
simpatie faţă de Anglia şi Franţa. Totodată, 
România a rămas fidelă angajamentelor pe care şi 
le asumase în cadrul Ligii Naţiunilor şi a făcut 
eforturi considerabile pentru a-şi menţine 
neutralitatea. Sunt cunoscute, în general, acţiunile 


diplomatice pe care ţara noastră le-a întreprins în 
anii premergători celui de-al doilea război mondial 
şi de aceea nu vom insista asupra lor. Amintim 
doar că până la cotropirea Cehoslovaciei, Poloniei 
şi îndeosebi a Franţei, România nu a alunecat în 
braţele Germaniei hitleriste, încercând să creeze 
împreună cu aceste state un front comun 
împotriva agresorului. 

Ţara noastră reprezenta o piesă importantă în 
planurile expansioniste ale lui Hitler. Dat fiind că 
petrolul românesc era indispensabil maşinii de 
război germane, reţelele spionajului nazist din 
România primiseră sarcina de a culege informaţii 
cât mai complete în legătură cu intenţiile 
guvernului român privind aurul negru în cazul 
izbucnirii războiului. Strategii fascişti au întocmit 
planuri detaliate pentru ocuparea zonei petrolifere 
din România. Astfel, după ocuparea Poloniei, 
generalul nazist von Fritsch a elaborat un plan de 
operaţii al cărui obiectiv principal îl constituia 
evitarea distrugerii instalaţiilor şi interzicerea 
actelor de sabotaj. 

Lupta pentru petrolul românesc nu s-a 
caracterizat însă printr-o confruntare directă între 
trupele germane şi române, ci s-a desfăşurat cu 
intensitate sporită pe frontul invizibil al 
spionajului şi contraspionajului. În această luptă 
au fost angajate nu numai serviciile secrete ale 
Germaniei fasciste, ci şi cele franceze, engleze, 
belgiene etc. 

La 23 martie 1939 a fost semnat „Tratatul 
asupra promovării raporturilor economice între 
Regatul României şi Reichul Germaniei”, prin care 


cercurile conducătoare din România urmăreau să 
atenueze agresivitatea Germaniei hitleriste, să 
evite pericolul iminent al ocupării ţării de către 
trupele celui de-al III-lea Reich. Prin acest tratat 
erau satisfăcute parţial pretenţiile „partenerului” 
în ceea ce priveşte îndeosebi livrările de petrol. 
După încheierea tratatului economic româno- 
german, livrările de petrol către Germania au 
crescut aproape de trei ori în comparaţie cu anul 
1938. Dacă în anul 1933 se exportau în Germania 
187.000 tone petrol, cu şase ani mai târziu, în 
urma presiunilor exercitate de conducătorii 
hitlerişti, volumul exporturilor de petrol a atins 
1.279.000 tone, dar această cantitate era 
insuficientă pentru a satisface nevoile maşinii de 
război germane. De aceea în vara anului 1939 se 
contura tot mai ameninţător pericolul dezlănţuirii 
unui război al petrolului. 

În faţa acestei situaţii guvernul român 
plănuia să facă imensul sacrificiu de a distruge 
instalaţiile petroliere, sondele, de a face ca 
puţurile să nu mai scoată din adâncurile solului 
lichidul atât de râvnit de hitlerişti. O propunere în 
acest sens fusese făcută de Anglia încă din 
primăvara anului 1939, iar cu câteva lun i mai 
târziu la această propunere s-a raliat şi guvernul 
francez. 

Marele Stat Major al armatei române a 
elaborat în vara anului 1939 un plan detaliat de 
distrugere şi  paralizare, pe o perioadă 
îndelungată, a instalaţiilor petroliere, pe care l-a 
pus la dispoziţia guvernului, pentru a fi aplicat în 
practică la momentul oportun. 


În elaborarea acestui plan şeful Biroului 
mobilizării industriale, maiorul Constantin M. 
Rădulescu, a acţionat cu discreţie, folosind numai 
specialişti români care lucrau în industria 
petrolieră şi cadre tehnice din armată. Prin 
aplicarea planului întocmit de Marele Stat Major 
al armatei române se preconiza paralizarea 
industriei extractive şi de prelucrare a petrolului, 
ceea ce ar fi însemnat o grea lovitură pentru 
maşina de război hitleristă, dacă ţinem seama de 
faptul că România, situată pe locul şase în lume 
printre ţările producătoare de petrol, devenise 
principalul furnizor al Germaniei în această 
perioadă. 

Manifestând un interes deosebit în ceea ce 
priveşte punerea în practică a unui astfel de plan, 
Anglia şi Franţa au oferit despăgubiri guvernului 
român şi au trimis în ţara noastră specialişti în 
acte de diversiune şi de sabotaj pentru a colabora 
cu militarii români în operaţiile de inactivizare a 
regiunilor petrolifere. În acelaşi timp, a fost 
întocmit, cu ştirea autorităţilor române, un plan 
anglo-francez de distrugere a instalațiilor 
petroliere din țara noastră. La elaborarea acestui 
plan au participat inginerul francez Léon Wenger 
şi colonelul englez Colin Gubbins. Léon Wenger, 
preşedintele societății  „Petrofina”, întreținea 
legături cu țara noastră încă din anul 1909, când a 
înființat o societate de exploatare a petrolului din 
Valea Prahovei. Începând din anul 1922 el a 
condus societatea franco-belgiană „Concordia”, 
una dintre cele mai mari societăți petroliere din 
ţară. Dar cel mai important rol pe care Léon 


Wenger îl jucase în anii primului război mondial 
era acela al participării sale active la organizarea 
sabotajelor şi distrugerilor în zona petroliferă a 
României. Prin urmare, fiind specialist în 
asemenea probleme, Léon Wenger, ajutat de 
compatrioţii săi Angot, Boncenne şi Chapelet, şi în 
colaborare cu colonelul Gubbins şi maiorul 
Waston, din partea engleză, a elaborat un plan în 
două variante privind distrugerea zonei 
petrolifere. Prima variantă qrma să fie pusă în 
aplicare într-un interval de 24 de oi e, urmărindu- 
se reducerea cu circa 75% a producției petroliere 
timp de şase luni; prin aplicarea celei de a doua 
variante - pe o durată cuprinsă între zece zile şi o 
lună - se precozina scoaterea din funcțiune a circa 
90% din producţia petrolieră pentru o perioadă 
mai îndelungată. 

Acţiunea lui Leon Wenger nu venea în 
contradicţie, în prima ei fază, cu intenţiile 
guvernului ţării noastre, ceea ce a determinat 
autorităţile române să colaboreze cu emisarii 
anglo-francezi în elaborarea planului de 
distrugere şi de sabotare a industriei petroliere. 
Au existat însă anumite disensiuni în ceea ce 
priveşte momentul aplicării planului anglo-francez 
sau al celui întocmit de Marele Stat Major al 
Armatei române, deşi ambele planuri vizau, în 
fond, acelaşi obiectiv. În lucrarea intitulată 
Diplomaţia României şi problema apărării 
independenţei naţionale în perioada martie 1933 - 
mai 1940 Viorica  Moisiuc consemnează 
următoarele: „Dacă din punctul de vedere al 
cercurilor conducătoare româneşti distrugerea 


industriei petroliere reprezenta o formulă 
extremă, la care s-ar fi recurs după epuizarea 
ultimelor mijloace de susţinere a rezistenţei 
împotriva agresorilor, guvernele francez şi britanic 
considerau distrugerea industriei petroliere 
româneşti drept o acțiune subordonată realizării 
obiectivului principal al unui vast plan de operații, 
şi anume paralizarea aprovizionării Reichului cu 
petrol şi alte materii prime” 2. Guvernul român 
considera că momentul oportun, în care urma să 
se treacă la distrugerea industriei petroliere, îl 
constituia dezlānțuirea de câtre Germania 
hitleristă a agresiunii directe împotriva țării 
noastre şi imposibilitatea  stăvilirii acestei 
agresiuni. Anglia şi Franța, care, începând din 
toamna, anului 1939, se aflau în stare de război cu 
Germania, preconizau să pună imediat în aplicare 
acest proiect. Ca urmare, reprezentanții acestor 
două ţări au dezlănţuit acţiunea mai devreme, fără 
a avea acordul guvernului român în acest sens. 

In noiembrie 1939 s-a produs o explozie la 
rafinăria „Româno-americană” din Ploieşti, care a 
fost urmată de alte explozii, incendii şi sabotaje. 
Concomitent cu aceasta, englezii şi francezii 
preconizau sabotarea transporturilor germane pe 
căile ferate şi pe Dunăre. 

Cu excepţia sabotajelor puse la cale din 
proprie iniţiativă de reprezentanţii celor două ţări, 
în toate aceste acţiuni a existat o strânsă 
colaborare între serviciile secrete anglo-franceze 
şi autorităţile române, îndeosebi cu Biroul 

2 din Marele Stat Major. 

Ne este greu să precizăm rolul jucat, în prima 


perioadă, de Mihail Moruzov în acţiunile de 
sabotaj puse la cale de serviciile secrete anglo- 
franceze. Ţinând seama însă de faptul că acesta 
obişnuia să lucreze pe mai multe planuri, 
considerăm că nu a fost străin de măsurile 
întreprinse de serviciile secrete ale Aliaților în 
toamna anului 1939. Concluzia la care am ajuns 
este confirmată şi de fostul comisar Victor 
Dumitrescu. De altfel, Serviciul secret român era 
la curent cu activitatea desfăşurată în ţară de 
serviciile secrete englez şi francez în întreaga 
perioadă cuprinsă între cele două războaie 
mondiale, care îşi constituiseră numeroase reţele 
pe teritoriul patriei noastre, pentru a culege 
informaţii din toate domeniile, dând prioritate 
celor de natură economică. 

După cum era firesc, serviciile secrete 
germane nu au stat cu braţele încrucişate în 
această perioadă. Spre zona petroliferă se 
îndreptau nu numai experţi şi economişti, ci şi 
cadre ale serviciilor secrete. La Ploieşti acţiona 
inginerul Kurt Droegssler, cunoscut sub numele de 
dr. Victor Luptar, care culegea informaţii cu 
privire la instalaţii şi la producţia de petrol, iar la 
Bucureşti se afla dr. Otto Wagner, care se ocupa 
îndeaproape de problema transporturilor spre 
Germania. Ultimul a reuşit să prindă firele 
planului de distrugere a instalaţiilor din zona 
petroliferă, informându-şi superiorii. În lucrarea 
Amiralul Canaris laroslav Kokoska consemna că 
„intre 10 şi 12 octombrie 1939 s-a discutat la 
«Vizuina vulpii» modul cum să fie zădărnicite 
planurile de distrugere a instalaţiilor de extracţie 


şi rafinăriile, precum şi sabotajele preconizate 
pentru a perturba transporturile”. Cu acest prilej 
s-a hotărât înfiinţarea „unei unităţi de 500 de 
oameni, pe lângă Corpul 17 de armată cu 
misiunea specială de a păzi zonele petrolifere din 
România împotriva unei eventuale încercări de 
sabotaj din partea aliaţilor” 3. 

Cu toate că în toamna anului 1939 Germania 
hitleristă înregistrase  „succese” importante în 
Polonia, iar influenţa sa asupra unor cercuri 
burghezo-moşiereşti din ţara noastră crescuse 
considerabil, totuşi amiralul Canaris nu puteai să 
infiltreze, fără riscuri, un corp atât de numeros cu 
atât mai mult cu cât România continua să-şi 
manifeste ostilitatea faţă de hitlerism. Ajutorul 
acordat refugiaților polonezi, la sfârşit de 
septembrie, precum şi legăturile menținute cu 
Anglia şi Franţa constituiau pentru Canaris o 
dovadă a simpatiilor pe care România le nutrea 
faţă de aliaţi. Pentru a pune în practică planul 
ticluit în „Vizuina vulpii” organele de spionaj ale 
Germaniei fasciste se vor angaja pe o cale mai 
sigură - colaborarea directă cu Serviciul secret 
român. În lucrarea Acţiuni secrete în România, 
Horia Brestoiu consemnează că în luna octombrie 
1939 a avut loc la Bucureşti o întâlnire între 
colonelul Wahle, ataşatul militar al Germaniei, şi 
Mihail Moruzov. Cu acel prilej au fost discutate 
principiile eventualei colaborări între Serviciul 
secret român şi Serviciul de informaţii al armatei 
germane (Abwehr), după care maiorul C. Ionescu- 
Micandru a făcut o călătorie la Berlin unde a fost 
primit de amiralul Canal is. Şi astfel, la sfârşit de 


octombrie, a fost statornicită pentru prima dată 
legătura dintre Moruzov şi Canaris. Se pare că 
iniţiativa a aparţinut lui Moruzov; la această 
concluzie a ajuns şi Horia Brestoiu pe baza 
cercetării a numeroase materiale existente în 
arhivele româneşti 4. 

Colaborarea dintre Moruzov şi Canaris s-a 
realizat cu asentimentul regelui Carol al II-lea, 
deoarece presiunea exercitată de Germania 
crescuse considerabil după cotropirea 
Cehoslovaciei şi mai ales a Poloniei, iar pe de altă 
parte începuse să se manifeste nemulţumirea faţă 
de serviciile secrete ale Aliaților care trecuseră, 
fără acordul guvernului român, la aplicarea 
planului de distrugeri pe Valea Prahovei. „Românii 
- sublinia Iaroslav Kokoska - se temeau, fireşte, că 
aliaţii ar putea să le distrugă zonele lor 
petrolifere, una din bogăţiile lor, iar germanii 
speculau această teamă”. 

Pentru realizarea colaborării dintre Moruzov 
şi Canaris au fost necesare câteva luni. Însuşi 
amiralul Canaris a fost nevoit să facă o călătorie 
incognito la Bucureşti, în luna decembrie 1939, 
pentru a stabili condiţiile colaborării şi a impune 
planul ticluit în „Vizuina vulpii”. 

Acţiunile desfăşurate în comun de Serviciul 
secret român şi de Abwehr vizau asigurarea pazei 
efective a trenurilor de cisterne care plecau în 
Germania. De asemenea, au fost luate măsuri 
pentru asigurarea deplasării în siguranţă pe 
Dunăre a şlepurilor care transportau petrol şi 
cereale în Germania, a pazei instalaţiilor portuare, 
precum şi a porțiunii dintre Cazane şi Orşova, în 


scopul evitării blocării acestei artere fluviale. 

Pentru îndeplinirea prevederilor acordului 
încheiat între Moruzov şi Canaris a fost organizat 
un serviciu de pază acoperit, în care fuseseră 
incluşi atât agenţi ai Serviciului secret român, cât 
şi agenţi ai Abwehrului. Agenţii hitleristi au fost 
recrutaţi şi din rândurile populaţiei germane din 
ţara noastră, care au urmat cursuri de specializare 
în Germania, iar la întoarcere au primit legitimaţii 
de agenţi ai Serviciului secret român. Potrivit 
aprecierilor lui Eugen 

Cristescu, numărul agenţilor pregătiţi la 
şcoala spionajului nazist s-ar fi ridicat la 120. 

Colaborarea dintre Serviciul secret român şi 
Abwehr a accentuat şi mai mult „încăierările” de 
pe teritoriul ţării noastre, dintre serviciile secrete 
străine. Mihail Moruzov, omul marilor combinaţii, 
a căutat să profite de pe urma acestui război 
nedeclarat,  intensificându-şi colaborarea cu 
Abwehrul. Din rapoartele Serviciului secret de 
informaţii rezultă că din momentul instalării lui 
Hitler la putere până în anul 1939 germanii ar fi 
trimis în România nu mai puţin de 600 de spioni. 
Dar cu toate concesiile făcute conducătorilor de la 
Berlin, România nu a trecut în tabăra. Axei decât 
după preluarea puterii de către Antonescu şi 
legionari, în septembrie 1940. 

Succesele pe care amiralul Canaris sconta să 
le repurteze în România pe baza colaborării cu 
Mihail Moruzov s-au transformat în prima 
înfrângere a Abwehrului în ţara noastră. În 
noiembrie 1939, pe Dunăre a naufragiat un vas 
german care transporta 100 tone de petrol, pe 


căile ferate aveau loc deraieri şi explozii la 
garniturile ce se îndreptau spre Germania, în luna 
decembrie a izbucnit un mare incendiu la rafinăria 
„Orion” din Ploieşti, controlată de capitalul 
german.  Incendiile şi exploziile, avariile la 
conductele de petrol s-au ţinut lanţ în lunile 
ianuarie şi februarie K) 40. Simple coincidenţe? în 
vremea când în Occident se purta „războiul 
ciudat”, în care nu aveau loc lupte, pe teritoriul 
României se înfruntau cu vehemenţă serviciile de 
spionaj ale puterilor ce râvneau la petrolul 
românesc. 

Ce rol îşi rezervase Mihail Moruzov în 
încleştarea dintre spionajul german şi cel anglo- 
francez? Era oare şeful Serviciului secret român 
un arbitru imparţial? Trecuse din convingere în 
tabăra lui Canaris sau, dimpotrivă, făcea jocul 
Aliaților, fiind angrenat în combinaţiile ţesute de 
spionajul francez şi englez? Suntem înclinați să 
credem că Mihail Moruzov dispunea de toate 
instrumentele necesare stăvilirii acţiunilor de 
spionaj şi sabotaj ale agenţilor englezi şi francezi 
în România, Nu este exclus ca o parte dinr aceste 
acţiuni să fi fost întreprinse cu acordul lui 
Moruzov. 

— Denumire dată Serviciului secret român pe 
timpul lui Eugen Cristescu. 

mai ales că între şeful Serviciului secret 
român şi serviciile de spionaj anglo-franceze 
existau legături mai vechi, relaţii de colaborare, 
care nu fuseseră afectate după întâlnirea cu 
amiralul Canaris. 

În decembrie 1917, Mihail Moruzov trecea 


Dunărea pentru a se întâlni cu emisarii spionajului 
german din Dobrogea. Legăturile statornicite 
atunci cu spionajul german au constituit mai 
târziu un cap de acuzare împotriva şefului 
Serviciului secret român. Potrivit părerilor 
exprimate de comandorul Coandă şi de alţi ofițeri 
superiori, Mihail Moruzov ar fi slujit cu credință 
interesele armatei române, fără ca în activitatea 
sa să fi existat vreo tentativă de trădare. Omul 
care la începutul anului 1918 cumpăra informaţii 
cu trei pachete de ceai şi două roţi de caşcaval nu 
oferea oare, după două decenii, amiralului Canaris 
un preţ exagerat - petrolul românesc? 
Colaborarea dintre Serviciul secret român şi 
Abwehr a fost întreruptă ca urmare a asasinării lui 
Mihail Moruzov de către legionari, dar aceasta nu 
a avut darul să rezolve, în favoarea Germaniei 
hitleriste, problema petrolului românesc. 

La sfârşitul lunii august 1940, la Viena, dând 
satisfacţie Ungariei  horthyste,  hitleriştii au 
tranşat, de fapt, problema petrolului românesc în 
favoarea lor. În memoriile sale Eugen Cristescu 
sublinia importanţa pe care a avut-o zona 
petroliferă în odiosul „arbitraj” de la Viena, când, 
din ordfnul lui Hitler, i se smulgea României un 
teritoriu de 43.492 kmp şi o populaţie de 
2.667.000 locuitori, în majoritate români. „Aurul 
negru - scria Eugen Cristescu -, o dăruire a 
naturii atât de bogată în foloase, a jucat de 
această dată un rol nefavorabil intereselor 
noastre. Linia geografică verticală, ca frontieră 
despărţitoare a Ardealului, aşa cum fusese cerută 
la Turnu-Severin, se transforma, în urma 


Dictatului de la Viena, în linie orizontală, ca un 
pumnal înfipt în pieptul neamului românesc. 
Interesele strategice şi economice, stăpânirea 
petrolului, element de viaţă al războiului, a 
determinat statul major german să îndrepte 
această săgeată orizontală cu vârful ameninţător 
asupra Braşovului, numai la 80 de km de zona 
petroliferă, care putea fi astfel ocupată de 
blindatele germane în decurs de 2 - 3 ore. 
Grupurile de „Comando”, înzestrate cu armament 
de volum mic, dar cu o mare putere de foc, 
trebuiau să asigure stăpânirea tuturor instalaţiilor 
petroliere din primul moment şi, cu ajutorul 
batalioanelor de paraşutişti ce aveau să fie lansate 
imediat, să menţină situaţia până la sosirea 
carelor blindate germane” 5. La această concluzie 
a ajuns şi A. Simion în lucrarea Dictatul de la 
Viena: „tocmai dorinţa conducătorilor Germaniei 
hitleriste de a-şi plasa trupele în apropierea 
regiunii petrolifere a ţării noastre explică de ce 
graniţa cu Ungaria pătrundea ca un pumnal până 
în inima României”. De fapt - consemna A. Simion 
- însuşi Hitler avea să recunoască, cu prilejul unei 
convorbiri purtate la Berlin în ziua de 10 
septembrie 1940 cu reprezentantul Ungariei, că 
linia de demarcaţie nu a fost fixată în funcţie de 
„idealuri abstracte, ci s-a bazat pe interesul de 
petrol” u. 

Petrolul românesc i-a preocupat şi mai mult 
pe germani după data de 12 octombrie, când pe 
teritoriul patriei noastre au pătruns primele 
unităţi hitleriste, purtând denumirea de misiune 
militară. Într-un memoriu al şefului OKW-ului 


privind intenţiile lui Hitler, se sublinia că rolul, 
acestei misiuni consta în primul rând în „a apăra 
regiunea petroliferă pentru ca o terță putere să nu 
poată pune mâna pe ea, a o apăra de distrugeri”, 
iar sarcinile misiunii se nene se refereau la 
„organizarea şi conducerea apărării aeriene, 
apărării antiaeriene pasive şi active în regiunea 
petroliferă română. Preluarea apărării antiaeriene 
în regiunea petroliferă română în sensul cel mai 
larg de către unităţile aviaţiei militare germane 
trimise în România”.7 

Cu toată prezenţa trupelor celui de-al treilea 
Reich pe Valea Prahovei, bătălia petrolului a 
continuat în întreaga perioada războiului. La 
chemarea partidului comunist, patrioţii români s- 
au ridicat la luptă împotriva cotropitorilor fascişti. 
Această luptă nu avea să se încheie la 23 August 
1944 - moment hotărâtor în dezvoltarea ţării 
noastre pe drumul unor profunde transformări 
revoluţionare -, ci a continuat până la victoria 
finală asupra Germaniei hitleriste. 

Război ascuns pe valurile Dunării 

Din cele mai vechi timpuri Dunărea a jucat un 
rol important în viaţa ţărilor riverane, iar pentru 
stăpânirea ei s-au purtat lupte intense în decursul 
veacurilor. Acest mare fluviu european, de-a 
lungul căruia în timpul celui de-al doilea război 
mondial se scurgeau spre Germania hitleristă o 
parte din bogăţiile ţării noastre, a constituit, după 
cum era şi firesc, arena unor confruntări indirecte, 
dar şi directe, între serviciile de spionaj ale 
părţilor aflate în conflict. 

Începând din anul 1939 un număr tot mai 


mare de tancuri petroliere şi şlepuri transportau 
cantităţi sporite de petrol şi cereale, ceea ce a 
făcut ca problema sabotării sau chiar a paralizării 
totale a transporturilor pe Dunăre să se situeze în 
centrul preocupărilor serviciilor de spionaj anglo- 
francez şi ale serviciului secret român. 

Odată cu intensificarea traficului navelor 
germane pe Dunăre, în porturile de pe malul 
românesc şi-au făcut imediat apariţia agenţi ai 
serviciilor secrete hitleriste, deghizați în 
negustori, mici meseriaşi, afacerişti, cu misiunea 
de a veghea asupra desfăşurării normale a 
transporturilor. Pe baza înțelegerii dintre Abwehr 
şi Serviciul secret român, activitatea acestor 
agenţi a fost „legalizată”, ceea ce a contribuit la 
creşterea numărului celor ce se îndeletr, iceau cu 
astfel de treburi. 

Dată fiind importanţa deosebită a acestei 
artere de  «<omunicaţii, serviciile aliate au 
întreprins numeroase acţiuni de sabotaj şi de 
diversiune de-a lungul Dunării. Au avut loc 
„accidente“, avarii sau chiar scufundări de vase 
germane. În iarna anului 1939 - 1940 Dunărea a 
îngheţat, iar transporturile de petrol şi de cereale 
au fost paralizate pentru o perioadă îndelungată. 

Deoarece 80% din transporturile ce luau 
calea Germaniei se efectuau pe Dunăre, apare 
normală strădania serviciilor de spionaj anglo- 
franceze de a crea serioase dificultăţi în 
aprovizionarea îndeosebi cu petrol şi cereale a 
maşinii de război hitleriste. Asemenea acţiuni s-au 
desfăşurat prin intermediul societăţii franceze de 
navigaţie pe Dunăre (S.E.N.D.) şi al societăţii de 


transporturi „Goelland Transport Limited” care a 
deschis în România sucursala „Goelland Transport 
et Trading Co Lit”. Pe toată Dunărea, de la Sulina 
până la Baziaş, în cadrul consulatelor şi al 
societăţilor de transporturi acționau numeroşi 
agenţi ai puterilor aliate. 

În acţiunile întreprinse de serviciile secrete 
anglo-franceze de-a lungul Dunării s-a recurs, în 
primul rând, la metode ţinând de aşa-numitul 
sabotaj pasiv, prin care se urmărea inactivizarea 
personalului navigant şi a navelor destinate 
efectuării transporturilor pentru Germania. 
Impulsionând acţiunea de închiriere a navelor şi 
tancurilor petroliere, englezii au reuşit să preia un 
mare număr de nave şi să angajeze majoritatea 
personalului navigant disponibil, căruia i-au fost 
oferite importante avantaje de ordin material. 
Pentru a crea dificultăţi şi mai mari în efectuarea 
transporturilor pe Dunăre, spionajul englez a luat 
măsuri în scopul atragerii, prin salarii şi prime 
substanţiale, a unor piloţi experimentați cărora le 
revenea sarcina conducerii navelor în porţiunea 
Porţile de Fier Cazane. 

Obiectivul principal al serviciilor de spionaj 
anglo-franceze îl constituia însă blocarea completă 
a cursului Dunării, ceea ce ar fi condus, în mod 
inevitabil, la paralizarea totală a transporturilor 
destinate Germaniei hitleriste. Se pare că această 
idee, care s-a născut în vara anului 1939, a 
aparţinut francezilor. La 28 septembrie 1939 
ambasadorul Franţiei la Bucureşti, Thierry, făcea 
guvernului de la Paris propuneri pentru blocarea 
cursului Dunării, ajungându-se ulterior şi la o 


înţelegere cu englezii în acest sens. În scopul 
blocării Dunării serviciul de spionaj francez 
preconiza crearea unui baraj în zona Cazane - 
Porţile de Fier fie prin scufundarea unor şlepuri 
încărcate cu ciment, fie prin surparea stâncilor de 
pe ambele maluri ale fluviului. Începând din luna 
februarie 

1940, problema punerii în aplicare a planului 
de blocare a Dunării se afla la ordinea zilei. 
Numeroşi Specialişti s-au deplasat în zona fixată, 
pentru a studia în detaliu condiţiile concrete de 
realizare a planului. Cercetările efectuate la faţa 
locului i-au determinat pe specialişti să opteze 
pentru varianta blocării Dunării în zona Cazane 
Porţile de Fier prin aruncarea în aer a malurilor 
stâncoase. 

În porturile dunărene, la Bucureşti şi la 
Constanţa pregătirile se desfăşurau cu febrilitate. 
Din Anglia continuau să sosească întăriri: 
marinari, artificieri, mecanici, dar şi specialişti în 
spionaj, sabotaj şi diversiune. Momentul 
declanşării acţiunii se apropia. Englezii, care 
colaboraseră cu Secţia a 2-a din Marele Stat 
Major al Armatei române şi în alte acţiuni 
îndreptate împotriva Germaniei hitleriste, au 
informat autorităţile române dezv pre planul de 
blocare a Dunării. Gheorghe Constantinescu, 
administrator al rafinăriei „Orion” şi fost căpitan 
în armata română, deci un om cu multă 
experienţă, a fost iniţiat de englezi în anumite 
probleme legate de acţiunea de blocare a Dunării, 
fiind folosit ca om de legătură cu autorităţile 
române. În acest timp două vase engleze, din flota 


de pe Dunăre, „Britannia”, şi „Elizabeth”, se 
îndreptau spre Sulina. Nimic neobişnuit în toate 
acestea. Neobişnuit era doar faptul că, în urmă cu 
câteva zile, pe vasele comerciale engleze fuseseră 
montate, pe şantierul de la Brăila, platforme 
pentru tunuri. Acestor nave li s-a alăturat în 
curând şi remorcherul elen „Bayard” ce fusese 
închiriat de englezi. 

Nu departe de Sulina, în largul mării, şi-a 
făcut apariţia vasul englez „Mardinian”, la bordul 
căruia se aflau o încărcătură „specială” şi 65 de 
marinari înarmaţi care urmau să înlocuiască 
vechile echipaje străine de pe navele „Elizabeth” 
şi „Britannia”. În dimineaţa zilei de 30 martie a 
început  transbordarea încărcăturii pe şlepul 
belgian  „Thermonde”, ce fusese închiriat de 
englezi. Vechiul personal a fost concediat, fiind 
înlocuit cu marinari englezi, cu excepţia câtorva 
marinari greci. 

Toate aceste vase, cărora li s-au adăugat pe 
parcurs şi alte câteva, formând o întreagă flotă (8 
remorchere şi 11 şlepuri) sub pavilion englez, au 
părăsit portul Brăila în ziua de 1 aprilie 1940. 
Bătălia pentru blocarea Dunării începuse. 

Continuându-şi drumul fără incidente, 
convoiul de vase engleze a făcut, la 3 aprilie, o 
escală în portul Giurgiu, pentru a se aproviziona 
cu combustibil. A urmat inevitabilul control vamal. 
La primele sondaje făcute pe remorcherele 
„Elizabeth” şi Britannia”, precum şi pe şlepul 
„lhermonde” au fost descoperite diferite arme. 
Organele portuare, dând dovadă de multă 
prudenţă, au raportat organelor superioare despre 


situaţia creată, cerând instrucţii. Guvernul român, 
care fusese informat asupra rezultatelor 
controlului vamal, a luat hotărârea ca vasele 
engleze să fie lăsate să plece. Era o hotărâre plină 
de riscuri, care ar fi putut contribui la reuşita 
acţiunii întreprinse, dacă organele de spionaj 
fasciste, extrem de bănuitoare, nu ar fi organizat o 
strictă supraveghere a convoiului. „In timpul 
călătoriei lor în amonte pe Dunăre, aceste şlepuri 
au fost ţinute sub continuă observare de către o 
barcă cu motor a serviciului de spionaj (german - 
n.a.). Intervențiile ministrului plenipotențiar 
german pe lângă ministrul de externe, Gafencu, 
pentru a obţine percheziționarea convoiului de 
şlepuri de către autorităţile române, au rămas, la 
început, fără rezultat”.1 Dovezile de care aveau 
nevoie organele de spionaj germane pentru a cere 
guvernului român să se procedeze la un control 
riguros al vaselor engleze au fost furnizate de doi 
marinari greci de pe „Elizabeth”. În lucrarea 
citată, Horia Brestoiu consemnează că, aflând 
despre armament şi explozivi „doi marinari greci 
au fugit speriaţi de pe vas şi au xners la consulul 
german din localitate, divulgând că pe vasul 
„lhermonde” sunt arme şi explozivi. Consulul 
german i-a dus imediat pe cei ţdoi marinari greci 
la legația din Bucureşti, iar Fabricius, astfel 
informat* a cerut audienţă, încă în aceeaşi noapte, 
la orele 23,00 la Tătărăscu”.2 Pus în faţa acestui 
fapt, primul ministru a fost obligat să ordone 
percheziţionarea amănunţită a vaselor engleze. 
Cum era de aşteptat, percheziţia a scos la iveală 
însemnate cantităţi de armament şi explozivi, ceea 


ce a făcut ca acţiunea de blocare a Dunării să fie 
compromisă. Autorităţile române au fost nevoite 
să confişte încărcătura şi să o depună la Arsenalul 
armatei. Dar eşecul suferit în această încercare nu 
a pus capăt luptei pentru petrolul românesc. 

Misiunea verişoarei lui Himmler ia Bucureşti 

În ajunul şi în timpul celui de-al doilea război 
mondial în ţara noastră au acţionat numeroşi 
emisari ai serviciilor de spionaj hitleriste. Potrivit 
declaraţiei lui Eugen Cristescu, care a îndeplinit 
funcţia de şef al S.S.I., din toamna anului 1940 
până în august 1944, au „existat 11 servicii 
secrete de informaţii germane” 1, cei mai activi 
fiind „oficialii” Abwehrului şi ai Legaţiei germane, 
precum şi „neoficialii” Gestapoului (poliţia secretă 
de stat) şi ai S.D.-ului (Serviciul de siguranţă al 
conducătorului S.S. al Reichului). 

Până în toamna anului 1940, când la 
conducerea ţării s-au instalat Antonescu şi 
legionarii, emisarii spionajului nazist îşi 
desfăşurau activitatea în mod clandestin. Cei mai 
mulţi dintre spionii hitlerişti îşi stabiliseră sediile 
în Bucureşti şi în principalele oraşe din ţară, 
îndeosebi în porturi şi pe Valea Prahovei. 
Afacerile, comerţul, turismul, vizitele la rude, 
ziaristica - iată doar câteva din posibilităţile de 
infiltrare a agenţilor, utilizate de spionajul german 
în această perioadă. Serviciile secrete germane au 
acţionat cu multă fantezie şi au folosit din plin 
experienţa câştigată în alte ţări. 

Anul 1940 a reprezentat pentru spionajul 
nazist o perioadă de intensificare a activităţii 
menite să asigure pătrunderea capitalului german 


în economia noastră naţională, pentru a atrage 
România în sfera de influenţă a puterilor Axei. În 
scopul îndeplinirii acestei „misiuni” teritoriul ţării 
noastre a început să fie invadat de emisării 
serviciilor secrete ale Germaniei hitleriste. Potrivit 
aprecierilor, evident exagerate, ale serviciului 
secret englez, numărul spionilor nazişti strecuraţi 
în România în această perioadă s-ar fi ridicat la 
circa 20.000. Considerăm că asemenea aprecieri 
nu au avut o bază reală, şi înclinăm să credem că 
fiind mult mai apropiată de adevăr cifra de 600 de 
agenţi prezentată de S.S.I. 

Printre numeroşii spioni nazişti infiltraţi în 
România s-a numărat şi verişoara lui Himmler, 
Edith von Coler, o femeie destul de frumoasă, care 
a acţionat în capitala ţării noastre în ajunul celui 
de-al doilea război. Puse la cale adeseori în 
compania lui Alfred Sommer, acţiunile, spioanei 
germane au precedat de fiecare dată zguduirile 
provocate de fascişti în Europa. Acest cuplu a 
putut fi văzut la Munchen, la Berlin, la Praga şi la 
Varşovia, procurând informaţiile necesare forţelor 
agresoare. 

Despre misiunea ce-i fusese încredinţată 
aflăm anumite detalii chiar de la Edith von Coler 
care, în scrisoarea din 8 ianuarie 1940 - adresată 
ministrului Reichului, dr. Lammers - consemna 
următoarele: „noi care de un an luptăm pentru 
influenţa germană în România, am aflat cu bucurie 
că în Germania există acum mai mult interes 
pentru această ţară”. Scrisoarea cuprindea şi 
unele indicaţii cu privire la acţiunile ce urmau a fi 
întreprinse în România în scopul asigurării bazei 


de materii prime şi alimente pentru Germania, dar 
în acest scop, preciza spioana, „este absolut 
necesar ca România să ştie şi să simtă că trebuie 
să-i mulţumească Germaniei că trăieşte”. In 
aceeaşi scrisoare se făceau unele aprecieri asupra 
activităţii desfăşurate de Abwehr şi Gestapo în 
România. Fiind bine documentată în problemele 
legate de viaţa politică şi economică a ţării 
noastre, spioana germană îşi îndemna stăpânii să 
acţioneze cu hotărâre pentru a determina o 
schimbare a atitudinii României în favoarea 
Germaniei hitleriste. „Aici în România - scria 
Edith von Coler - nu trebuie pierdut timpul, căci 
problema este pentru noi ori de a pierde totul, ori 
de a câştiga totul”. 2 Şi într-adevăr spionii nazişti 
nu au stat cu braţele încrucişate: au făcut totul 
pentru ca Germania să ne poată subjuga ţara. 
Imediat după ce s-a instalat la hotelul 
Athenee Palace, Edith von Coler a început să-şi 
desfăşoare cu mult zel activitatea de spioană, 
ascunzându-se în spatele profesiei de „ziaristă”. 
Invocând pretextul realizării unor reportaje pentru 
„Deutsche Allgemeine Zeitung”, verişoara lui 
Himmler avea posibilitatea să se infiltreze în cele 
mai diverse cercuri ale protipendadei 
bucureştene, pentru a culege informaţiile de care 
avea nevoie. Banii pe care Gestapoul îi punea la 
dispoziţie cu multă dărnicie îi permiteau să 
organizeze dejunuri şi recepții la care „ziarista” îşi 
alegea cu grijă invitaţii. Numai aşa a reuşit 
spioana germană să realizeze unul dintre 
principalele obiective pentru care fusese trimisă la 
Bucureşti: a câştigat-o de partea sa pe Elena 


Lupescu, iar prin aceasta a ajuns în anturajul 
regelui Carol al II-lea. „Ziaristei” de la „Deutsche 
Allgemeine Zeitung” i s-a oferit astfel o largă 
posibilitate de a realiza „reportaje” ce purtau 
ştampila „secret” fiind destinate serviciilor de 
spionaj germane. 

Deşi a acţionat din ordinul Gestapoului, 
„cuplul Sommer - Coler folosea întreaga reţea a 
spionajului hitlerist din România, în care se 
găseau numeroşi „veterani” ai S.S.-ului, pe care 
campaniile făcute în Austria, în Cehoslovacia, în 
Polonia îi familiarizaseră cu îndatoririle lor de 
soldaţi în civil” 3. Pentru a-şi aduce la îndeplinire 
misiunea ce-i fusese încredinţată, Edith von Coler 
a încercat şi, în general, a reuşit să-şi subordoneze 
toate serviciile secrete germane care acționau în 
România. Ea recunoştea existenţa unor fricţiuni 
între „organizaţiile mici (de spionaj germane) care 
activează în paralel (şi împotriva celorlalte), în loc 
să mărşăluiască unite” 4 şi a depus eforturi 
susţinute pentru a realiza unitatea de acţiune a 
acestora. În acelaşi timp, Edith von Coler a primit 
şi misiunea de a supraveghea îndeaproape 
activitatea Legaţiei germane de la Bucureşti - încă 
o dovadă a rolului deosebit ce-i fusese rezervat de 
cercurile conducătoare din Berlin. 

O activitate neobosită a desfăşurat spioana 
germană după ce, la sfârşitul lunii august 1940, la 
Viena, Ribbentrop şi Ciano ajunseseră la o 
înţelegere în ceea ce priveşte  sfârtecarea 
teritoriului nostru naţional. Ea s-a zbătut din 
răsputeri pentru aplicarea imediată şi întocmai a 
Dictatului de la Viena, prin care se netezea calea 


penetraţiei fascismului german în România. În 
acest scop, Edith von Coler a trebuit să-l 
determine mai întâi pe Horia Sima şi pe ciracii săi 
să amâne puciul ce fusese fixat pentru ziua de 1 
septembrie, a fost apoi nevoită să alerge în acele 
zile la regele Carol al II-lea pentru a-l convinge să 
accepte arbitrarul fasciştilor germani şi italieni. 
Strădaniile sale şi ale celorlalţi colaboratori 
apropiaţi nu au fost zadarnice: în curând 
conducerea ţării a încăput pe mâinile lui 
Antonescu şi ale legionarilor, iar la 12 octombrie 
1940 primele trupe fasciste pătrundeau în 
România având statut de misiune militară 
germană. Odată cu sosirea acestor trupe misiunea 
verişoarei lui Himmler la Bucureşti a luat sfârşit. 
După Munchen, Praga şi Varşovia, spioana 
hitleristă înregistra încă un succes. 

Reţeaua lui Rică Georgescu cade în faşă 

La 10 februarie 1941 Marea Britanie a rupt 
relaţiile diplomatice cu România, extinzându-şi 
blocada economică şi asupra ţării noastre. Aceasta 
nu însemna însă că englezii renunţaseră la 
propriile lor interese în România, că odată cu 
retragerea diplomaților s-ar fi retras şi agenţii 
serviciului secret. De altfel, încă în toamna anului 
1940, intuind direcţia în care evolua situaţia din 
România, englezii au luat unele măsuri pentru a-şi 
asigura permanenţa în ceea ce priveşte culegerea 
informaţiilor în cazul când ar fi fost obligaţi să 
părăsească teritoriul patriei noastre. Organele 
contrainformative române au sesizat în această 
perioadă o intensificare a colaborării între englezi 
şi americani pe tărâm informativ. Astfel, un raport 


din 17 noiembrie 1940 consemna că „se constată 
în ultimul timp intensificaiva colaborării între 
Legaţiile americană şi engleză, în domeniul politic, 
economic etc. În cadrul organizaţiei de 
informaţiuni şi sabotaje engleze în România, 
creată de reprezentanţii diplomatici englezi”. 1 La 
2 decembrie S.S.I. menţiona într-o altă notă că „în 
cercurile engleze din capitală s-a afirmat că în 
curând va sosi în ţară administratorul delegat al 
firmei -»Goelland» cu sediul în str. Al. Lahovary 
14, una din principalele susținătoare ale 
sabotajului englez, în special împotriva Germaniei, 
cu misiunea de a reorganiza societatea după un 
sistem care va consta în camuflarea firmei prin 
alte întreprinderi similare de diferite naţionalităţi, 
astfel ca să poată continua activitatea chiar în 
cazul când s-ar declanşa un conflict armat 
româno-englez” 2. Şi alte firme engleze au 
procedat la „lichidarea“ conturilor şi la 
transferarea lor pe numele unor firme neutre. 
Oamenii de afaceri luau toate măsurile pentru a-şi 
proteja capitalurile. Dar nici agenţii serviciilor 
secrete nu stăteau degeaba. Legația Angliei a 
început să organizeze un schimb regulat de 
informaţii cu reprezentanţele diplomatice turcă, 
egipteană, elenă, iraniană” 3, colaborând în 
special cu Legația americană din Bucureşti. După 
cum au constatat organele contrainformative 
române, englezii primiseră de la americani „9 
paşapoarte în alb pentru informatori” 4. La 11 
ianuarie 1941 „la Legația Angliei s-a prevăzut 
organizarea unei acţiuni de sabotaj economic în 
România şi s-au luat măsuri pentru înfiinţarea a 


noi grupe informative, în domeniul politic şi al 
industriei petroliere. Legația americană a hotărât 
să  subvenţioneze, sub formă de credite 
comerciale, activitatea informativă a supuşilor 
englezi din ţară” 5. După plecarea din România 
agenţii englezi şi-au stabilit cartierul general la 
Istanbul. Dat fiind că Turcia şi-a menţinut 
neutralitatea pe toată perioada războiului, 
bătrânul oraş de pe malul Bosforului a devenit 
locul în care spionajul anglo-american se 
confrunta cu cel nazist. 

Dar să vedem ce se întâmpla într-una din 
zilele primăverii anului 1941 la restaurantul 
„Taxâm”. Războiul era încă departe şi poate de 
aceea la mesele localului nu mai existau locuri 
libere. Peste tot auzeai vorbindu-se româneşte, 
poate mai mult decât în oricare altă parte a 
acestui oraş. Unul din subiectele discuţiei îl 
constituia succesul obţinut de Maria Tănase în 
faţa spectatorilor din Istanbul, ca urmare a 
interpretării cântecului preferat al turcilor - 
„Sahane gozleri” - în limba vorbită pe malurile 
Bosforului. 

La o altă masă, ceva mai retrasă, se discuta în 
şoaptă în limbile engleză şi română. La discuţie 
participau câţiva ofiţeri englezi şi doi civili. 
Proprietarul localului, originar din România, îşi 
servea clientela cu multă afecţiune. Mişu 
Iorgulescu - căci aşa îl chema pe proprietar - se 
întreținea cu artiştii români care îl onorau cu 
prezenţa lor, dar şi cu ceilalţi, cu ofiţerii englezi şi 
cu comesenii lor. La aceeaşi masă retrasă puteau 
fi văzuţi adeseori fra ţii Gibson, Chastelaine, Yvor 


Porter, Metzianu. Înspre vară localul a început să 
fie frecventat de indivizi care aruncau priviri 
discrete în direcţia mesei ocupate de ofiţerii 
englezi. Circula zvonul că pe urmele acestora 
fuseseră trimişi agenți nazişti. Dar Mişu 
Iorgulescu nu avea cum să-i cunoască pe toţi: prea 
multă lume se perinda prin localul său. 

Într-una din seri Mişu Iorgulescu s-a 
întreţinut mult timp cu clienţii care îşi ocupaseră 
locurile în jurul aceleiaşi mese retrase: se discutau 
în şoaptă amănuntele călătoriei de „afaceri” pe 
care proprietarul restaurantului urma să o 
întreprindă peste câteva zile. Se părea că nimeni, 
în afara celor prezenţi la masă, nu aflase taina 
celor discutate. Dar nu era decât o simplă părere, 
pentru că a doua zi reprezentanţii Abwehrului de 
la Bucureşti au fost informaţi de către agenţii 
spionajului german din Istanbul că proprietarul 
restaurantului „Taxâm” urma să sosească în 
capitala României, având asupra sa suma de 
20.000 lire sterline destinate agenţilor serviciului 
de spionaj britanic ce acţiona pe teritoriul ţării 
noastre, cărora trebuia să le transmită, totodată, 
noi instrucţii. 

La aeroportul Băneasa, Mişu Iorgulescu a fost 
întâmpinat de o echipă din secţia juridică a 
Serviciului special de informaţii. Dar noul sosit nu 
avea asupra sa nici lire sterline, nici vreo altă 
probă materială care ar fi putut să-l compromită. 
Totuşi, Mişu Iorgulescu pălăvrăgea prea multe: el 
a început să povestească despre clienţii săi -.de la 
„Taxâm”, despre prietenii şi cunoscuţii pe care îi 
avea în România... Având multă experienţă, 


anchetatorii secţiei juridice a Serviciului special 
de informaţii au condus discuţiile astfel, încât au 
prins firele încâlcite ale unei vaste reţele de 
spionaj ai cărei membri se îndeletniceau cu 
culegerea de informaţii în favoarea Angliei. 

Mai întâi a fost arestat inginerul loan 
Popovici, care nu a rezistat prea mult în faţa 
anchetatorilor şi a mărturisit totul. Primul pas 
fusese făcut. Pe timpul anchetei Popovici a vorbit 
despre legăturile sale cu agenţii britanici, dar nu 
s-a oprit aici, ci şi-a divulgat compatrioţii care 
fuseseră angrenaţi în munca informativă. Numai 
astfel a putut să cadă o reţea compusă din 17 
agenţi, curieri, informatori, printre care se afla şi 
inginerul Valeriu Rică 

Georgescu, principalul organizator şi 
conducător al reţelei. 

Inainte de război inginerul Popovici lucrase 
mult timp la societatea petrolieră „Unireal, sub 
directa conducere a lui Maurice Chastelaine care 
îl cunoştea foarte bine: îi cunoştea convingerile 
politice antinaziste, calităţile profesionale şi 
morale, îi cunoştea familia şi prietenii. De aceea 
nu întâmplător englezul a apelat la Popovici, 
propunându-i să se ocupe de organizarea culegerii 
informaţiilor în favoarea Angliei. 

Inginerul Rică Georgescu, director al 
societăţii  „Româno-Americană” întreținea, de 
asemenea, strânse legături cu agenţii englezi 
care, înainte de a-l contacta, l-au studiat cu foarte 
mare atenţie. 

Potrivit indicaţiilor primite, Rică Georgescu şi 
loan Popovici au constituit una dintre cele mai în: 


nse reţele de spionaj britanic din România. Pentru 
buna desfăşurare a activităţii de culegere a 
informaţiilor necesare, serviciile de spionaj 
britanic au pus la dispoziție acestui grup suma de 
80.000.000 lei. 

Ca urmare a precipitării evenimentelor din 
tara noastră, Maurice de Chastelaine a fost nevoit 
să se retragă la Istanbul odată cu rezidenții 
englezi, unde a devenit şeful secției române a 
Intelligence Service-ului. Adeseori el obținea ştiri 
despre România frecventând restaurantul 
„Taxâm”, dar informaţiile cele mai importante îi 
parveneau din Bucureşti pe calea undelor. Grupul 
pe care îl înființase în România avea sarcina de a 
tine la curent spionajul britanic „cu tot ce se 
petrece în zona petroliferă şi, mai apoi, şi cu 
diferite informaţiuni asupra evenimentelor ce vor 
avea loc în România”.6 

Odată cu precipitarea evenimentelor din vara 
anului 

1941, grupul Ion Popovici-Rică Georgescu a 
devenit din ce în ce mai activ. Postul de emisie al 
acestui grup a reuşit să transmită un număr de 42 
de mesaje, care au fost preluate de cei de la 
Istanbul. Mesajele cuprindeau informaţii cu 
privire la trupele germane staționate în România, 
la situaţia din zona petroliferă, la situaţia politică 
din ţară etc. 7 După dezlănţuirea, la 22 iunie 
1941, a atucului împotriva Uniunii Sovietice, la 
aceste informaţii se adăugau cele cu privire la 
mişcările de trupe pe teritoriul ţării noastre, la 
situaţia de pe front şi la aprovizionarea unităţilor 
cu combustibil, alimente, muniţie şi armament, la 


situaţia transporturilor maritime, fluviale şi 
feroviare. 

În vara anului 1941 reţeaua creată de Ioan 
Popovici şi Rică Georgescu funcţiona cu mult 
succes, transmițând cu regularitate informaţiile 
culese. Dar în activitatea reţelei au existat şi unele 
defecţiuni, au fost comise greşeli care i-au aruncat 
în cele din urmă pe principalii conducători în 
braţele adversarului. 

Anchetarea grupului loan  Popovici-Rică 
Georgescu a revenit secţiei juridice a S.S.I., care a 
lucrat cu mult zel pentru a fi pe „placul lui 
Antonescu şi a stăpânilor săi de la Berlin. Probele 
obţinute de anchetatori erau zdrobitoare. La 
început se părea că cei 17 agenţi ai grupului vor fi 
condamnaţi la moarte, deoarece desfăşuraseră 
acţiuni de spionaj în timp de război. Dar lucrurile 
s-au petrecut altfel, cu toate că Abwehrul a 
exercitat în permanenţă presiuni pentru a 
determina autorităţile române să pronunţe cât mai 
grabnic sentinţa capitală. De altfel, pe tot timpul 
războiului Abwehrul a cerut cu insistenţă ca acest 
grup să fie predat autorităţilor germane pentru a 
fi reanchetat la Berlin. S.S.I. a rezistat tuturor 
acestor presiuni, solicitând, la rândul său, ca 
Abwehrul să-i pună la dispoziţie eventualele 
informaţii suplimentare,  respectându-se astfel 
convenţia încheiată în acest sens, cu atât mai mult 
cu cât membrii grupului erau în exclusivitate 
cetăţeni români care îşi desfăşuraseră activitatea 
numai pe teritoriul ţării noastre. Referindu-se la 
aceste evenimente, Eugen Cristescu consemna 
următoarele: „Nu voiam să creăm un precedent 


periculos, care se putea repeta mai ales că 
germanii au cerut mai târziu şi alţi deţinuţi din 
România”. 8 

În strânsă colaborare cu serviciul de spionaj 
britanic au acţionat în această perioadă şi agenţii 
francezi. După ce Franţa a fost cotropită de 
trupele germane fasciste, pe teritoriul acestei ţări 
a luat fiinţă mişcarea de rezistenţă împotriva 
agresorului şi guvernului trădător de la Vichy. Un 
„Comitet de rezistenţă francez” a fost organizat şi 
în 

România. Acest comitet, din care făceau 
parte cetăţenii francezi aflaţi în ţara noastră, a 
desfăşurat o intensă activitate antifascistă pentru 
subminarea maşinii de război germane. 
Informațiile culese de rezidenții francezi erau 
canalizate, de asemenea, spre Istanbul. 

Un alt grup care a desfăşurat o susținută 
propagandă împotriva Germaniei fasciste a fost 
cel de la Legația Franței de la Bucureşti. 
Diplomaţii francezi erau împărţiţi în două tabere: 
de o parte se aflau partizanii guvernului de la 
Vichy, iar de cealaltă, partizanii generalului De 
Gaulle. Ultimii au organizat un serviciu de 
propagandă şi informaţii şi au răspândit în 
Capitală manifeste în care se subliniau importanţa 
şi rolul acțiunilor întreprinse, hotărârea 
francezilor de a lupta pentru eliberarea patriei lor 
cotropite de trupele germane fasciste. Notele 
informative ale S.S.I. din toamna anului 1941 
consemnau printre altele că Legația Franței de la 
Bucureşti culegea informaţii cu privire la starea 
de spirit a trupelor germane, la balanţa 


comercială, la transporturile care luau drumul 
Germaniei, la bugetul de război etc. În nota 
informativă nr. 435 din 16 noiembrie 1941 se 
arăta că „legația Franţei face o anchetă pentru a 
stabili dacă România mai este cu putinţă să se 
reîntoarcă la regimul partidelor şi dacă se mai 
poate prelungi, şi cât anume, guvernarea actuală, 
fără constituţie şi fără organism politic este să 
canalizeze preocupările politice ale maselor”. 

Activitatea antifascistă desfăşurată de 
francezii aflaţi în ţara noastră s-a bucurat de 
sprijinul permanent al serviciului secret al S.U.A., 
precum şi al membrilor Legaţiei americane de la 
Bucureşti, înainte de ruperea relațiilor 
diplomatice dintre România şi S.U.A. Astfel, la 12 
septembrie 1941 organele informative române au 
reuşit să afle că „Legația Statelor Unite a primit 
instrucţii de la Washington să elibereze 
paşapoarte american? «de protecţie» tuturor 
supuşilor francezi din România, partizani ai 
generalului De Gaulle, cărora eventual guvernul 
de la Vichy le va retrage cetăţenia franceză”. 

Legația americană de la Bucureşti, s-a ocupat 
şi ea însăşi de culegerea informaţiilor cu privire la 
mişcă 

rile de trupe germane, la situația politică şi 
militară, la sistemul de apărare antiaeriană, la 
aviație, insistând îndeosebi asupra zonei petroliere 
de pe Valea Prahovei. 

Din cele prezentate mai sus rezultă că şi după 
ruperea relațiilor diplomatice dintre România şi 
S.U.A. aliații au continuat să primească datele ce-i 


interesau cu privire la ţara noastră, cât şi la 
trupele hitleriste de ocupaţie, ape3 înd la 
serviciile de informații greceşti, iraniene, 
elvețiene şi turce. 

„Furia mării”. 

După ce a subordonat din punct de vedere 
economic şi politic România, Ungaria şi alte ţări 
din Europa, Germania nazistă, a cărei forţă 
militară crescuse considerabil, a  dezlănţuit, 
împreună cu sateliții săi, la 22 iunie 1941, războiul 
cotropitor împotriva Uniunii Sovietice. În războiul 
antisovietic a fost împinsă şi România, scopurile 
pe care le urmărea Reichul hitlerist fiind total 
străine poporului român. 

La 6 decembrie a aceluiaşi an Anglia a 
declarat oficial război României, ceea ce a atras 
după sine declaraţii similare din partea unor ţări 
ale coaliţiei antihitleriste, legate îndeosebi de 
Anglia (Canada, Noua Zeelandă, Australia, 
Uniunea Sud-Africană). Aşadar, România se afla în 
stare de beligeranţă cu numeroase state, fără ca 
ea însăşi să fi făcut oficial vreo declaraţie de 
război. 

Şi totuşi a existat o declaraţie de război! 

La 7 decembrie 1941 Japonia a dezlănţuit 
prin surprindere un atac asupra flotei americane 
de la Pearlharbour, ceea ce a determinat intrarea 
S.U.A. În război. La 11 decembrie. Germania, 
legată de Japonia printr-un tratat, declara, la 
rândul său, război Statelor Unite ale Americii, iar 
Italia i-a urmat exemplul în aceeaşi zi. 

Care erau relaţiile dintre România şi S.U.A. În 
aceste zile în care  conflagraţia mondială 


cuprindea noi continente? 

În arhivele noastre s-a păstrat o notă a S.S.I. 
din 16 decembrie 1941, în care a fost consemnată 
în detaliu ultima întrevedere (la 12 decembrie) 
dintre Antonescu. Şi Benton, primul secretar al 
Legaţiei S.U.A. la Bucureşti. Benton - se preciza în 
această notă - a solicitat o audienţă la Antonescu 
şi a fost primit imediat, pentru „a se informa 
asupra poziției României în noua situaţie 
internaţională”. 1 întrevederea a fost extrem de 
cordială, iar Benton a „primit asigurări că relaţiile 
dintre România şi Statele Unite vor rămâne 
neschimbate”. 2 Diplomatul american a rămas, de 
asemenea, cu impresia că „Antonescu personal 
are admiraţie pentru Statele Unite, pentru viaţa 
americană...” Pe timpul întrevederii s-a discutat şi 
problema definirii agresorului în conflictul 
americano-japonez. În această problemă 
Antonescu a fost categoric, considerând că 
„Japonia a făcut un act de agresiune împotriva 
Statelor Unite” 3. În încheierea discuţiilor Benton 
s-a declarat satisfăcut de atitudinea mareşalului, 
afirmând că „Statele Unite doresc de asemenea să 
păstreze raporturi cu România”. 4 Dar în timp ce 
se deplasa spre sediul Legaţiei S.U.A., în calea 
diplomatului american a apărut Mercedesul 
Legaţiei germane care îl transporta spre clădirea 
în care avusese loc întrevederea cu Antonescu pe 
von Killinger, ministrul lui Hitler la Bucureşti. 
Spre aceeaşi clădire se îndrepta şi Bova-Scoppa, 
reprezentantul Italiei fasciste la Bucureşti. 

O întâlnire întâmplătoare? 

Peste o oră la Legația americană de la 


Bucureşti se prezenta un curier de la Ministerul 
Afacerilor Străine „care aducea declaraţia de 
război a României adresată S.U.A.'3. De fapt, 
aceasta a fost singura declaraţie de război a lui 
Antonescu. 

Abia după o jumătate de an, la 5 iunie 1942, a 
reacţionat şi guvernul american, răspunzând 
declaraţiei de război a lui Antonescu. Şase zile mai 
târziu, 13 avioane americane de tip B-24, decolând 
din Africa de Nord, au aruncat în miez de noapte 
primele bombe pe Valea Prahovei. Atacul aerian 
de la 11 iunie 1942 nu a avut o însemnătate 
practică: bombele au fost lansate de la o înăl. 
Time de peste 4.000 m şi nu şi-au atins ţinta. 

În vara anului 1943 americanii au desfăşurat 
una dintre cele mai mari lupte aeriene din timpul 
celui de-al doilea război mondial, la care a 
participat un număr da 

175 avioane de bombardament. Flota aeriană 
a S.U.A. primise misiunea să distrugă rafinăriile de 
pe Valea Prahovei. Această operaţiune a primit 
denumirea de „Tidal Wave” (Furia mării). 

Cu aducerea la îndeplinire a planului de 
distrugere a rafinăriilor a fost însărcinată Flota a 
9-a aeriană a S.U.A., care era dislocată în Nordul 
Africii, la Benghazi (Libia). Americanii luaseră 
hotărârea să execute, pentru prima dată în cel de- 
al doilea război mondial, un bombardament de la 
înălţimi foarte mici, ceea ce ar fi contribuit la 
creşterea preciziei şi la realizarea surprinderii. 
Misiunea principală o constituia distrugerea 
rafinăriilor de petrol de la Ploieşti şi de la 
Câmpina. Pentru asigurarea îndeplinirii acestei 


misiuni, în nordul Africii, la Benghazi, a fost 
realizată macheta oraşelor Ploieşti şi Câmpina, cu 
toate rafinăriile şi marile rezervoare de benzină. 
După ce au efectuat numeroase bombardamente 
asupra acestor „oraşe”, ultimul având loc în ziua 
de 31 iulie 1943, avioanele de bombardament B- 
24, în număr de 175, au decolat de pe aerodromul 
militar de la Benghazi şi au ajuns în curând 
deasupra zonei petrolifere de pe Valea Prahovei. 

Rezultatele bombardamentului nu au fost cele 
scontate. Este adevărat că au fost lovite rafinăriile 
„Astra Română”, „Steaua Română”, „Creditul 
Minier”,  „Concordia', „Columbia, dar şi 
pierderile americane au fost deosebit de mari. 
Artileria antiaeriană de pe valea Prahovei a 
doborât 45 de avioane, iar altele, fiind avariate, au 
fost forţate să aterizeze înainte de a ajunge la 
bază. Au fost făcuţi prizonieri 108 piloţi americani. 

Acţiunea „Furia mării” reprezintă un episod 
al luptei pentru petrolul românesc, luptă care a 
început cu mulţi ani în urmă, mai înainte ca 
maşina de război germană să fi strivit sub propria- 
i greutate trupul bătrânei Europe. 

Cei trei „prizonieri” de la jandarmerie 

În primăvara şi vara anului 1944 
goniometrele maşinilor germane care patrulau pe 
străzile Bucureştiului se  „dereglaseră”. Ele 
indicau cu încăpățânare că în clădirea 
Inspectoratului general al jandarmeriei se afla un 
aparat T.F.F. clandestin ce transmitea la anumite 
ore în direcţia sud-est, spre Cairo. Dar agenţii 
germani excludeau din capul locului posibilitatea 
instalării unui asemenea aparat chiar în clădirea 


jandarmeriei. Pur şi simplu, nu le venea să creadă 
că cineva ar fi putut transmite de acolo: logica le 
spunea acest lucru. 

Ceea ce pentru agenţii germani părea 
imposibil era, de fapt, o realitate: de la ultimul etaj 
al clădirii Inspectoratului general al jandarmeriei 
se transmiteau mesaje în direcţia capitalei 
Egiptului. 

Cum, totuşi, era posibil acest lucru şi cui îi 
erau adresate mesajele? 

Povestea a început la sfârşitul lunii decembrie 
1943 în apropiere de Alexandria, judeţul 
Teleorman. Pe timpul nopţii un avion, ce fusese 
semnalat de staţiile radar, s-a rotit de câteva ori 
nu departe de oraş, după care a dispărut fără 
urmă.  Coborând din înaltul cerului, trei 
paraşutişti, ofiţeri superiori din armata engleză, 
au luat contact cu pământul în apropierea unei 
păduri. Ştiau că cel care îi va aştepta pe şosea, la 
marginea pădurii, va răspunde la numele de 
„Silviu”. Imediat după aterizare cei trei ofiţeri au 
pornit să-l caute pe „Silviu“, să găsească cele trei 
maşini cu care urmau să fie transportaţi la 
Bucureşti. Era întuneric beznă, iar deasupra 
câmpiei plutea ceața densă care îngreuia şi mai 
mult orientarea. După ore de căutări zadarnice, ei 
s-au îndreptat, odată cu apariţia zorilor, spre satul 
ce se găsea în apropiere, dar nu înainte de a 
ascunde în desişul pădurii paraşutele şi baloturile 
cu materiale. Au ajuns mai întâi în comuna Plosca, 
unde o femeie le-a arătat drumul spre Alexandria, 
până la care aveau de străbătut circa 8 km. De- 
abia acum îşi dau ei seama de ce nu l-au găsit pe 


„Silviu” şi de ce trebuiau să meargă pe jos până la 
Bucureşti. 

Suspectându-i pe străini, femeia din Plosca, a 
trimis un copil pentru a informa autorităţile locale. 
Câţiva jandarmi i-au ajuns din urmă şi i-au invitat 
să-i urmeze la post. Cei trei paraşutişti nu s-au 
opus. Şetul de post 

— Un plutonier major zelos din fire - a 
început ancheta, stabilind că în faţa sa se aflau 
locotenent-colonelul Maurice de  Chastelaine, 
căpitanul Metzianu şi căpitanul Porter, ofiţeri ai 
armatei engleze, care au declarat că „sunt prieteni 
ai României, ca dovadă că toţi au trăit în ţara 
noastră şi cunosc bine limba română şi că au venit 
să angajeze nişte discuţii politice cu guvernul 
român” 1. După ce au fost ridicate paraşutele şi 
celelalte materiale ascunse în pădure, şeful de 
post i-a predat pe prizonieri Legiunii de jandarmi 
din  Turnu-Măgurele; apoi a fost anunţat 
ilnspectoratul general al jandarmeriei din 
Bucureşti, care a dat ordin să-i fie trimisă imediat 
importanta captură de la Plosca. Englezii 
aduseseră cu ei un aparat de emisie-recepţie, opt 
cuarţuri pentru indicative şi lungimi de undă, iar 
în căptuşeala vestonului şi în bazonul dublu al 
pantalonilor fuseseră ascunse trei cifruri scrise pe 
un petic de mătase. În plus, fiecare dintre ei avea 
câte 2000 de dolari şi câte 100.000 lei, sume mai 
mult decât suficiente pentru a le ajunge o 
perioadă îndelungată. 

Cu toate că transportul de la Turnu-Măgurele 
la Bucureşti s-a desfăşurat în cea mai mare taină, 
atrăgându-li-se totodată atenţia celor care luaseră 


contact cu englezii să păstreze discreţie, totuşi, în 
Capitală s-a răspândit zvonul că sosise o echipă de 
paraşutişti englezi pentru a încheia pace cu 
România. Colportorii de zvonuri cunoşteau până şi 
condiţiile de pace, precum şi alte detalii. In 
realitate, în afara cifrului, englezii nu aveau 
asupra lor niciun aii document scris. Evident, 
toate aceste zvonuri au ajuns şi la urechile celor 
din serviciul secret german. A fost înştiinţat 
Abwehrul, care - şi de data aceasta - a încercat să 
se amestece în treburile organelor române de 
anchetă, dar fără niciun rezultat, întrucât 
Inspectoratul general al jandarmeriei nu a cedat 
presiunilor. Aşadar, prizonierii au rămas în 
continuare în localul Inspectoratului, ocupând un 
apartament confortabil compus din trei camere, 
hol şi baie. 

Unul dintre agenţii Abwehrului, un căpitan de 
la secţia de contrainformaţii, a participat la 
anchetă. Locotenentul-colonel Chastelaine, un om 
destul de abil, a ştiut să ofere ofițerului de la 
Abwehr informaţii suficiente 

— Dar lipsite de importanţă - pentru ca 
acesta să rămână mulţumit. Două dintre cele trei 
cifruri au fost trimise la Berlin pentru a fi studiate 
de specialişti. Cât priveşte cel de-al treilea cifru 
organele române nu au considerat că era necesar 
să-i informeze pe nemti. 

Conform aprobării eşaloanelor superioare, ei 
serveau masa de la un restaurant din apropiere şi 
primeau zilnic câte două ziare şi cărţi. 

Studiind cu atenţie  depoziţiile celor 
anchetați, Eugen Cristescu a ajuns la concluzia că 


cei trei ofiţeri englezi fuseseră trimişi în România 
pentru a culege informaţii şi a organiza o lovitură 
de stat cu sprijinul naţional-ţărăniştilor şi al altor 
organizaţii politice, precum şi al unor foşti militari 
afectaţi de faptul că fuseseră scoşi din armată. S-a 
constatat, de asemenea, că organizarea acestei 
acţiuni se făcuse cu ştirea lui luliu Maniu, fiind 
folosit aparatul de emisie-recepţie la care lucra 
Turcan. 3 De altfel, la sfârşitul lunii februarie 
1944, Iuliu Maniu a avut o întrevedere cu 
locotenent-colonelul  Chastelaine, în pădurea 
Andronache, situată în apropierea Capitalei. 
Întâlnirea a avut loc „în fundul pădurii, fără ca 
operaţiunea să fie văzută de cineva” şi a durat 
circa trei ore. 

Ce l-a determinat însă pe luliu Maniu să-şi 
asume riscul de a intra în legătură cu unul dintre 
reprezentanţii Aliaților? 

După cum se ştie, în primăvara şi vara anului 
1944, când trupele hitleriste primeau lovituri din 
ce în ce mai grele, Germania şi guvernul lui 
Antonescu se pregăteau a pune stavilă înaintării 
armatelor sovietice. Răsturnarea regimului fascist 
din România şi întoarcerea armelor împotriva 
trupelor hitleriste deveniseră o necesitate istorică. 
Partidul Comunist Român s-a ridicat de la început 
cu hotărâre împotriva războiului antisovietic, 
pronunţându-se ferm pentru ieşirea din acest 
război şi alăturarea României la coaliția 
antifascistă; partidul a intensificat acţiunea de 
întărire a unităţii clasei muncitoare, colaborarea 
cu alte forţe care se pronunţau împotriva 
fascismului, a consolidat legăturile cu forţele 


militare, a stabilit contacte cu palatul regal. 
Masele largi ale poporului român şi cercuri 
importante ale burgheziei şi moşierimii cereau tot 
mai insistent ieşirea din războiul antisovietic şi 
trecerea de partea coaliției  sovieto-anglo- 
americane. Dar anumite cercuri grupate în jurul 
lui Iuliu Maniu, Ion Mihalache, Dinu Brătianu etc., 
continuau să sprijine parţial regimul antonescian, 
cerându-i să realizeze un armistițiu cu coaliția 
antifascistă. Pentru a.duce în această problemă 
tratative cu aliaţii, la începutul anului 1944 au fost 
trimişi la Cairo şi la Ankara, ca mesageri din 
partea cercurilor conducătoare din România, 
Barbu Ştirbey şi Constantin Vişoianu. 

În acelaşi scop, după căderea lui Turcan, 
legătura radio cu Cairo a fost menţinută cu 
ajutorul aparatului de emisie-recepţie adus de 
Chastelaine, care fusese instalat într-o încăpere de 
la ultimul etaj al clădirii Inspectoratului general al 
jandarmeriei. Pentru a evita detectarea acestui 
post de emisie-recepţie de către aparatele de 
ascultare germane, mesajele erau transmise 
alternativ pe două lungimi de undă, folosindu-se 
indicative diferite. 

Dar legătura cu Ankara şi Cairo nu a 
constituit singura cale folosită de anumite cercuri 
din România pentru a ieşi din impas. Încă în vara 
anului 1943, cu prilejul unei vizite făcute la Roma, 
Mihai Antonescu a ridicat în faţa lui Mussolini şi a 
secretarului de stat Bastiani problema găsirii unei 
soluţii pentru ieşirea din situaţia dezastruoasă. 
Mussolini nu a acordat prea mare atenţie celor 
discutate cu ministrul de externe al guvernului 


antonescian, dar nici nu a avut prea mult timp să 
mediteze, întrucât, după cum se ştie, în luna iulie 
1943 guvernul fascist italian a fost înlăturat. 

Toate încercările lui Mih-ai Antonescu şi ale 
altor reprezentanţi ai vieţii politice româneşti de a 
găsi o cale pentru a ieşi din război, toate 
demersurile pe linie diplomatică întreprinse în 
diferite ţări neutre în scopul tatonării atitudinii 
Aliaților în această problemă nu au fost 
încununate de succes, în primul rând, din cauza 
lipsei de hotărâre a cercurilor conducătoare din 
țara noastră, a lipsei de realism a soluţiilor 
preconizate pentru desprinderea de la remorca 
Axei. Antonescu urmărea ca România să iasă din 
război cu sprijinul Angliei şi al Statelor Unite, 
mizând în acest sens pe o debarcare a trupelor 
anglo - americane pe litoralul Mării Negre, dar, în 
general, propunerile româneşti au fost primite cu 
foarte puţin interes. De mai mult succes s-au 
bucurat, începând din primăvara anului 1944, 
tratativele duse la Stockholm de ambasadorul 
român Frederic Nanu cu diplomaţii sovietici. Incă 
din luna ianuarie acesta a intrat în contact cu 
membrii ambasadei sovietice din capitala Suediei, 
dar tratativele s-au desfăşurat cu multe 
întreruperi, datorită poziţiei lui Mihai Antonescu, 
care nu miza decât pe soluţia ieşirii României din 
război cu sprijin englez şi american. 

Am trecut succint în revistă doar câteva din 
căutările întreprinse pe diferite planuri pentru 
ieşirea din situaţia dezastruoasă ce se contura cu 
atât mai evident, cu cât se apropia sfârşitul 
războiului. Pe această linie se  înscria şi 


tratamentul deosebit de atent de care s-au 
bucurat cei trei ofiţeri englezi paraşutaţi nu 
departe de Alexandria, la sfârşitul anului 1943. 
Timp de peste opt luni aceştia au fost ţinuţi în 
clădirea Inspectoratului general al jandarmeriei, 
fără a fi trimişi în judecată. 

In zorii zilei de 24 august 1944 de pe 
aeroportul de la Boteni decola un avion Lockheed- 
10, cu destinaţia Ankara, având la bord doi 
pasageri de seamă: colonelul român Ştefan 
Niculescu şi locotenent-colonelul englez Maurice 
de Chastelaine. Cu puţin timp înainte, ultimul 
părăsise cabinetul generalului Sănătescu, primul 
ministru al României, al unei Românii care, doar 
cu 12 ore în urmă rupsese alianţa cu puterile Axei, 
trecând cu toate forţele la înfăptuirea insurecției 
naţionale armate antifasciste şi antiimperialiste. 
Cei doi ofiţeri primiseră de la primul ministru 
misiunea de a duce un mesaj adresat Naţiunilor 
Unite. Intr-un anumit fel, aceasta era misiunea 
pentru care Maurice de Chastelaine fusese 
paraşutat în apropiere de Alexandria, la sfârşitul 
lunii decembrie 1943. 

Misiunea şefului serviciului secret 

In ziua de 5 septembrie 1940 grupările 
fasciste şi profasciste din România, având ajutorul 
financiar şi politic al cercurilor hitleriste şi al 
vârfurilor reacţiunii interne, l-au silit pe regele 
Carol al Il-lea să-l aducă la cârma ţării pe 
generalul Ion Antonescu. Chiar în ziua următoare 
a fost instaurată dictatura militaro-fascistă, iar 
după alte zece zile a fost constituit un guvern 
fascist, ai cărui membri fuseseră recrutaţi în bună 


parte din rândurile legionarilor. 

Dictatura militaro-fascistă a lichidat ultimele 
resturi ale libertăţilor şi drepturilor democratice, 
deschizând astfel calea aservirii ţării noastre de 
către Germania hitleristă. 

Printre măsurile imediate pe care Antonescu 
le-a luat în scopul consolidării dictaturii personale 
a fost şi aceea a reorganizării Serviciului secret. 
După arestarea lui Moruzov, acest serviciu a fost 
subordonat direct  Preşedinţiei Consiliului de 
Miniştri, iar la conducerea lui a fost numit 
colonelul de stat major Nicolaid. Tot din această 
perioadă datează oficializarea legăturilor dintre 
Serviciul secret român şi Abwehr. Dar după câteva 
săptămâni, convingându-se că Nicolaid, care 
întrunea calităţile unui bun ofiţer, nu avea 
experiență în munca de informații, l-a înlocuit cu 
Eugen Cristescu! 

Numirea lui Eugen Cristescu în fruntea 
acestui serviciu era legată de lupta pentru putere 
între Antonescu şi legionari, de conflictul dintre 
conducătorii celor două ta 

bere, care s-a accentuat după evenimentele 
sângeroase din luna noiembrie 1940. Încă pe 
timpul când lucra la Siguranța generală, Eugen 
Cristescu s-a „ocupat” de legionari, iar Antonescu 
cunoştea foarte bine sentimentele pe care 
conducătorii Gărzii de Fier le nutreau faţă de 
persoana viitorului şef al Serviciului special de 
informații. 

Dându-şi seama de misiunea importantă care 
îi fusese încredinţată, Eugen Cristescu a pus în 


mişcare, de la bun început, toate resorturile şi 
mecanismele Serviciului special de informaţii în 
scopul apărării şi consolidării puterii lui 
Antonescu. Potrivit afirmațiilor şefului Serviciului 
special de informaţii, Garda de fier reprezenta „o 
vastă conspirație ce tindea la acapararea completă 
a puterii şi instituirea statului totalitar legionar”. 
De aceea cele mai multe informaţii culese de 
oamenii lui Eugen Cristescu se refereau la 
pregătirile febrile pe care le făceau conducătorii 
legionari, pentru a acapara cu sprijin german, mai 
ales cu ajutorul Gestapoului, posturile cheie din 
poliţie şi din siguranţă, pentru a-l înlătura, în cele 
din urmă, pe general. Cu toate că i-a urmărit 
îndeaproape pe legionari, Eugen Cristescu nu a 
fost întotdeauna informat asupra intenţiilor lor, 
din care cauză nu a putut lua măsuri de 
zădărnicire a unor acţiuni puse la cale de cămăşile 
verzi. Astfel, S.S.I. nu a putut afla din timp despre 
pregătirile pe care bandele de legionari le făceau 
pentru a-şi pune în aplicare planul privind 
asasinatele din luna noiembrie 1940. Abia mai 
târziu, după înăbuşirea rebeliunii, au fost adunate 
numeroase dovezi ce au făcut subiectul „cărţii 
albe” editate de Antonescu cu privire la 
asasinatele de la Jilava, Strejnicul şi Snagov.1 

La sfârşitul lunii decembrie 1940 S.S.I. a 
intrat în posesia unor informaţii, potrivit cărora 
legionarii se pregăteau pentru „răfuiala cea 
mare”. Prin această acţiune, ce urma să se 
desfăşoare în noaptea de revelion, legionarii 
intenționau să-şi suprime adversarii - oameni 
politici cu vederi democratice care, într-un fel sau 


altul, se ridicaseră împotriva lor. Informaţiile cu 
privire la răfuiala pusă la cale de legionari au fost 
confirmate de colonelul Rodler, şeful Abwehrului 
în România, care avea tot interesul ca în ţară să 
domnească linişte. Cu toate că, datorită măsurilor 
luate, legionarii nu şi-au putut pune în aplicare 
pianul în noaptea de revelion, ei au reuşit să 
dezlănţuie rebeliunea după trei săptămâni. 

Zilele care au urmat victoriei repurtate de 
Antonescu împotriva lui Horia Sima au ridicat în 
faţa lui Eugen Cristescu şi a serviciului său noi 
sarcini. Printre acestea un loc de seamă l-a ocupat 
intensificarea colaborării cu germanii, îndeosebi 
cu Abwehrul. După ce a fost oficializată, această 
colaborare s-a desfăşurat cu consecvență până în 
luna august 1944. S.S.I. a fost organizat după 
modelul  Abwehrului, iar pentru menținerea 
legăturii între cele două servicii a fost înfiinţat un 
birou special. În luna ianuarie 1941 maiorul 
Strânski, ofiţerul de legătură dintre Abwehr şi 
S.S.I., a pus la dispoziţie lui Eugen Cristescu - prin 
locotenent-colonelul lonescu-Micandru - o schemă 
de organizare tip cu recomandarea de a fi pusă în 
practică. După reorganizarea S.S.I., în cadrul 
acestuia a luat fiinţă o secţie „G”, condusă de 
lonescu-Micandru, care asigura legătura cu 
germanii prin maiorul Strânski. 

Colaborarea cu germanii consta în schimburi 
de informaţii care interesau ambele părţi, în 
acţiuni comune pentru descoperirea staţiilor de 
radiotelegrafie clandestine din ţară etc. 

Tot în această perioadă Serviciul special de 
informaţii a urmărit îndeaproape activitatea 


regelui Mihai şi a persoanelor din anturajul său, a 
unor ofiţeri care fuseseră înlăturați de Antonescu. 
În acelaşi timp era urmărită activitatea 
desfăşurată de fruntaşii politici din opoziţie. 

Un obiectiv important ce revenea Serviciului 
special de informaţii îl constituia procurarea de 
informaţii care să slujească războiul purtat de 
mareşalul Antonescu în alianţă cu Germania 
hitleristă. În acest sens au fost obţinute informaţii 
cu privire la atitudinea Bulgariei faţă de Axă, la 
dispozitivul armatei greceşti, la efectivele 
britanice din Grecia, la atitudinea de expectativă a 
Turciei. 2 

Dându-şi tot mai mult seama că puterile Axei, 
printre care se număra şi România, vor pierde 
războiul, Eugen Cristescu s-a străduit să intre în 
legătură cu serviciile secrete ale unor state ce 
făceau parte din coaliția antihitleristă. Printre 
altele, şeful S.S.I. a folosit prilejul oferit de 
capturarea lui Chastelaine pentru a lua legătura 
cu serviciul secret britanic pe calea undelor. Cu 
câteva luni n-ai înainte, el realizase, prin unul 
dintre frații săi, contactul cu agenţii serviciului 
secret american care acționau în Turcia. Într-o 
scrisoare confidențială, păstrată în arhive, agenţii 
americani  menţionau că: „noi, americanii, 
cunoaştem mai precis şi apreciem mai exact decât 
alţii şi chiar decât voi rolul important ca factor de 
ordine a lui Eugen Cristescu în viaţa statului 
român. Ştim şi avem bune informaţiuni că 
Germania va cere României sacrificii cu mult mai 
grele decât cele făcute până acum, sacrificii de 
nesuportat, pe care mareşalul Antonescu nu le va 


putea accepta şi satisface”. 3 Pentru a înlesni 
colaborarea pe linie informativă, agenţii americani 
i-au oferit lui Eugen Cristescu, prin aceeaşi 
scrisoare, câteva informaţii cu privire la intenţiile 
germanilor de a-l aduce la putere pe Horia Sima în 
cazul în care Antonescu nu le va satisface cererile. 

În întreaga perioadă în care s-a aflat la 
conducerea S.S.I., Eugen Cristescu l-a slujit cu 
mult zel pe Antonescu, furnizându-i informaţiile de 
care acesta avea nevoie pentru a-şi consolida 
dictatura. Activitatea sa a încetat în seara zilei de 
23 august 1944, când, surprins de evenimente, nu 
a mai fost capabil să sară în ajutorul cel; pe care îl 
slujise timp îndelungat. 

Sfârşitul lui von Kiâlinger, sfârşitul lui Arthur 
Tester 

În anii celui de-al doilea război mondial în 
țara noastră şi-au desfăşurat activitatea 
unsprezece servicii de spionaj germane, dar numai 
trei dintre ele, printre care şi Abwehrul, au fost 
recunoscute de oficialităţile române.1l Indiferent 
din care serviciu făceau parte, emisarii spionajului 
german s-au amestecat grosolan în treburile 
interne ale ţării noastre, unii dintre aceştia fiind 
implicaţi în asasinatele de la Jilava şi în 
organizarea rebeliunii din ianuarie 1941. 

Pentru a înţelege mai bine modul în care au 
acţionat serviciile de spionaj naziste, ne vom opri 
doar la doi dintre principalii reprezentanţi ai 
acestor servicii: Arthur Alfred Tester şi von 
Kiâlinger. 

In anii premergători celui de-al doilea război 
mondial în Bucureşti şi-a făcut apariţia un 


personaj ciudat, care putea fi văzut în cele mai 
diverse cercuri. El întreținea relaţii cu Mihai 
Antonescu şi cu Mihail Moruzov 

— Până la suprimarea acestuia -, cu Legația 
germană şi cu Abwehrul, fiind supravegheat în 
permanenţă de organele  contrainformative 
române şi de agenţii Gestapoului. Acest personaj 
nu era altul decât Arthur Alfred Tester, care s-a 
ocupat de afaceri comerciale, a publicat articole 
politice în ziarele bucureştene, intenţionând chiar 
să editeze o carte, dar ocupaţia sa de căpetenie a 
rămas spionajul. 

Agenţii Serviciului special de informaţii au 
semnalat prezenţa lui Tester la Bucureşti încă din 
luna iunie 1940. 

După ce se aciuiase pentru o vreme la hotelul 
Athenee Palace, noul oaspete s-a instalat într-o 
vilă confortabilă din apropierea Parcului Jianu, pe 
strada Ion Cosma la nr. 17. 

Afacerile sale prospere şi ascensiunea rapidă 
nu au putut să nu atragă atenţia organelor 
contrainformative române, care au început să-l 
supravegheze îndeaproape pe Tester, să facă 
investigaţii asupra acestuia. 

Mergându-se pe firul biografiei sale, s-a 
stabilit că Arthur Alfred Tester se născuse în anul 
1895 la Stuttgart, unde Fred Tester, tatăl său, 
îndeplinise funcţia de consul al Angliei. Mama sa 
era nemţoaică. După ce şi-a terminat studiile, 
Tester a deschis un birou de avocatură în Londra, 
iar afacerile în stil mare în care s-a lansat în 
această perioadă i-au adus o frumoasă avere. Totul 
părea că prosperă. Ce l-a determinat, totuşi, pe 


Tester ca în anii din preajma celui de-al doilea 
război mondial să se stabilească în România? 
Explicaţia ar putea fi găsită în faptul că acesta era 
căsătorit cu fiica avocatului bucureştean Valeriu 
Chibaldan, cu care se ocupase de afaceri în anul 
1939 la Neapole, posedând, în acelaşi timp, şi un 
mare număr de acţiuni la societatea petrolieră 
„Naphta română”. 

Instalându-se în capitala ţării noastre, 
cetăţeanul englez Tester s-a străduit să câştige 
încrederea Legaţiei germane de la Bucureşti şi, în 
general, a spionajului nazist. Scopul pe care şi-l 
propusese a putut fi lesne atins, întrucât Tester, 
prin activitatea desfăşurată în Anglia, prezenta o 
carte de vizită capabilă să-i atragă încrederea 
celor cărora le oferea serviciile. Fasciştii englezi 
au avut în persoana lui Tester un aprig susţinător 
- atât din punct de vedere financiar, cât şi 
ideologic. Şeful organizaţiei fasciste engleze, 
Oswald Mosley, i-a apreciat activitatea, numindu-l 
pentru o vreme în funcţia de aghiotant personal. 

Pentru a intra în grațiile nemților, Tester a 
publicat articole în ziarele „Seara” şi „Bucureşti” 
în care critica politica guvernului englez, precum 
şi războiul purtat de Anglia şi de Franţa împotriva 
Germaniei. El a fost şi autorul cărţii England quo 
vadis? tradusă în limba română de Valeriu 
Chibaldan, în care se sublinia că singura salvare a 
Angliei ar constitui-o alianţa cu Germania. 2 
Tipărită iniţial în câteva exemplare, cartea a fost 
prezentată ministrului de externe al Germaniei, 
Ribbentrop, care i-a apreciat conţinutul, 
dispunând să fie tipărită în zece milioane de 


exemplare în limbile engleză, franceză, germană, 
română, sârbă, japoneză etc., dar acest proiect nu 
a fost niciodată realizat. 

În toată perioada războiului Tester a cules 
numeroase informaţii cu privire la viaţa 
economică, politică şi socială a României, la 
situaţia din armata noastră, pe care le-a transmis 
nemților. Organele contrainformative române au 
reuşit să depisteze câteva aparate de emisie- 
recepţie aparţinând lui Tester. 

Evenimentele - de la 23 august 1944 l-au 
surprins pe Tester la proprietatea sa de la Mintia, 
lângă Deva. Dându-şi seama de situaţia în care se 
afla, el a încercat să fugă într-un automobil spre 
graniţa cu Ungaria, dar a fost surprins de o 
patrulă română în timp ce se deplasa pe şoseaua 
Arad-Curtici, fiind împuşcat, întrucât nu s-a supus 
somaţiei. Cadavrul său a fost înmormântat în 
cimitirul „Pomenirea” din Arad. Mai târziu, în anul 
1945, când s-a procedat la deshumare, alături de 
oficialităţile române se afla şi locotenent-colonelul 
englez  Cartner din partea Misiunii militare 
britanice din România. Participarea sa a fost 
privită cu suspiciune. Ce interes avea un 
reprezentant al serviciului de spionaj englez să 
stabilească dacă cel ce fusese înmormântat în 
cimitirul „Pomenirea” era sau nu Tester? Dar, 
întrucât cadavrul intrase în descompunere, 
neputându-se stabili cu certitudine identitatea 
celui deshumat, s-a emis ipoteza că pe şoseaua 
Arad Curtici nu ar fi fost împuşcat spionul Tester, 
ci o altă persoană. Chiar dacă admitem această 
ipoteză putem afirma cu toată tăria că activitatea 


lui Tester pe teritoriul patriei noastre luase sfârşit: 
în acele zile fierbinţi de august poporul român a 
pus pentru totdeauna capăt activităţii criminale 
desfăşurate de spionajul nazist în România. 

În aceeaşi perioadă s-a încheiat şi cariera lui 
Manfred von Kiilinger, spion de „mare clasă” al 
nazismului în ţara noastră. Manfred von Kiilinger 
îndeplinea funcţia de ministru al Germaniei la 
Bucureşti, dar fiind nazist prin formaţie, el s-a 
ocupat mai mult de spionaj decât de diplomaţie. 

Ofiţer de marină încă în perioada primului 
război mondial, Manfred von Kiilinger a intrat în 
anul 1925 în S.A. - trupele de asalt ale lui Röhm -, 
devenind un fel de locotenent al şefului cămăşilor 
brune, al căpeteniei bandelor de asasini. Mai 
târziu, ca urmare a simpatiei de care se bucura 
din partea lui Ribbentrop, el a fost numit în 
funcţia de consul general al Germaniei la San fi 
ancisco. Prima sa misiune diplomatică a însemnat 
şi primul eşec, fiind expulzat de autorităţile 
americane. Dar naziştii nu s-au sinchisit de acest 
fapt şi l-au numit în funcţia de ministru al 
Germaniei, mai întâi la Bratislava, apoi la 
Bucureşti. 

România nu îi era străină baronului. El mai 
fusese la Bucureşti în anul 1940 pentru a purta 
discuţii în problema petrolului românesc, atât de 
necesar maşinii de război germane. 

In calitatea sa oficială de ministru al Legaţiei 
germane de la Bucureşti, Manfred von Kiilinger a 
acordat o atenţie deosebită culegerii de informaţii, 
în care scop dispunea de un serviciu special. De 
altfel, Legația germană reprezenta punctul spre 


care gravitau toţi spionii, aici erau centralizate 
toate datele, aici se puneau la cale actele de 
diversiune şi tot de aici erau transmise în 
Germania 

— Fie prin valiza diplomatică, fie pe calea 
undelor - cele mai importante informaţii. 

Activitatea lui Kiilinger era îndreptată şi 
împotriva politicienilor burgheziei cu vederi 
democratice. În acest sens, în nota informativă din 
1 martie 1944 se sublinia că cercurile germane 
„pregătesc o acţiune care va determina intrarea 
forţelor naționaliste din România în plină 
activitate politică şi că în cadrul acestei acţiuni se 
semnalează o serie de întrevederi de o deosebită 
importanţă ce au avut loc între câţiva conducători 
naţionalişti români cu domnul ministru Kiilinger”. 

Cu toate că dispunea de un aparat informativ 
bine pus la punct, baronul a fost total surprins de 
evenimentele de la 23 august. În momentul în care 
dr. Steltzer, consilier al legaţiei, îi raporta 
telefonic, la Săftica, situaţia din Capitală, Manfred 
von Killinger se mai credea încă stăpân în 
România. Dar în zilele insurecției, când şi-a dat 
seama că a pierdut partida, el s-a sinucis 
împreună cu secretara sa, nu înainte de a fi 
distrus O parte dintre documentele 
compromiţătoare. 

Porţi închise 

În paginile acestei cărţi am relevat adeseori 
faptul că poporul român, în momentele cruciale 
ale istoriei sale milenare, a găsit totdeauna 
resurse pentru a rezista forţelor cotropitoare, 
indiferent de modul în care acestea au acţionat. 


Urmând tradiţiile glorioase ale înaintaşilor, masele 
populare din ţara noastră au desfăşurat puternice 
lupte revoluţionare încă în perioada imediat 
următoare instaurării la putere a hitlerismului în 
Germania, ceea ce a avut şi un larg ecou 
internaţional. În anii următori Partidul Comunist 
Român a demascat cu hotărâre politica 
trădătoare, antinaţională a celor mai reacționare 
cercuri burghezo-moşiereşti din ţara noastră, rolul 
nefast al Gărzii de fier care a adus mari daune 
intereselor naţionale. Militând pentru crearea 
unui front popular antifascist, Partidul Comunist 
Român, demasca în ianuarie 1936, faţa hidoasă a 
fascismului, arătând că „independenţa poporului 
român este ameninţată de statele din blocul 
fascist-central-european, zis bloc revizionist, 
format sub hegemonia imperialismului german 
care se înarmează în goană nemaivăzută pentru 
cotropirea în primul rând a Orientului European”. 

Lupta împotriva expansiunii hitleriste a 
constituit pentru clasa muncitoare din România o 
datorie patriotică, desfăşurându-se cu 
consecvență până la zdrobirea totală a forţelor 
cotropitoare. Astfel, au fost organizate numeroase 
demonstraţii antifasciste şi antirăzboinice, au avut 
loc greve şi sabotaje în fabrici îndreptate 
împotriva maşinii de război germane, au fost 
răspândite zeci şi sute de mii de manifeste, au fost 
organizate grupuri de partizani care au luptat 
împotriva cotropitorilor. După cum se arată în 
capitolele anterioare, petrolul românesc a 
constituit unul dintre cele mai importante 
obiective pentru care s-au dat „lupte” îndârjite pe 


frontul invizibil. Dar cu toate măsurile luate de 
cotropitorii hitlerişti de a proteja instalaţiile 
petroliere  „sabotajele organizate de muncitorii 
petrolişti au creat mari dificultăţi maşinii de 
război germane. Deasupra văii Prahovei au 
continuat să se înalțe flăcările incendiilor, iar 
cisternele cu benzină destinate tancurilor 
hitleriste erau adeseori aruncate în aer de 
luptătorii români. 

Iată doar câteva momente caracteristice ale 
luptei patrioților români împotriva hitlerismului, 
ale contribuției lor la înfrângerea şi alungarea 
cotropitorilor. In anul 1944 forţele democratice şi 
progresiste din ţara noastră se găseau în faţa 
asaltului final. Partidul (Comunist Român, 
analizând cu obiectivitate situația, a elaborat 
soluția concretă menită sā ducă la ieşirea 
României din războiul antisovietic, la doborârea 
dictaturii militaro-fasciste, la alăturarea armatei 
române, a întregului nostru popor coaliţiei 
antihitleriste. Pentru realizarea acestor obiective 
au fost mobilizate masele largi populare din 
întreaga ţară. 

Actul insurecției naţionale armate antifasciste 
şi antiimperialiste, actul eliberării ţării a fost 
pregătit de Partidul Comunist Român în cele mai 
mici detalii şi în deplină conspirativitate în pofida 
tuturor măsurilor luate de aparatul polițienesc. 
Dar cum la pregătirea actului eliberării au 
colaborat şi numeroase alte forţe printre care se 
numărau persoane din cercul palatului regal, 
fruntaşi ai burgheziei româneşti, unele cadre ale 
armatei au apărut şi câteva indiscreţii care nu 


puteau să scape spionajului german şi organelor 
secrete antonesciene. 

De la palatul regal, aflat sub o permanentă 
supraveghere, au fost culese informaţii privind 
legăturile dintre rege şi reprezentanţi ai Partidului 
Comunist Român, reprezentanţi ai partidelor 
istorice şi ai armatei în scopul găsirii unei soluţii 
pentru ieşirea României din război. Dar şi unii 
fruntaşi naţional-ţărănişti şi liberali au comis 
câteva indiscreţii cu privire la pregătirile ce se 
făceau în acest sens. 

Indiscreţii au comis şi unii generali. Printre 
aceştia se numărau chiar Constantin Sănătescu şi 
C. Vasiliu Răşeanu, care, aflându-se în luna iunie 
1944 la Sinaia, afirmau într-un anturaj mai larg că 
„lon Antonescu va fi înlocuit de la guvern. Vom 
face noi guvernul şi imediat vom ieşi din război, 
încheind pacea”. Această afirmaţie a fost imediat 
adusă la cunoştinţa şefului S.S.I., dar nu a scăpat 
nici atenţiei spionajului german. După cum 
relatează Traian Borcescu - unul dintre cadrele de 
conducere ale S.S.I. 

— Killinger a cerut lui Antonescu să-i 
aresteze pe cei doi generali, ceea ce nu s-a 
întâmplat, întrucât aceştia fuseseră preveniţi din 
timp. 

Cercetări mai recente au relevat activitatea 
unor cadre din aparatul S.S.I. Şi din Siguranţa 
Generală care şi-au dat concursul în pregătirea 
actului eliberării prin acoperirea unor activităţi 
desfăşurate în acest scop. 

Rapoartele organelor represive, inclusiv cele 
ale S.S.I. semnalau faptul că în rândurile maselor 


largi ale populaţiei, printre muncitorii 
principalelor întreprinderi din capitală şi din ţară 
se menținea „o permanentă atmosferă de 
duşmănie împotriva actualului regim”, precum şi 
faptul că, „ei privesc cu ochi buni o răsturnare a 
actualei ordini sociale”. 

In aceste condiţii interne favorabile s-a trecut 
la înfăptuirea insurecției naționale armate 
antifasciste şi anti imperialiste, care a deschis o 
nouă eră în istoria României. 

Actul de la 23 August, pregătit în deplină 
conspirativitate de către Partidul Comunist Român 
cu sprijinul celorlalte forțe democratice şi 
patriotice, a constituit o surpriză pentru S.S.I. Şi 
pentru reprezentanţii spionajului german care îşi 
desfăşurau activitatea pe teritoriul țării noastre. 
După cum se ştie, aşii spionajului german - Tester 
şi Killinger - se aflau în acel moment în concedii 
estivale, iar Eugen Cristescu, şeful S.S.I., a aflat 
despre cele petrecute numai după ce guvernul 
condus de Antonescu fusese arestat. 

In noua situaţie creată în ţara noastră 
spionajul german - după cum ne informează 
generalul-maior Eugen 

Bantea care a consultat jurnalul de război al 
grupului de armate german „Ucraina de Sud” - „a 
prevenit forurile politice de la Berlin asupra 
dezastrului pe care-l pregătea Reichului insurecția 
română”. 

Serviciile secrete germane - deosebit de 
active până în acel moment - se aflau în derută. 
Cu toate acestea, ele făceau eforturi disperate 
pentru a culege informaţii cu privire la 


desfăşurarea insurecției române, pentru a-i 
identifica pe „trădători” şi a găsi alte persoane 
dispuse să colaboreze cu naziştii în alcătuirea unui 
nou guvern. Dar totul a fost în zadar. În primele 
zile ale insurecției române, ca de altfel şi mai 
târziu, orice încercare a spionajului german a fost 
sortită eşecului. Ba mai mult, aidoma şobolanilor 
care părăsesc corabia ce se scufundă, spionii 
hitlerişti au încercat cu disperare să se facă 
nevăzuţi. După cum se ştie, Killinger s-a sinucis, 
fiind convins că nu va avea scăpare nici la ai săi. 
Alţi emisari ai spionajului hitlerist au preferat fuga 
ruşinoasă, dar mulţi dintre ei nu au reuşit să scape 
vigilenţei patrioţilor români, fiind arestaţi. Aceeaşi 
soartă au avut-o şi conducătorii Serviciului secret 
de informaţii - organism informativ pe care 
Antonescu reuşise să şi-l subordoneze după 
asasinarea lui Moruzov. Seful acestui serviciu, 
Eugen Cristescu, a încercat să  sustragă 
principalele documente din arhivă, dar a fost 
arestat în timp ce căuta să-şi găsească o 
ascunzătoare în munţi. 

Insurecția naţională armată antifascistă şi 
antiimperialistă a dus la înfăptuirea actului istoric 
al răsturnării dictaturii militaro-fasciste, implicit a 
organelor sale represive, a ridicat o stavilă de 
netrecut în calea acţiunilor puse la cale de 
reprezentanţii spionajului străin pe teritoriul 
patriei noastre, a deschis o eră nouă de dezvoltare 
economico-socială, de luptă pentru apărarea 
independenţei naţionale, de făurire a unei vieţi 
noi. 

